ލޯބިވެވުނީއެވެ. – 16 – Esfiya\nކަމީލާ ދަމުން ދިޔައީ އިޝާއަށް ހިނިތުންވެސް ވެލާފައެވެ.\n“އަނެއްކާ ކަމީލާ އަކީ ޔާމިންގެ ކޮއްކޮއެއް ބާއެވެ.” އިޝާ ވާހަކަދައްކަމުންދިޔައީ އަމިއްލަ ނަފްސާއެވެ. އެކަމަކު ޔުނާންގެ ކައިރީގައި ހުރި ދުވަހު އިޝާއަށް ފެނުނީ އެހާ ސާދާ ސީދާ ކަމީލާއެއް ނޫނެވެ. ވެދާނެއެވެ. ކަމީލާއަށް އިޝާ ނޭނގުނީއެވެ. އެނގުނުނަމަ ހީލަން ކީއްކުރަން ބަލައިވެސްނުލާނެ އެވެ. އޮފީހުން ވެސް ބޭރު ކުރާނެ ކަންނޭނގެއެވެ.\n“މަށަށްވެސް އަންނަން އެނގުނީ އެ ކަމީލާގެ އޮފީހަށް ހެއްޔެވެ؟” އިޝާއަށް ރުޅި އާދެވުނީ އަމިއްލަ ނަފުސުދެކެ އެވެ.\nހިތް ނުތަނަވަސްވެފައި އިޝާއަށް އިނދެވުނީ ކިހާއިރެއް ވާންދެން ކަމެއްވެސް ނޭނގެއެވެ.\n“މެޑަމް ގެޔަށްވެސް ނުދަނީތަ؟” ޔާމިން ކަރުކެހިލަމުން އައިސް އިޝާގެ މޭޒުގައި އަތުން ޖަހާލިއެވެ. ޚިޔާލުތަކުން ފޯވެފައިވާ އިޝާ ދިޔައީ ސިއްސައިގެންނެވެ.\n“އާން. ނޫން. މި އުޅެނީ ދާން.” ހާސްވެފައި ހުރި ވަރުން އިޝާގެ ދޫ އޮޅުނެވެ.\nޔާމިން ހީލަމުން ހިނގައިގަތީ ބޭރަށް ނިކުންނާށެވެ.\n“ޔާމިން.” އިޝާގެ އަޑު ނިކުތީ ބޭއިޚްތިޔާރުގަ އެވެ. އިޝާ އަށް ވަގުތުން އޭނާާގެ ތުންފަތް ހަފާލެވުނެވެ. މި ނޫނީ ދުވަހަކުވެސް ޔާމިންއަށް ނަމުން އިޝާ ގޮވާފައެއް ނުވެއެވެ.\n“ކީކޭ؟” ޔާމިންގެ މޫނުމަތިންވެސް ފެންނަމުން ދިޔައީ ސީރިއަސްކަމެވެ. އިޝާގެ މޫނުމަތިން ފެންނަން ހުރި ހާސްކަން ފެނިފައެވެ.\n“ކޮއްކޮއެއް އައި ހޯދަން. ކަމީލާ.” އިޝާ ވާހަކަ ދެއްކީ ސީދާ ޔާމިންގެ ލޮލަށް ބަލަން ހުރެއެވެ. ކަމީލާގެ ނަންވެސް އިޝާއަށް ބުނެވުނީ އަޑަށް ބާރުލަމުންނެވެ.\nއިޝާ ބޭނުންވީ ކަމީލާ އެއީ ޔާމިންގެ ކާކުކަން ޔަޤީން ކުރަން ކަހަލަައެވެ.\nބޯޖަހާލަމުން ޔާމިން ހިނގައިގަތެވެ. އެއްވެސް ސުވާލެއްވެސް އިޝާއަކާއި ނުކުރިއެވެ.\nއިޝާއަށް ޔަޤީން ކުރެވުނެވެ. ކަމީލާއަކީ ޔާމިންގެ ކޮއްކޮއެކެވެ. ޔުނާންގެ އަނބިމީހާއެވެ. އިޝާ ދެރަވިއެވެ. އިޝާ ބޭނުންވަނީ ޔުނާންގެ ހަޔާތާއި އެންމެ ދުރުގައި ހުންނާށެވެ. ނަމަވެސް އިޝާގެ ތަޤުދީރުގެ ނިންމުން ދެކިބަލާށެވެ. ދެލޮލުން ކަރުނަ ހިލުމާއެކު އިޝާ މޭޒުމަތީގައި ބޯ އަޅާލިއެވެ.\nޔުނާން ގެޔަށް އައިއިރު ކަމީލާ ހުރީ ގޯތި ތެރޭގައެވެ. ޔުނާން ފެނުމާއެކު ކަމީލާއަށް ތެޅިގަނެވުނެވެ.\n“ކިހިނެއްވީ؟” ކަމީލާގެ ކުރިމައްޗަށް ޔުނާން އައިސް ހުއްޓުނެވެ. އެވަގުތު ބަގީޗާގައި އިށީންދެގެން އިން ދެބައި އުމުރުގެ އަންހެނަކު ޔުނާންގެ ލޮލުގައި އަޅައިގަތެވެ. އެ އަންހެންމީހާގެ އަތުގައި އޮތް ކުޑަ ވަށިގަނޑަކަށް ބަގީޗާގައި ހުރި މާގަސްތައް އުފުރާލާފައި އަޅަމުންދެއެވެ.\n“ކަމީލާ. މަންމަގެ ގަސްތަކަށް ކިހިނެއް ތި ހަދަނީ؟” ޔުނާންގެ ދެލޯ ބޮޑުވީ އެމަންޒަރު ފެނިފައެވެ. އެ މާ ގަސްތަކަކީ ދީމާ ވަރަށް ލޯބިން ގެންގުޅޭ އެއްޗެއްކަން ޔުނާން އަށް އެނގެއެވެ.\n“މަންމަ އަށް އިނގެޔޭ. މި ބަގީޗާގަ ހައްދާނީ ހުސް އޯކިޑް މާ ގަސް.” ކަމީލާ ހިނިތުންވެލިއެވެ.\nޔުނާންއަށް ވަށައިގެން ނަޒަރު ހިންގާލެވުނެވެ. އެޔޮށް ރީތި ބަގީޗާ އޮތީ މުޅިން ބިމާ ހަމަކޮށްފައެވެ.\n“އަސްލުވެސް މަންމައަށް އިނގޭތަ؟” ޔުނާން އަދިވެސް ހުރީ ހިތް ޝައްކުވެފައެވެ.\n“މީ މަށަށްތަ؟” ކަމީލާ ގަސްތުގައި މައުޟޫ ބަދަލުކޮށްލަމުން ޔުނާންގެ އަތުގައި އޮތް މާބޮޑި އަތުލިއެވެ.\nޔުނާން ބޯޖަހާލަމުން ހިނިތުންވެލީ ގަދަކަމުން ކަހަލަ ގޮތަކަށެވެ. ކަމީލާ ޔުނާންގެ އަތުގައި ހިފައިގެން ހިނގައިގަތީ ގެޔާއި ދިމާއަށެވެ.\n“މަންމާ؟” ޔުނާން ގެޔަށް ވަން ގޮތަށް ދީމާ އަށް ގޮވަން ފެށިއެވެ.\n“ޔުނާން. މަންމަ އޮތީ ނިދާފައޭ.” ކަމީލާ ޔުނާންގެ ތުންފަތުގައި ތުންފަތް ޖައްސާލީ ޔުނާން އަޑު ހަރުކޮށް ވާހަކަ ދައްކާތީއެވެ.\nކޮޓަރި ދޮރުހުޅުވާލުމާއެކު ޔުނާންގެ އަތުގައި އޮތް ދަބަސް ވެއްޓުނެވެ. މުޅި ކޮޓަރި ތެރެ އޮތީ ރަތް ކުލައިގެ އުއްބަތިތަކުން ފުރާލާފައެވެ. އޯކިޑް މަލުގެ ވަހުންވެސް މުޅި ކޮޓަރި ތެރެ ވަނީ އެއްވަސް ކޮށްލާފައެވެ.\nކަމީލާ އެއްމިޔަކަނުން ހީލަމުން ބުދެއްހެން ހުއްޓިފައި ހުރި ޔުނާންގެ އަތުގައި ހިފާލިއެވެ.\nކަމީލާގެ ފިނިފިނި ދެއަތުގެ ބީހުން އިޙްސާސްވުމާއެކު ޔުނާންގެ ހަށިގަނޑުވެސް ފިނިވެގެން ދިޔައެވެ.\n“ސަޕްރައިޒްޑް؟” ކަމީލާ އޭނާ ލައިގެން ހުރި ކަޅުކުލައިގެ ހެދުމުގެ ޒިބް ކުޑަކޮށް ކަހާލިއެވެ. އޭރު ހެދުން އޮތީ ކޮނޑާއި ހަމައަށް ވެއްޓިފައެވެ. ދަގަތް ފާނަށް ދަގަނޑު ދަމާ ފަދައިން ޔުނާން ގޮސް ކަމީލާގެ ހަށިގަނޑުގައި ތަތްވެގަތެވެ. ޔުނާންގެ ހޫނު ތުންފަތުން ކަމީލާގެ ފިނި ހަށިގަނޑު ހޫނު ކުރަމުން ދިޔައިރު ކަމީލާ ހުރީ ދެލޯ މަރާލައިގެންނެވެ. އިންތިހާއަށް އުފާވެފައެވެ. ޔުނާންގެ ލޯބި އޭގެ އެންމެ ފުރިހަމަ ގޮތުގައި ލިބެމުންދާތީއެވެ.\nއިރު އުނދަރެހުން ކަނޑުގެ ލޮނުގަނޑު ތެރެއަށް ގެނބިގެން ދިއުމާއެކު ނިދިފައި އޮތް ދީމާގެ ދެލޯ ހުޅުވުނެވެ. މީގެ ކުރިން ދުވަހަކުވެސް މީ ދީމާ ނިދި ގަޑިިއެއްވެސް ނޫނެވެ.\nމޯޅިއަކަށް ދެމިލަމުން ދީމާ އެނދުން ތެދުވި ވަގުތު ޔާސިރު ދޮރު ހުޅުވާލާފައި ކޮޓަރި ތެރެއަަށް ވަނެވެ.\nއެނދުމަތީގައި އިށީނދެލައިގެން އިން ދީމާ ފެނިފައި ޔާސިރުއަށްވެސް ލިބުނީ ހައިރާންކަމެވެ.\n“ނިދާފަތަ ތި ހޭލީ؟” ދީމާގެ ބޯވެފައިވާ މޫނަށް ބަލަން ހުރެ ޔާސިރު އަހާލިއެވެ.\nދީމާ އެެއްވެސް އެއްޗެއް ނުބުނެ އިނީއެވެ. އަދިވެސް ދެލޮލުން ރަނގަޅަށް ނިދި ނުފިލަނީ ކަހަލައެވެ.\n“ކިހިނެއް ހަދާފަތަ އެއޮތީ ބަގީޗާއަށް. ހުރިހާ މާގަސްތައް ބިމުން ލުހެލާފައި. އަނެއްކާ ބައްޔެއް ޖެހުނީތަ ގަސްތަކަށް.؟” ޔާސިރުގެ އަޑުން ދީމާއަށް އެނދުން ތެދުވެވުނު ގޮތްވެސް ނޭނގެއެވެ. ދެފަޔަށް ބާރުލަމުން ދީމާ ދުއްވައިގަތީ ބަގީޗާއާއި ދިމާއަށެވެ.\nއެތައް އަހަރު ދުވަހުގެ ބުރަ މަސައްކަތްތައް ބިމާއި ހަމަކޮށްފައި ވާ ތަން ފެނިފައި ދީމާގެ ލޮލުން ކަރުނަ ހިލުނެވެ.\n“މީ ކާކު ކުރި ވިޔާނުދާ ކަމެއްތަ؟ ކަމީލާ!…..” ދީމާ އަޑުގެ ނެތްކޮޅަށް ހަޅޭލަވައިގަތެވެ. ޔާސިރުއާއި ޔުނާންވެސް ބޭރަށް ނިކުތީ ދުވެފައެވެ.\n“މަންމައަށް އެނގިގެން ނޫންތަ ކަމީލާ އެކަން ކުރީ؟” ޔުނާން ވާހަކަ ދެއްކީ ފަސްޖެހިފައި ހުރެއެވެ. ދީމާ ގެ ރުޅިއައިސް ރަތްވެފައިވާ މޫނު ފެނިފައެވެ.\n“އެހެންވީމަ މީ އޭނަގެ ކަމެއް ދޯ؟ މަށަށް އެނގުނު ނަމަ އެކަން ކުރިޔަ ދޭނެތަ؟ ޔަޤީނޭ މިއަދު މަ ނިދާފައި އޮތް ގަޑި ބަލާފައި އެކަން ކުރީކަން.” ދީމާ ރުޅި ގަދަވެގެން ގޮސް ދަތްކުނޑި ވިކުނެވެ.\nއޭރު ސިޑިން ފައިބައިގެން ކަމީލާ އަންނަނީއެވެ. ވަރަށް ހަމަޖެހިފައި ހުރެއެވެ.\nދީމާ ކަމީލާއާއި ދިމާއަށް ދިޔަގޮތުން ހީވަނީ ދެންމެ ދެންމެ ކަމީލާ ރޮލާ ކާލަފާނެހެންނެވެ.\nނަމަވެސް ހިނދުކޮޅެއްގެ ހަމަހިމޭންކަމަށްފަހު ދީމާ ކަމީލާ އާއި ދުރަށް ޖެހެން ފެށިއެވެ. އަދި މަޑުމަޑުން ހިނގާފައި ގޮސް ސޯފާގައި އިށީނެވެ.\nޔާސިރުއާއި ޔުނާން ހާސްވެފައި ތިބީ ދީމާގެ ހަރަކާތްތަކަށް ބަލާށެވެ.\n“މަށަށް އާއެކޭތަ ބުނެވުނީ އަޅެ. ދެން ރަނގަޅުވާނެ. އޯކިޑް މަލަކީ މަށަށްވެސް އެންމެ ރީތި މަލޭ.” ދެންމެ ރުޅި އައިސްގެން ފަޅައިގެން ދާން ކައިރިވެފައި ހުރި ދީމާ މިހާރު އެހުރީ ހަމަޖެހިފައެވެ.\n“ޑޭޑް. މަންމައަށް ކިހިނެއްތަ ވަނީ އެ؟ ބަލީތަ އަނެއްކާ؟” ޔާސިރުގެ ކަންފަތާއި ކައިރިވެލަމުން ވައި އަޑުން ޔުނާން އަހާލިއެވެ.\n“ކީކޭ ބުނާނީ؟ ބުނާނެ އެއްޗެއް ނޭނގިފަ މިހުންނަނީ؟” ޔާސިރު ފުން ނޭވާއެއް ފަޒާގެ ތެރެއަށް ދޫކޮށްލިއެވެ.\n“ހިނގާ އަރާމު ކޮށްލަން ކޮޓަރިއަށް.” ޔާސިރު ދީމާގެ އަތުގައި ހިފައި ކޮޅަށް ނަގަމުން މޭގައި ލައްކޮށްލިއެވެ.\nއެ މަންޒަރު ބަލަން ކަމީލާ ހުރީ ފޮނި ގޮތަކަށް ހެވިލާފައެވެ. ހީވާ ކަހަލައެވެ. ކޮންމެ ކަމެއްވެސް ވާނީ ކަމީލާ ބޭނުން ގޮތަކަށެވެ.\n“ބޭބީ؟ ނުދަންތަ؟” ކޮޓަރިއާއި ދިމާއަށް ހިނގައިގަތް އިރުވެސް ކަމީލާ ހުރި ފިޔަވަޅުމަތީގައި ހުއްޓާ ފެނުމުން ޔުނާން ފަސްއެނބުރި ބަލައިލިއެވެ.\n“ޔުނާން ދޭ. ކާން ހަދަން ޖެހޭނެއެއްނު.”ކަމީލާ ހިނގައިގަތީ ބަދިގެ އާއި ދިމާއަށެވެ.\n“އަދި ހަ ގަޑި ބައެއްނު އެވީ؟ މިހާ އަވަހަށް އެކަކުވެސް ނުކާނެއެއްނު.” ޔުނާން ކަމީލާ އާއި ދިމާއަށް އަތް ދިގުކޮށްލިއެވެ. އަތުގައި ހިފާށޭ ބުނާ ކަހަލަގޮތަކަށެވެ.\n“ކާން ހެދުން އެކަންޏެއް ނޫނޭ. ވަރަށް ގިނަ މަސައްކަތް އެބަހުއްޓޭ. ދެން ޔުނާން އިހަށް ދޭބަލަ. ވަރަށް ޓަޔަޑެއްނު.” ކަމީލާ ދެކޮޅު ހެދިއެވެ. އަދި ހޭވިފައިވާ ރަން ކުލައިގެ އިސްތަށިގަނޑު އަތަށް ހެޔޮވަރުކޮށްލަމުން ހުޅިއެއް ޖަހާލިއެވެ.\nދެކޮނޑު އަރުވާލަމުން ޔުނާން ހިނގައިގަތީ ކޮޓަރިއާއި ދިމާއަށެވެ.\nހަމަ ހިމޭން އެދަންވަރުގައި އިޝާ އޮތީ އެކަންޏެވެ. ނިދާ ބޮކީގެ ފަނޑު އަލީގައިވެސް އިޝާގެ ދެލޮލުން ފެންނަމުން ދިޔައީ މާޔޫސްކަމެވެ. އެ ދެލޮލުގެ އުދާސްކަން އިޝާގެ މިލާފައިވާ މޫނުމަތިން ސާފުކޮށް ފެންނަން ހުއްޓެވެ.\nކޮޓަރީގެ ދޮރުގައި މީހަކު ޓަކި ޖެހުމާއެކު އިޝާ ދިޔައީ ސިއްސައިގެންނެވެ. ހަމަ ޔަޤީނުންވެސް ކޮޓަރިއާއި ހަމައަކަށް އެއްވެސް މީހަކަށް ނާދެވޭނެއެވެ. ގޭގެ ދޮރާށިވެސް ހުންނާނީ ތަޅުލާފައެވެ. އިޝާ ސަމާލުވެލިއެވެ. ދެވަނަ ފަހަރަށް އެ އަޑު އިވޭތޯއެވެ. އަނެއްކާވެސް ދޮރުގައި ޓަކި ޖަހާލައިފިއެވެ. އިޝާ ގެ ހިތް ބިރުން ތެޅިގަތެވެ. ހަށިގަނޑުގައި ޖަހަމުންދިޔަ ވިންދުތައް އަވަސްވާން ފެށިއެވެ.\n“ކާ-ކާކު؟” ބިރުން ހުރި ވަރުން އިޝާގެ އަޑުވެސް ތުރުތުރުލައެވެ. ނަމަވެސް އެއްވެސް ޖަވާބެއްނައެވެ.\nހިތްވަރުކޮށްލާފައި އިޝާ އެނދުން ތެދުވިއެވެ. މަޑު ފިޔަވަޅުތަކެއް ނަގަމުން އިޝާ ގޮސް ދޮރު ކައިރިއަށް ހުއްޓިލިއެވެ. އިރުކޮޅަކު މަޑުކޮށްލުމަށްފަހު ތުރުތުރުއަޅާ އަތަކުން އިޝާ ދޮރުގެ ތަޅު އަނބުރާލިއެވެ.\nތަޅުގައި ހިފަހައްޓައިގެން ހުރެ އިޝާ ބޭރަށް ބޯ ދިއްކޮށްލީ ސިއްރުސިއްރުންނެވެ. އަދި އެހާމެ ބިރުން ހުރެއެވެ. އެއްވެސް މީހެއް ފެންނާކަށްނެތެވެ.\n“ކާކުހޭ؟” ބިރުން ގޮސް އިޝާއަށް ހިންދިރުވައިލެވުނެވެ.\nއެއްވެސް މީހެއްގެ ހިލަމެއް ނުވުމުން އިޝާ ދޮރު ލައްޕާލިއެވެ. އަދި ކޮޓަރި ތެރެ އަލި ކޮށްލިއެވެ. ދެފަރާތަށް ފުރޮޅި ފުރޮޅި އޮވެ އިޝާއަށް ނިދުނީ އިރުއަރަން ކައިރިވެފައި ހުއްޓައެވެ.\nޔާސިރު އޮފީހަށް ދާން ހޭލިއިރުވެސް ދީމާ ނިދާފައި އޮތުމުން ހައިރާންވިއެވެ. ދީމާގެ ބަދަލުވެފައިވާ މިޒާޖު ޔާސިރު ވިސްނަން މަޖުބޫރު ކުރަނީއެވެ.\nކޮޓަރިން ނިކުތް އިރު ކަމީލާ ދޮރުމަތީގައި ހުއްޓާ ފެނުމުން ޔާސިރު ސިހުނެވެ.\n“މަންމަ އަނެއްކާ ނިދީތަ؟” ކަަމީލާ ބޯ އަރިކޮށްލަމުން ކޮޓަރިތެރެއަށް ނަޒަރު ހިންގާލިއެވެ.\n“އަނެއްކާ އޭ ތިބުނީ؟” ޔާސިރުގެ ނިއްކުރިމައްޗަށް ކުދި ރޫތައް ގިނަވެގެންދިޔައެވެ.\n“މަންމަ ފަތިހު ތެދުވެ ސައިހަދާފައޭ އެވަނީ ކޮޓަރިއަށް.” ކަމީލާ ޔާސިރުގެ މޫނަށް ބަލާލަމުން ހިނިތުންވެލިއެވެ.\n“އާދޭ ސައިބޯން. ޔުނާންވެސް އެބައިން.” ކަމީލާ ހިނގައިގަތީ ކާގެޔާއި ދިމާއަށެވެ. ކަރުގައި އަޅާފައިވާ ޓައީ ގެ ގޮށް ރަނގަޅުކޮށްލަމުން ޔާސިރުވެސް ކަމީލާގެ ފަހަތުން ހިނގައިގަތެވެ.\nނިދިފައި އޮތް އިޝާ އަށް ހޭލެވުނީ ހޫނުވެގެންނެވެ. އޭރު މުޅި މީހާ އޮތީ ދާހިތްލާ ފޯވެފައެވެ. ފުރަތަމަވެސް ބަލާލެވުނީ ފާރުގައި ހަރުކޮށްފައި ހުރި ގަޑިއަށެވެ.\n“އޯ ޝިޓް.” ގަޑިން ދިހަ ގަޑި ބައިވެފައި ހުރިތަން ފެނިފައި އިޝާ އަވަސް އަވަހަށް ތެދުވިއެވެ. ބާލީސްތައް ޖެހުނުތާކަށް އުކަމުން ފޯނު ހޯދަން ފެށިއެވެ. އެނދާއި ފާރާއި ދެމެދަށް ފޯނުވެއްޓިފައި އޮތްތަން ފެނިފައި އިޝާގެ ގާތަށް ރުޅި އާދެވުނެވެ. ކުދި ކިޔަމުން ގޮސް އިޝާ ފޯނު ނެގިއެވެ. އޮފީހުން އެތައް ފަހަރަކު ގުޅާފައި އޮތެވެ.\nމޫނުގައި ދެއަތް ހާކާލާމުން އިޝާ ދުއްވައިގަތީ ފާހާނައާއި ދިމާއަށެވެ.\nމެންދުރުގެ އެންމެ ހޫނު ގަޑީގައި އިޝާއަކަށް ކާރެއްވެސް ނުލިބުނެވެ. އޮފީހާއި ދިމާއަށް އިޝާ އެންމެ ފަހުން މިސްރާބު ޖަހަން ޖެހުނީ ހިނގާފައެވެ.\n“މެޑަމް. ހާދަ އަވަސް އަރުވާލާފަ.” ދާދިގާތުން ޔާމިންގެ އަޑުއިވުމާއެކު އިޝާ ސިހުނެވެ. އެންމެ ބޮޑަށް ހައިރާންވީ ޔާމިންގެ އުނަގަނޑުގައި އަތް އަޅުވާލައިގެން އިން ކަމީލާ ފެނިފައެވެ. އިޝާއަށް ހުރެވުނީއެވެ. ކަޅިވެސް ޖަހާލަން ހަނދާން ނެތިފައެވެ. ކޮއްކޮއެއް އެހާ ގައިގޯޅިވެގެން އިނދެފާނެ ހެއްޔެވެ؟\n“މަގޭ ވައިފް. ކަމީލާ. ރީތި ދޯ؟” އިޝާގެ ލޮލާއި ދިމާއަށް އަތް ހޫރާލަމުން ޔާމިން ބުނެލިއެވެ. އިޝާ އެހާވަރަށް ކަމީލާ އާއި ދިމާއަށް ބަލަން ހުރީމައެވެ.\n“ވަޓް؟” އިޝާ ގެ އަނގައިން ބޭއިޚްތިޔާރުގައި ނިކުތީ ހަަމަ އެނެމް ބަހެކެވެ.\nWow nice.please mirey up kohdheythi adhi ehpart.\nYes. Plz. Kuda thankolheh nama vx up koh dhyba. Plz. Ehn noony mirey nuvx nidheyne\nWowwwww. Story vv habeys.. when next part???\nWow..yunan kairyeulheny aslu kameela ehnuun dhw..iss thisabiru veri stry?\nZaa-na kyhve tha comment ge reply nudheni?? When is next? Waiting waiting\nTravel kuraati reply nudhewenee\nMiadhu up kohdheynan 🙂\nTravel kureema i was really tired lastnyt 🙂\nThanks all for the support ?\nOh god can’t wait eyh???\nނޭދެން ވަކިވާކަށް (11)\nތި ލޯބި އެދިގެން… 3


Qatar aai Oman, Israel aa gulhun badhahikuran Ahbaas dhekolhu: Report\nއައްބާސް އެދިވަޑައިގަންނަވަނީ ގަތަރާ އޮމާނުން އިޒްރޭލާ ގުޅުން ބަދަހި ނުކުރަން\nފަލަސްތީންގެ ރައީސް މަހްމޫދު އައްބާސް: ގަތަރާ އޮމާނުން އިޒްރޭލާ ގުލުން ބަދަހި ނުކުރަން އެދި ވަޑައިގެންނެވި\nގަތަރުގެ އަމީރު، ޝައިހު ތަމީމް ބިން ހަމަދު ބިން ހަލީފާ އާލްސާނީއާ ދޯހާގައި ބައްދަލު ކުރައްވައި، ފަލަސްތީންގެ ރައީސް، މަހްމޫދު އައްބާސް ވިދާޅުވީ، އިޒްރޭލާއެކު މި ވަގުތު ގުޅުން ބަދަހި ކުރުމަކީ ސުލްހައަށް ހުރަސް އެޅޭނެ ކަމެއް ކަމަށެވެ. ފަލަސްތީނާ ބެހޭ ގޮތުން އިޒްރޭލާއެކު އެއްވެސް މައުލޫއަކަށް މަޝްވަރާ ނުކުރެއްވުމަށް ވެސް، އަމީރުގެ ކިބައިން އައްބާސް އެދިވަޑައިތެވެ.\nއަމީރުގެ އަރިހުގައި އައްބާސް ވިދާޅުވި ކަމަށް، ސައޫދީ އަރަބިއްޔާގެ އީލާފް ނޫހުގައި ބުނެފައި ވަނީ، އެމެރިކާގެ ރައީސް ކަމަށް އިންތިހާބުވެ ވަޑައިގެން ހުންނެވި ޖޯ ބައިޑަން، ފަލަސްތީން-އިޒްރޭލް މައުލޫ ހުޅުވައި ލައްވާނެ ކަމަށެވެ. އަދި މަޝްވަރާއަށް ފުރުސަތު ހޯދަވައި ދެއްވާނެ ކަމަށެވެ.\nއިޒްރޭލަކީ އިމެއް ނެތި ރައީސް ޑޮނަލްޑް ޓްރަމްޕް ސަރުކާރަށް ސަޕޯޓްކުރާ ގައުމެކެވެ. ގަތަރުން އިޒްރޭލާއެކު މިހާރު ގުޅުން ބަދަހިކޮށްފި ނަމަ، ފަލަސްތީނަށް މިނިވަން ގައުމެއްގެ ދަރަޖަ ދިނުމަށް އިޒްރޭލަށް ޕްރެޝަ ކުރުން، ބައިޑަން ސަރުކާރަށް ވާނީ ދަތި ކަމަކަށެވެ.\nއީލާފް ނޫހުން ރިޕޯޓް ކުރާ ގޮތުގައި، އައްބާސް ވަނީ އޮމާނަށް ވެސް ވަފުދެއް ފޮނުއްވާފަ އެވެ. އެއީ އިޒްރޭލާއެކު ގުޅުން ބަދަހި ކުރުން މި ވަގުތު ބުއްދިވެރި ނޫން ކަމަށް ދަންނަވައި މަސްއޫލްވެރިން ސަމާލު ކުރެއްވުމަށެވެ. އަދި ފަލަސްތީނަށް ފުރުސަތު ގެއްލޭ ގޮތަށް މަޝްވަރާ ނުކުރެއްވުމަށް ދެންނެވުމަށެވެ.\nފަލަސްތީން އިޒްރޭލް ގަތަރު + އޮމޮން މެދު އިރުމަތި މަހްމޫދޫ އައްބާސް


Kapil aai Sunil ge araarumugai Salman ge thaaeedhu Sunil ah | Mihaaru\n08 ޖޫން 2017 - 08:072comments\nނަމަވެސް އެ ޝޯގެ ހޯސްޓް ކަޕިލް ޝަރުމާ އާއި ޝޯގެ މުހިއްމު ބައިވެރިއެއް ކަމަށްވާ ސުނިލް ގްރޯވަރު އާ ދެމެދު މަތިންދާބޯޓެއްގެ ތެރޭގައި ކުރި ޒުވާބަކަށް ފަހު ބައެއް ފިލްމީ ތަރިން ވަނީ ކަޕިލްގެ ޝޯ އަށް އަރަން ފަސް ޖެހިފަ އެވެ. ރިޕޯޓްތައް ބުނާ ގޮތުގައި ކަޕިލްގެ ގާތް އެކުވެރިއެއް ކަމަށްވާ ސަލްމާން ޚާން ވެސް މިފަހަރު ކަޕިލްގެ ޝޯ އަށް އެރުމުގެ ބަދަލުގައި ސުނިލް ގްރޯވަރަށް ތާއީދުކުރަން ވަނީ ނިންމާފަ އެވެ.\nއެގޮތުން ސަލްމާން ވަނީ ސުނިލް އާއި އޭނާއާ އެކު "ދަ ކަޕިލް ޝަރުމާ ޝޯ" އިން ވަކިވި ހަތަރު ބައިވެރިން ލައިގެން ސޮނީ ޓީވީ އަށް "ޓިއުބުލައިޓް"ގެ ޚާއްސަ ޕްރޮގްރާމެއް އުފައްދަން ނިންމާފަ އެވެ.\nމި ޝޯގެ ފުރަތަމަ ޓީޒާ މިހާރު ދައްކަން ފަށާފައި ވާއިރު އެ އިޝްތިހާރުން ސުނިލް ނޫން އެހެން ހުރިހާ އެކްޓަރުން ފެނެ އެވެ. ސުނިލް މި ވަގުތު ހުރީ ޗުއްޓީއެއްގައި ޕްރާގްގައި ކަމުން ސުނިލް މި އިޝްތިހާރަކުން ނުފެނެ އެވެ. ނަމަވެސް އަސްލު އެޕިސޯޑް ޝޫޓްކުރުމަށް ސުނިލް އެނބުރި އަންނާނެ އެވެ.\nމި އިޝްތިހާރުގައި ސަލްމާން ބުނަނީ "ޓިއުބުލައިޓް" ޕްރޮމޯޓްކުރުމަށް ސޮނީ ޓީވީ އަށް "ސުޕަނައިޓް" ކިޔާ ޝޯ އަކާ އެކު ވަރަށް އަވަހަށް އަންނާނެ ކަމަށެވެ. މި ޝޯ ދެއްކުމަށް ހަމަޖެހިފައި ވަނީ "ޓިއުބުލައިޓް" ރިލީޒްކުރާ ދުވަހާ ވަރަށް ކައިރިކޮށްފަ އެވެ.\nމި ޚާއްސަ ޕްރޮގްރާމްގެ އިތުރުން ވަކިން ކަޕިލް ގެ ޝޯ އަށް ސަލްމާން ހިނގައިދާނެ ތޯ ގިނަ ބަޔަކު ސުވާލު އުފައްދަ އެވެ.\nބުނެވޭ ގޮތުގައި ކަޕިލް ގެ ޝޯގައި މާމައެއްގެ ރޯލު އަދާކުރި އަލީ އަސްގަރް އާއި ސަލްމާން އަކީ ވަރަށް ކުރިއްސުރެ ގާތް ދެ އެކުވެރިންނެވެ. އެހެންވެ ސުނިލް އާއި އަލީއާ ދޭތެރޭ ކަންތައް ކުރި ގޮތުން ސަލްމާން ހުރީ ކަޕިލް ދެކެ ވަރަށް ނުރުހިފަ އެވެ.\nމީގެ ކުރިން ޑައިރެކްޓަރު ކަބީރް ޚާނާއި ސަލްމާން ގުޅިގެން އުފެއްދި "ބަޖްރަންގީ ބައިޖާން" އަށް ލިބުނު ބޮޑު ކާމިޔާބުގެ ސަބަބުން މިފަހަރުގެ ފިލްމަށް އެއަށް ވުރެ ބޮޑު ކާމިޔާބެއް ހޯދަން ސަލްމާނަށް ޕްރެޝަރު ކުރިމަތިވެފައިވެ އެވެ. ގިނަ ބަޔަކު އުންމީދުކުރަނީ ދާދިފަހުން ބޮޑު ކާމިޔާބެއް ހޯދި "ބަހޫބަލީ 2" އާއި "ދަންގަލް" އަށް ވުރެ ބޮޑު ކާމިޔާބެއް ސަލްމާންގެ ފިލްމު ހޯދަފާނެ ކަމަށެވެ. އެހެންވެ ކޮންމެ ގޮތަކުން ނަމަވެސް މީހުންގެ އުންމީދުތަކާ އެއްވަރަށް ދެވޭތޯ ކުރެވެން އޮތްހާ މަސައްކަތެއް ސަލްމާނާއި ފިލްމުގެ އެހެނިހެން ބައިވެރިން އަންނަނީ ކުރަމުންނެވެ.\nކޮންމެއަކަސް "ސުޕަނައިޓް ވިތު "ޓިއުބުލައިޓް" ވެގެން ދާނީ ސުނިލް އަށް ވަކިން ޝޯއެއް ކާމިޔާބުކަމާ އެކު ހުށަހެޅިދާނެކަން ސޮނީ ޗެނަލް އަށާއި ބެލުންތެރިންނަށް ހާމަކޮށްލަން ލިބޭނެ ފުރުސަތަކަށެވެ. އަދި މިއީ ސުނިލް އަށް ވަރަށް ބޮޑު އިމްތިހާނެއް ވެސް މެ އެވެ. ގިނަ ބަޔަކު ގަބޫލުކުރަނީ ކަޕިލް އަށް ވެސް އަދި ސުނިލް އަށް ވެސް ވަކިން ޝޯއެއް ކާމިޔާބު ނުކުރެވޭނެ ކަމަށެވެ. "ދަ ކަޕިލް ޝަރުމާ ޝޯ" ފުރިހަމަވާނީ ކަޕިލް އާއި ސުނިލް އެކުވުމުންނެވެ.


Paakistan foreign minister Qureshi UAE ah\nޔޫއޭއީގެ ފޮރިން މިނިސްޓަރު ޝޭހް އަބްދުﷲ ބިން ޒައިދު އަލްނަހްޔާން (ކ) އަދި ގުރޭޝީ 2018 ގައި\nޕާކިސްތާން ފޮރިން މިނިސްޓަރު ޝާހް މަހްމޫދު ގުރޭޝީ ޔޫއޭއީއަށް ވަޑައިގެންފި އެވެ. އެ ގައުމުގެ ފޮރިން މިނިސްޓްރީން ބުނީ ދެ ގައުމުގެ ގުޅުމާ ބެހޭ ގޮތުންނާއި ވިޔަފާރި އާއި އިންވެސްޓްމަންޓާބެހޭ ގޮތުން ވަޒީރުން ފެންވަރުގައި މަޝްވަރާ ކުރައްވާނެ ކަމަށެވެ.\nޕާކިސްތާން ފިޔަވައި އެ ގައުމުގެ މީހުން އެންމެ ގިނައިން ދިއިރުޅެނީ ވެސް ޔޫއޭއީގަ އެވެ. ފޮރިން މިނިސްޓްރީން ބުނި ގޮތުން ޔޫއޭއީގެ ފޮރިން މިނިސްޓަރު ޝޭހް އަބްދުﷲ ބިން ޒައިދު އަލްނަހްޔާންއާ ބައްދަލު ކުރަައްވައި ޕާކިސްތާން ރައްޔިތުންނަށް ދަތުރުފަތުރު ފަސޭހަ ކުރުމާ ގުޅޭ ގޮތުން ވެސް ގުރޭޝީ މަޝްވަރާތައް ކުރައްވާނެ ކަމަށެވެ.\nވަޒީރުގެ އެޖެންޑާގައި ދެން ހުރި މަސައްކަތްކަށް ބަލާއިރު ޔޫއޭއީގައި ރަސްމީ ހައިސިއްޔަތެއް ނެތި ދިރިއުޅޭ ޕާކިސްތާން މީހުނާބެހޭ ގޮތުން މަޝްވަރާ ކުރައްވާނެ އެވެ. އަދި އެ މީހުން ރަސްމީ ޗެނަލަކަށް އަޅުވައި އެމީހުންގެ ރެޖިސްޓްރީ ބެލޭނެ ލުއި ފަސޭހަ ގޮތަކާ ބެހޭ ގޮތުން ޔޫއޭއީ ދެކޭ ގޮތް އޮޅުންފިލުވާނެ އެވެ.\nޕާކިސްތާނާ ޔޫއޭއީ އޮންނަނީ ވަރަށް ގާތް ގުޅުމެކެވެ. އެއީ ދިނާއީ ތާރީހު އަދި އާދަކާދަ ވެސް އެއްގޮތް ދެ ގައުމެވެ. ވެރިންގެ މެދުގައި އަން އާންމުން މެދުގައި ގާތްތިމާގެކަން އޮވެ އެވެ. އަޅާލުން ބޮޑެވެ. އެހެން ނަމަވެސް ދުނިޔޭގެ ސިޔާސީ އޮއިވަރުގައި ޖެހި ޚިޔާލު ކަފިވާ ފަހަރު ވެސް އާދެ އެވެ.\nޕާކިސްތާނަކީ ވަރަށް ފަސޭހައިން ސަރުކާރު ވެއްޓޭ ގައުމެކެވެ. ހަރުދަނާ އިންވެސްޓްމަންޓަކަށް ދަތި ގައުމެކެވެ. ފަރުބަދަމަތީ ގަބީލާތަކުގެ ނުފޫޒާހެދި ޒަމާނީ ތަރައްގީއާ ބީރައްޓެހިން ވެސް ގިނަ ގައުމެކެވެ.\nގުރޭޝީގެ މިދަތުރާ ބެހޭ ގޮތުން މީޑިއާގައި ހުރި ވާހަކަތަކަށް ބަލާއިރު މިއީ ކަޝްމީރު މައްސަލަ ޔޫއޭއީ މެދުވެރިކޮށް ކޮޅެއްގައި ޖައްސައި އިންޑިއާއާ އެކު ގާތް ގުޅުމަކަށް އެދި ކުރައްވާ ދަތުރެއް ކަމަށް ވެސް ބުނެވެ އެވެ. ގުރޭޝީގެ މިދަތުރާ ދިމާކޮށް އިންޑިއާގެ އެކްސްޓާނަލް އެފެއާޒް މިނިސްޓަރު، ޑރ. ސުބްރަމާނިޔަމް ޖައިޝަންކަރު ވެސް އަބޫދާބީއަށް ވަޑައިގަންނަވާނެ އެވެ.\nއިންޑިއާ ޕާކިސްތާން ޔުނައިޓެޑް އަރަބް އެމިރޭޓްސް + ކަޝްމީރުގެ މައްސަލަ


Credit card ge limit 750 dollar ah ithurukoffi\nކްރެޑިޓް ކާޑުގެ ލިމިޓް 750 ޑޮލަރަށް އިތުރުކޮށްފި\nއަމީނީ މަގުގައި ހިންގާ ބީއެމްއެލް ކާޑު ސެންޓަރު: ކްރެޑިޓް ކާޑުގެ ލިމިޓް ވަނީ އިތުރު ކޮށްފައި -- އަވަސް ފޮޓޯ\nކްރެޑިޓް ކާޑުން ރާއްޖޭން ބޭރުގެ މުއާމާލާތްތައް ކުރެވޭ ލިމިޓް 750 ޑޮލަރަށް އިތުރު ކޮށްފި އެވެ.\nބީއެމްއެލް އިން ބުނީ މިއަދުން ފެށެގެން އެމެރިކަން އެކްސްޕްރެސް (ގްރީން / ގޯލްޑް)، ވިސާ (ކްލެސިކް / ގޯލްޑް) އަދި މާސްޓަކާޑް (ސްޓޭންޑަޑް / ގޯލްޑް) ކާޑުތަކުން ރާއްޖޭން ބޭރުގެ މުއާމަލާތް ކުރެވޭނެ އަދަދެއްގެ ގޮތުގައި 750 ޑޮލަރު ކަނޑައަޅާފައިވާ ކަމަށެވެ.\nމި ކްރެޑިޓް ކާޑުތައް ފިޔަވައި އެހެން ކްރެޑިޓް ކާޑު ބޭނުން ކުރަމުން ދާ ކަސްޓަމަރުންނަށް ކަނޑައެޅިފައިވާ ލިމިޓަށް ބަލައި ރާއްޖެއިން ބޭރުގެ މުއާމަލާތް ކުރެވޭނެ އަދަދު ވެސް ވަނީ އިތުރު ކޮށްފަ އެވެ. މި ހަފުތާ ތެރޭގައި އެ ކަސްޓަމަރުންނަށް ބޭނުންކުން އެ މައުލޫމާތު ދޭނެ އެވެ.\nކާޑުގެ ޕްރައިމަރީ އެކައުންޓްގެ ގޮތުގައި ބޭނުންކުރާ ދިވެހި ރުފިޔާ އެކައުންޓްގެ ޑެބިޓް ކާޑުގެ ލިމިޓަކީ އަދިވެސް 250 ޑޮލަރެވެ.\nރާއްޖޭން ބޭރުގައި ދިރިއުޅޭ ކަސްޓަމަރުންނަށް މިހާރެކޭ ވެސް އެއްގޮތަށް ކޮންމެ ޑެބިޓް ކާޑަކަށް، މަހަކަށް 750 ޑޮލަރުގެ ލިމިޓެއް ލިބޭނެ ކަމަށް ބީއެމްއެލް އިން ބުންޏެވެ.\nޑެބިޓް ކާޑުގެ ޕްރައިމަރީ އެކައުންޓްގެ ގޮތުގައި ޔޫއެސް ޑޮަލަރު އެކައުންޓް ކަނޑައަޅާފައިވާނަމަ ކަސްޓަމަރުންނަށް ދުވާލަކު 3000 ޑޮލަރާ ހަމަޔަށް ކާޑު ބޭނުންކުރެވޭނެ އެވެ.\nބީއެމްއެލް އިން އިތުރަށް ބުނީ މިހާރުވެސް ބޭސްފަރުވާ އާއި ތައުލީމާ ގުޅުންހުރި ކަންކަމުގައި ފައިސާ ދެއްކުމަށް ކާޑަށް ވަގުތީ ލިމިޓް ދެމުންދާނެ ކަމަށެވެ.\nބޭރު ފައިސާ ލިބޭ މިންވަރު ވަރަށް ބޮޑަށް ދަށްވެ، ޑޮލަރުގެ ލިކިއުޑިޓީއަށް އެކަމުގެ ނޭދެވޭ އަސަރުކޮށްފައިވުމުން މިދިޔަ އަހަރު ބޭންކުން ވަނީ ކާޑުތަކުން ރާއްޖޭން ބޭރުގެ މުއާމަލާތް ކުރެވޭ އަދަދަށް ބަދަލު ގެނެސްފަ އެވެ.


Asha muskulhivehje kamah bunumun dhinee majaa rahdheh! – Iru\nއިންޑިއާގެ މަޝްހޫރު ޓީވީ އެކްޓްރެސް އާޝާ ނޭގީ ހިއްސާކުރި ފޮޓޯއަކަށް ކޮމެންޓުކުރި ފާޑުކިޔުންތެރިއެއްގެ ކޮމެންޓު މަޖާ ވެގެން، އާޝާ އެ ކޮމެންޓު އެންމެންނަށް ދައްކާލައިފިއެވެ.\nމިދިޔަ އޮގަސްޓު 25 ވަނަ ދުވަހު އިންސްޓަގްރާމްގައި ހިއްސާކުރި ފޮޓޯތަކަކީ، އޭނާގެ 30 ވަނަ އުފަންދުވަހު ފަރުބަދަތަކެއް ބަލައިލުމަށް ޒިޔާރާތްކޮށް ނަގާފައިވާ ފޮޓޯތަކެކެވެ. އަދި އޭގެން އެއް ފޮޓޯގައި ގެއެއް ފާޑު ތަނެއްގެ ފެންޑާމަތީގައި ހުއްޓިލައިގެން ހުންނަތަން ފެނިގެން ފާޑުކިޔުންތެރިއަކު އެއަށް ކޮމެންޓު ކުރަމުން ބުނީ އާޝާ ވަރަށް މުސްކުޅިވެއްޖެ ކަމަށެވެ.\n“މިހާރު މުސްކުޅިވެއްޖެ، އަވަހަށް މީހަކާ އިންނަންއުޅޭ. ތިތާ ތިހިރަ ފާރުވެސް ތިބާއަށް ވުރެ ޒުވާން ވާނެ”، ޝީބާ ޕްރަބޫދާސް ނަމަކަށް ކިޔާ މީހަކު ކޮމެންޓު ކޮށްފައިވެއެވެ.\nކޮންމެއަކަސް އާޝާ މި ކޮމެންޓު މަޖާ ވެގެން އޭނާ ވަނީ ސްކްރީންޝޮޓެއް ނަގައި އެ ފޮޓޯއާއެކު އިންސްޓަގްރާމަށް ލައިފައެވެ. އަދި އެއީ ސައިބާ ބުލީކުރުމަށް ވިޔަސް، އެ ޖޯކު މަޖާކަމުން ނުލައި ނުހުރެވުނީ ކަމަށް އާޝާ ބުންޏެވެ. “އެކުވެރިޔާގެ މަޖާކަމަށް 100 ޕޮއިންޓު ދޭ ވަރުވޭ. އެކަމަކު ތިކަހަލަ ވިސްނުން ގެންގުޅެންޏާ ކީއްކުރާނީ”، އާޝާ ލިޔެފައިވެއެވެ.\nއާޝާގެ މި ޕޯސްޓަށް އޭނާގެ ރައްޓެހި ޓީވީ ބަތަލާއިން ވެސް ވަނީ ކޮމެންޓު ކޮށްފައެވެ. ހަމައެހެންމެ، މަޝްހޫރު ޕްރޮޑިއުސަރު އެކްތާ ކަޕޫރު ބުނީ، އާޝާ ވަރަށް ރީތި ކަމަށާއި، ކައިވެންޏަކީ ވަކި މީހާ ޒުވާންކޮށް ބަހައްޓައިދޭ އެއްޗެއް ނޫން ކަމަށެވެ.\nއާޝާ،31، އެންމެފަހުން ފެނިގެން ގޮސްފައިވަނީ އެކްތާ ކަޕޫރުގެ ވެބް ސީރީޒެއް ކަމަށްވާ “ބާރިޝް” އިންނެވެ. ގިނަ ބަޔަކަށް އާޝާ އެނގިގެން ގޮސްފައިވަނީ ޒީޓީވީ އިން ދެއްކި މަޝްހޫރު ޑްރާމާ ސިލްސިލާ “ޕަވިތުރަ ރިޝްތާ” ގައި ޕޫރްވީ ދޭޝްމުކްގެ ރޯލުންނެވެ. އަދި އެ ސިލްސިލާގައި ޕޫރްވީގެ ލޯބިވެރިޔާގެ ރޯލު ކުޅުނު ރިތްވިކް ދަންޖަން އާ އާޝާ ވަނީ ހަގީގީ ދިރިއުޅުމުގައި ވެސް ރައްޓެހިވެފައެވެ. ނަމަވެސް7އަހަރު އެކުގައި އުޅުމަށްފަހު، މި އަހަރުގެ މޭ މަހުގެ ތެރޭގައި އެދެމީހުން ވަނީ ރުޅިވިކަން އިއުލާނުކޮށްފައެވެ. އޭގެކުރިން މި ޖޯޑަކީ ޓީވީ އިންޑަސްޓްރީގެ “ޕަވާ ކަޕުލް” އެއްގެ ގޮތުގައި ގިނަ ބަޔަކު ގަބޫލުކުރަމުން އައި ޖޯޑެކެވެ.\nރިތުވިކް އާއި އާޝާ: ދެމީހުން ރައްޓެހިވީ “ޕަވިތުރާ ރިޝްތާ” ކުޅުނު ދުވަސްވަރު


ލޮނދި ފާނަ - ވިކިޕީޑިއާ\nލޮނދި ފާނަ (ސައިންޓިފިކް ނަން: Epinephelus tauvina)ނުވަތަ (އިނގިރޭސި ބަހުން: Greasy grouper) އަކީ ރާއްޖޭގެ ފަރުފަޅުން ވަރަށް މަދުން ބޭނޭ މަހެކެވެ. މިއީ ކެއުމަށް ރަގަޅު ފާނަ އެކެވެ. ދުނިޔޭގެ ބައެއް ގައުމުތަކުގައި މަސްކޮށީގައި މަސްބޮޑުކޮށް ހަދާ ފަރާތްތަކުން މިމަސް ގެންގުޅެ ބޮޑުކޮށް ހަދައެވެ. މިމަހަށް ލޮނދި ފާނަ ކިޔާފައިވަނީ މަހުގެ ބޭރުގައި ހުންނަ އާދަޔާ ޚިލާފު ލޮނދި ކަމެއްގެ ސަބަބުންނެވެ. މިއީ ގިނަ ފާނަ ތަކާއި އަޅާ ބަލާއިރު ވަރަށް ފަސޭހައިން ފާހަގަކުރެވޭ ފާނަ އެކެވެ. ސަބަބަކީ އެހެނިހެން ފާނަތަކަށްވުރެ، މަހުގެ ކަރުތާފަތުގެ ކޮޅަށް އޫކޮށް، ފަހަތުކޮޅަށް ދިގުވެފައި، ހުންނަ ކަމުންނާއި އަނގަބޮޑުކަމުންނެވެ.\nމަހުގެ ބުރަކަށިމަތީ ކޮތަރިބައިގައި ހަރުކޮށް ހުންނަ 11 ކައްޓާއި، 15 މަޑު ކަށި ހުރެއެވެ. ބަނޑުދަށް ފަރާތު ކޮތަރިބައިގައި ހަރުކޮށް ހުންނަ3ކައްޓާއި މަޑުކަށީގެ 8 ކަށި ހުރެއެވެ.މަހުގެ ކަންފަތުގައި 19 މަޑުކަށި ހުރެއެވެ.\nލޮނދި ފާނައިގެ ކުލައަކީ އަޅިމުށި ކުލައެވެ. މަހުގައި އޮރެންޖް ކުލައަކަށް ދާ މުށިކުލައިގެ ތިކިތަކެއް ހުރެއެވެ. ބުރަކަށިމަތީ ކޮތަރިބައިގައި4ވަނަ ކައްޓާއި ދިމާގައި ކަޅުކުލައިގެ ލަފެއް ބަހެއް މަސްމަހުގައި ފާޅުކޮށް ފެންނަން ހުރެއެވެ. މިމަސް 1 މީޓަރާއި 50 މީޓަރާއި ދެމެދުގެ ފުންމިނުގައި ދިރިއުޅެއެވެ.


Addu gai hulhuvi, Nasheed ge offeehuge beynumakee thimaavettaa gulhey masakkaiy kurun | Mihaaru\nނަޝީދު މިއަދު އެމަނިކުފާނު އޮފީހެއް ހިތަދޫގައި ހުޅުވަނީ. --- ފޮޓޯ: އެމްޑީޕީ\nއައްޑޫގައި ހުޅުވި، ނަޝީދުގެ އޮފީހުގެ ބޭނުމަކީ ތިމާވެއްޓާ ގުޅޭ މަސައްކަތްތައް ކުރުން\nސ. ހިތަދޫން މުހައްމަދު ޔާމީން\n07 ނޮވެމްބަރ 2018 - 12:15 19 comments\nތިމާވެއްޓާ ގުޅުން ހުރި މަސައްކަތްތައް ކުރުމަށްޓަކައި، ކުރީގެ ރައީސް މުހައްމަދު ނަޝީދުގެ އޮފީހެއް އައްޑޫ ހިތަދޫގައި މިއަދު ހުޅުވައިފި އެވެ.\nމި އޮފީސް ގާއިމް ކޮށްފައި ވަނީ، ރައީސް އަބްދުﷲ ޔާމީންގެ އަރިސް ބޭފުޅެއްގެ ގޮތުގައި ކުރިން މަސައްކަތް ކުރެއްވި އަދި މިދިޔަ ރިޔާސީ އިންތިޚާބުގެ ކެމްޕެއިންގެ ތެރޭގައި މިހާރުގެ އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) އާއި ނަޝީދު އަދި އިދިކޮޅު ކޯލިޝަނަށް ތާއީދު ކުރަން ނިންމެވި ހިޔަލީ މުހައްމަދު ރަޝީދުގެ ގޭގަ އެވެ.\nނަޝީދު، އައްޑު އަށް އިއްޔެ ފެއްޓެވި ދަތުރުފުޅުގެ ތެރެއިން، މިއަދު ބޭއްވި ރަސްމިއްޔާތުގައި ނަޝީދުގެ ރަސްމީ އޮފީސް ހުޅުއްވައި ދެއްވީ އެމަނިކުފާނެވެ. ހިތަދޫ މެދު ދާއިރާގައި ގާއިމް ކޮށްފައިވާ މި އޮފީސް ހުޅުވުމުގެ ރަސްމިއްޔާތުގައި އެ ރަށުގައި ދިރިއުޅޭ ގިނަ އަދަދެއްގެ ބަޔަކު ބައިވެރިވި އެވެ.\nހިތަދޫގައި ހުންނަ ހިޔަލީގެ ގޭގައި ނަޝީދުގެ ރަސްމީ އޮފީސް ހުޅުވިއިރު، އޭނާ އަކީ ރައީސް ޔާމީން އެންމެ ފުރަތަމަ އުފެއްދެވި ޕީޕަލްސް އެލަޔަންސް (ޕީއޭ) ވުޖޫދަށް ގެނައުމުގައި އިސްވެ ހަރަކާތްތެރިވެވަޑައިގެންނެވި ބޭފުޅެކެވެ. އޭނާ އެންމެ ފަހުން ހުންނެވީ މިހާރު ވެރިކަން ކުރާ ޕާޓީ ޕީޕީއެމްގެ ރެޖިސްޓްރާ އަކަށެވެ.\nނަޝީދު މިއަދު ހިތަދޫގައި ދިރިއުޅޭ އާންމުންނާ ބައްދަލުކުރައްވަނީ. --- ފޮޓޯ: އެމްޑީޕީ\nއަޑު ފެތުރިފައިވާ ގޮތުގައި، އަންނަ މާޗް މަހު ބާއްވާ ރައްޔިތުންގެ މަޖިލީހުގެ އިންތިޚާބުގައި އެމްޑީޕީގެ ޓިކެޓުގައި ހިތަދޫ މެދު ދާއިރާއަށް ނުކުންނަވަން މަސައްކަތް ކުރައްވާ އެއް ބޭފުޅަކީ ހިޔަލީގެ އެއްބަނޑުއެއްބަފާ ކޮއްކޮ އަހުމަދު ރަޝީދު (ޗެކްމާކް) އެވެ. ހިތަދޫ މެދު ދާއިރާގެ ގޮނޑި މިހާރު ފުރުއްވަމުން ގެންދެވަނީ، އެމްއެންޑީއެފްގެ ބްރިގޭޑިއާ ޖެނެރަލް ރިޓަޔާޑް އިބްރާހިމް މުހައްމަދު ދީދީ އެވެ.\nނަޝީދުގެ އޮފީސް ހުޅުވުމުގެ ރަސްމިއްޔާތުގައި ޗެކްމާކް އަހުމަދު ރަޝީދާއި ދީދީ ވެސް ބައިވެރިވެވަޑައިގަތެވެ. އެނގިފައިވާ ގޮތުގައި، އެ އޮފީސް ހިތަދޫގައި ގާއިމް ކުރުމުގައި އިސްކޮށް ހުންނެވި އެއް ބޭފުޅަކީ ވެސް ޗެކް މާކް އަހުމަދު ރަޝީދެވެ.\nހިތަދޫ އޮފީސް ހުޅުއްވައި ދެއްވުމަށް ފަހު، ވާހަކަފުޅު ދައްކަވަމުން ނަޝީދު ވިދާޅުވީ އެމަނިކުފާނުގެ އޮފީހުގެ މައިގަނޑު މަސައްކަތަކީ ދުނިޔޭގެ މޫސުމަށް އަންނަ ބަދަލުތަކާ ގުޅިގެން ދެމެހެއްޓެނިވި ގޮތެއްގައި ގައުމު ތަރައްގީ ކުރާނެ ގޮތް ހޯދުމެވެ. އަދި އެ އޮފީހުގެ އަމާޒަކީ "އިންޑިއާގެ ކަނޑުގެ މެދުގައި އެ މަސައްކަތް ހިންގުން" ކަމަށް ވިދާޅުވި އެވެ.\nބައެއް މިސާލުތައް ނަންގަވައި ނަޝީދު ވިދާޅުވި ގޮތުގައި ޑީސަލުން ކަރަންޓު އުފެއްދުމަށް ވުރެ، އަވީގެ ހަކަތައިން ކަރަންޓު އުފެއްދުން މާ އަގު ހެވެ. އަދި މި ބާވަތުގެ ހަކަތައިން އިންޖީނުތައް ހިންގައި ކަރަންޓުގެ ހަރަދު މާބޮޑަށް ކުޑަވާ ކަމަށް ވެސް ނަޝީދު ވިދާޅުވި އެވެ.\nނަޝީދު މިއަދު ހިތަދޫގައި ތިބި އެމަނިކުފާނުގެ ސަޕޯޓަރުންނާ ބައްދަލުކުރައްވަނީ. --- ފޮޓޯ: އެމްޑީޕީ\n"ދުނިޔެއަށް ލިބޭ ފައިދާ އާއި ތިމާވެއްޓަށްވާ ގެއްލުން މާ ކުޑަވޭ،" ނަޝީދު ވިދާޅުވި އެވެ.\nމީގެ އިތުރުން، ނަޝީދު ވިދާޅުވީ އުމްރާނީ މަސައްކަތްތައް ހިންގުމުގައި މިހާރު ގެންގުޅޭ ޓެކްނޮލަޖީ ބާތިލް ވެފައިވާ ކަމަށެވެ. އެހެންވެ، އަމާޒަކީ ރަށްތައް ހިމާޔަތް ކުރަން އެހެން ޓެކްނޮލަޖީއެއް ބޭނުން ކުރުމަށް ކަމަށް ވިދާޅުވި އެވެ. އަދި ޓެކްނޮލަޖީ ހޯދަން ޖެހޭ ކަން ވެސް ނަޝީދު ފާހަގަ ކުރެއްވި އެވެ.\n"ދުނިޔެއަށް ގެއްލުން ކުޑަކޮށް، ތަރައްގީ ކުރެވޭނެ އިލްމެއް އަޅުގަނޑުމެންނަށް ހޯދައިދެވޭނެ. މިއަދު އެ ޓެކްނޮލަޖީ ދުނިޔޭގައި އެބަވޭ. އަޅުގަނޑުމެން މި އޮފީހުގައި ކުރާނީ އެ މަސައްކަތް،" ނަޝީދު ވިދާޅުވި އެވެ.\nތިން އަހަރެއްހާ ދުވަސް ވަންދެން ނަޝީދު ވެރިކަން ކުރެއްވި އިރު، ކުރީގެ ރައީސުންގެ އޮފީސް ހިންގެވުމުގެ ހަރަދު ދައުލަތުން ހަމަޖައްސައިދެ އެވެ. އެގޮތުން ނަޝީދުގެ އޮފީހެއް މާލޭގައި ވެސް ހިންގަވަ އެވެ. ކުރީގެ ރައީސުންނަށް އޮފީސް ހިންގުމުގެ ޚަރަދަށް މަހަކު 87،000ރ. ދައުލަތުންދެ އެވެ.\nނަޝީދު އިއްޔެ އައްޑު އަށް ފެއްޓެވި ދަތުރުފުޅަކީ ޖަލު ހުކުމާ ގުޅިގެން ރާއްޖޭން ބޭރުގައި ތިން އަހަރެއްހާ ދުވަހު އުޅުއްވުމަށް ފަހު މިމަހު އެއް ވަނަ ދުވަހު ރާއްޖެ ވަޑައިގެން އަތޮޅުތެރެއަށް ކުރައްވާ ފުރަތަމަ ދަތުރުފުޅެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ އައްޑޫ އިދިކޮޅު ފަރާތްތައް ހިޔަލީ މުހައްމަދު ރަޝީދު ތިމާވެށި ސ. ހިތަދޫ\nހިޔަލީ ރަޝީދު އެމްޑީޕީއާ ގުޅިވަޑައިގެންފި\nރާއްޖެއަކީ ވަގު ގައުމެއް ނޫންކަން ދައްކަންޖެހޭ: ނަޝީދު\nއައްޑޫ ތަރައްގީ ނުވެ އެހެން ރަށެއް ތަރައްގީއެއްނުވާނެ


Live TV gai Biden vaccine jassavaifi | Jazeera\tލައިވް ޓީވީގައި ބައިޑެން ވެކްސިން ޖައްސަވައިފި - Jazeera\nލައިވް ޓީވީގައި ބައިޑެން ވެކްސިން ޖައްސަވައިފި\nސާއިފް ޝިޔާދު December 22, 2020 393 views0\nއެމެރިކާގެ އިންތިހާބީ ރައީސް ޖޯ ބައިޑެން ލައިވް ޓީވީގައި ކޮވިޑް 19 ގެ ވެކްސިން ޖައްސަވައިފިއެވެ.\nބައިޑެން ޖެއްސެވި ވެކްސިންއަކީ ފައިޒަރ ކުންފުނިން އުފެއްދި ވެކްސިންއެވެ. އެ ކުންފުނީގެ އިތުރުން މޮޑާނާ ކުންފުނިން އުފެއްދި ވެކްސިންއަށް ވެސް އެމެރިކާގެ އިދާރާތަކުން ހުއްދަ ދީފައިވާއިރު މިހާތަނަށް ފަސް ލައްކައަށްވުރެ ގިނަ މީހުންނަށް އެގައުމުގައި ވެކްސިން ދީފައިވާ ކަމަށް ރިޕޯޓްތައް ބުނެއެވެ.\nވެކްސިން ޖެއްސެވުމަށްފަހު ބައިޑެން ވިދާޅުވީ އެމަނިކުފާނު އެގޮތަށް ލައިވް ޓީވީގައި ވެކްސިން ޖެއްސެވީ އެންމެނަށް ވެސް ވެކްސިން ޖެހުމުގެ ހިތްވަރު ދިނުމަށް ކަމަށާއި އެކަމުގައި ހާސްވާން ޖެހޭ އެއްވެސް ކަމެއް ނެތް ކަމަށެވެ. އަދި އެމެރިކާގައި ވެކްސިން ޕްރޮގްރާމް ފެށިގެން ދިޔުމާއެކު އޭގެ ކްރެޑިޓް ރައީސް ޑޮނާލްޑް ޓްރަމްޕްގެ ސަރުކާރަށް ވެސް ދެއްވަން ޖެހޭ ކަމަށެވެ.\nބައިޑެންގެ ޓީމުން ވަނީ އެމަނިކުފާނުގެ ވެރިކަމުގެ ފުރަތަމަ 100 ދުވަހުގެ ތެރޭގައި 100 މިލިއަން ޑޯޒްގެ ވެކްސިން ދިނުމަށް އަމާޒު ހިފާފައެވެ. އެމެރިކާއަކީ މި ބަައްޔަށް އެންމެ ގިނަ މީހުން ޕޮސިޓިވްވެ އެންމެ ގިނަ މީހުން މަރުވި ގައުމެވެ.


Nasheed Thaubaa Vumah Sheikh Ilyas Nuseedhaa Koh Govaalahvaifi - Vaguthu\nނަޝީދު ތައުބާވުމަށް ޝައިޚް އިލްޔާސް ނުސީދާކޮށް ގޮވާލައްވައިފި\nކުރީގެ ރައީސް މުޙައްމަދު ނަޝީދު، އެމްޑީޕީގެ ކެމްޕޭނު އެއްވުމެއްގައި ޒިނޭއަށް ހިތްވަރުދީ ދެއްކި ވާހަކަތަކަށް ތައުބާވުމަށް، މަޝްހޫރު ދީނީ އިލްމުވެރިޔާ ޝައިޚް އިލްޔާސް ޙުސައިން ނުސީދާކޮށް ގޮވާލައްވައިފިއެވެ.\nMuslimunge medhugai fahish amaluthah fethurumah masakkakurmunhuri sazage gehadhafadhakan neygey meehakunama mi vaheebasfulhu handhankolavva adhi efadha vahaka dhakkameehun Allahuge azabah birivethive thaubavumah dhannavan\nMuslimun efadha meehunna medhu samaluvethibun vmuhimmu pic.twitter.com/MnAwUDvZJO\n— Ilyas Hussain (@ilyaasipa) January 17, 2019\nޝައިޚް އިލްޔާސް ވިދާޅުވި ގޮތުގައި މުސްލިމުންގެ މެދުގައި ފާހިޝް އަމަލުތައް ފެތުރުމަށް މަސައްކަތް ކުރުމުންހުރި ސަޒާގެ ގަދަފަދަކަން ނޭނގޭ މީހަކުނަމަ، އޭނާ ޓްވީޓު ކުރެއްވި ވަޙީ ބަސްފުޅު ހަނދާންކޮށް، އެފަދަ ވާހަކަ ދައްކާ މީހުން ﷲ ގެ އަޒާބަށް ބިރުވެތިވެ ތައުބާވާން ޖެހޭނެއެވެ.\nހަމައެހެންމެ، މުސްލިމުން އެފަދަ މީހުންނާ މެދު ސަމާލުވެ ތިބުމަށްވެސް ގޮވާލައްވާފައެވެ.\nކެމްޕޭން އެއްވުމުގައި ނަޝީދު ވިދާޅުވީ ކައިވެނި ނުކޮށް ދަރިން ހޯދާ މައްސަލައަށް އޮތް ހައްލަކީ ކުއްޖާގެ މަންމަ އަށް ބާތު ކޮންޓްރޯލް ކުރެވޭ ގޮތް ހެދުން ކަމަށެވެ. ނަމަވެސް މިހާރު އޮންނަ ގޮތުން ކައިވެނިނުކޮށް ތިބޭ އަންހެނުންނަށް ބާތު ކޮންޓްރޯލް ނުކުރެވޭ ކަމަށާއި އެއީ އެކަން އޮންނަންވީ ގޮތް ނޫން ކަމަށެވެ.\nއެހެންނަމަވެސް، މިއަދު މެންދުރުފަހު އޭނާ ކުރެއްވި ޓްވީޓެއްގައި ވިދާޅުވީ ކައިވެނިން ބޭރުން ދަރިން ލިބި، އެކުދިންނަށް ލިބޭ ނިކަމެތިކަމާއި ބާރުގަދަ މަސްތުވާތަކެތި ބޭނުން ކުރުމާ ގުޅިގެން އޭނާ ދެއްކެވި ވާހަކަފުޅު އެތައް ބަޔަކަށް އޮޅިވަޑައިގެންފައިވާކަމުގައެވެ.\nޖެނުއަރީ 18, 2019 20:56\nޖެނުއަރީ 18, 2019 21:00\nނަޝީދައް ވުރެ ކުރިން އިލްޔާސް ތައުބާ ވުމަށް އަޅުގަނޑު ސީދާކޮއް ގޮވާލަން\nޖެނުއަރީ 18, 2019 21:07\nއިލްޔާސްމެން ފައިސާއަށް ވިކި ހުސްވެފަ. އެހެން ނޫންނަމަ ނުސީދާކޮށް ނުބުނާނެ\nޖެނުއަރީ 18, 2019 21:12\nނަސީދަކީ ހަމަޖެހޭމީހެތްނޫން އޭނަގެސަބަބުން މި ވެރިކަން ވެސް ހަލާކުވާކަށްމާގިނަދުވަހެތްނެތް\nޖެނުއަރީ 18, 2019 21:15\nވަގުތު ފާއިތުވާފަހުން ދެވޭ ނަސޭހަތް އެހާ ކަމިޔަބު ނޫންކަމުގައި ދެކެމެވެ. ބަޅެއްގެ ނަގޫ ސަންފާ އޮނަކަށް ލިޔަސް ތެދުނުވާނެ ކަމަށް ބުނެ އުޅެތެވެ.\nޖެނުއަރީ 18, 2019 21:16\nއެއްޗެކޭ ތިބުނީ ޝޭހު ގާސިމް، ސޮރީ ސޭޓު ގާސިމް ކޮއްޓާލީމަތަ؟\nޖެނުއަރީ 18, 2019 21:17\nތައުބާ ވާންޖެހެނީ މުސްލިމުން . މުސްލިމަކު ނޫންނަމަ ތައުބާ އެއް ނުވޭ ކުރުސި ނޫން އެއްޗެއް ހޯދާ ވާހަކަ ދައްކާ މީހާ މުސްލިމަކަށްވޭތަ ؟ ގުރުއާން ގަބޫލު ނުކުރާމީހާ އާއި މުހަންމަދުގެ ފަާނުގެ ރަސޫލުކަން ގަބޫލު ނުކުރާމީހާ މުސްލިމަކަށްވޭތަ ؟\nޖެނުއަރީ 18, 2019 21:18\nތިބާ ކެނޑި ކަަޑުލުގެހިތި ފިލުވުން އެންމެ އައުލާކަން ބޮޑުވެގެން ވަނީ ތިބާއަށެވެ. ތިބާ ބުނެފާއިވާފަދައިން ރަސޫލާ ސއވ ސޮލަވާތް ލައްވާފައި ވާފަދަ ވަލިއްޔުލް އަމުރެއްގެ ކިބައިންފެންނަން ޖެހޭ އެއްވެސް ސިފައެއް ނުފެނޭ .ދީނުގެ ދިފާއުގާއި ބަސްފުޅެއް ވިދާޅުވާކަށް ކެރިވަޑައެއް ނުގަނޭ. އިސްލާމިކް މިނިސްޓްރީ އޮތީ ހަނު.އިސްލާމީ އެއްބާއި ވަންތަކަން ހިމާޔަތް ކުރާ ގާނޫނު ވުޖޫދުގާއި އޮތްހެން ވެސް ހިއެއް ނުވޭ.\nހަަދަ ނުސީދާކޮށް. ސީދަލަށް ދަންނަވަން ކެރިވަޑާއި ނުގަތީތޯ. ވަރަށް ދެރަކަމެއް.\nޖެނުއަރީ 18, 2019 21:26\nއިބްރާ އަށްވެސް ތައުބާ ވާން ނަސޭހަތްބަލަ ކަލޭމެން ޕާޓީގައި ލާދީނީ މީހުްނ ގިނަ ކަމުން ސަލާމަތެއް ނެތެއްނު\nޖެނުއަރީ 18, 2019 21:27\nމި ގައުމުގައި ތިބި ހެޔޮވިސްނޭ މީހުން ތައުބާކުރަން ނުގޮވާ ކަލޭ ޕާކިސްތާނަށް އަވަސްގޮތަކުން ފުރައިގެން ދިޔައްޔާ މާ ރަނގަޅުހެން މަށަށް ހީވަނީ. އޭރުން މިރާއްޖެއަކީ ފިތުނަވެރި ޖާހިލުންގެ އަތްދަށުން ސަލާމަތްވެފައިވާ އަމާންތަނަކަށް ވުމަށް މަގުފަހިވާނެ.\nމީނަ ބުނި ކޮންމެ މީހަކު ވެރިކަމުގައި ހުއްޓަސް މިތާ އިސްލާމްދީން އޮންނާނެއޭ. މީހުން މުރުތައްދުވާއިރު މިތާ ވެރިއަކަށް ހުރި މީހާ ކޮބާ؟\nޖެނުއަރީ 18, 2019 21:30\nރާއްޖޭގައި ހިނގައި ހިނގާ އޮތް ވެރިކަމެއް ވައްޓާލަން މި އިލިޔާސް ފާޅުގައި ނުކުތީ އަމިއްލައަށް ހަދައިގެން ޚުތުބާއެއް ދިން މައްސަލަ ނިމެންދެން އިމާމުވެ ހުކުރު ނުކުރަން އެންގީމަ. މީނަ އައި ރުޅީގައި ލާ ދީނީ ބަޔަކަށް ވެރިކަން ހޯދަ ދޭން...\nކަލޯފިލާ ހުރެގެން ކޮންހާވާހަކައެއް ތިދައްކަނީ. އިރުއިރުކޮޅާ ހުރެގެން މޮޔަގޮވަނީ. ކުރިމައްޗައް ނިކުމެ ާހަކަ ދައްކަބަލަ.\nޖެނުއަރީ 18, 2019 21:33\nމިސަރުކާރުންސަޕޯޓްކުރާ މިފަދަވާހަކަދައްކާމީސްމީހުންގެ ވާހަކަތަކަށް ޒިންމާވާނެބައަކުތިބޭނެކަމަށްދެކެމެވެ.މިއަދުގެޚުދުބާގައި ވިދާޅުވިޝަރުތުފުރިހަމަނުވެ ވަޒީލިބުނުބޭފުޅުންގެއަމަލުތަކަށް ޒިންމާވާންޖެހޭ ބަޔަމުވެސްތިބެންވާނެމަށް ފެނެއެވެ\nއައްޝެއިޚް ސޭކު ކާސިމްބެ\nޖެނުއަރީ 18, 2019 21:38\nއިލްޔާސޫ ދެން ކޮން ވާހަކައެއް..ތިއުޅެނީ ނަޝީދު ފާޅުގަ ދީނުގެ ޙުކުމް ތަކަށް ފުރަށްސާރަ ކުރީމަވެސް ސީދާ ދިމާއަށް ތައުބާ ވާށޭ ބުނަން ނުކެރިގެން. އެހެންވެ ނުސީދާކޮށް ތިބުނީ ތައުބާވާށޭ.ކިހާވަރެއް ނަޝީދު ދީގެންތަ ތިހާ ބިރެއް ނަޝީދުދެކެ ތިގަންނަނީ...އިލްޔާސް މެން ހީކުރަނީ ކީކޭ ކަމަށްތަ...\nޖެނުއަރީ 18, 2019 21:40\nމުސްލިމަކަށް ވާނީ ސަހާދަތުގެ ދެކަލިމަކިޔައި މާތް ﷲ ފޮނުއްވި ހުރިހާރަސޫލު ބޭކަލުންގެ ރަސޫލުކަމާ ﷲ ބާވައިލެއްވި ހުރިހާ ފޮތްތައް ގަބޫލުކުރުމާއެކު މަލާ އިކަތުންނަސާ އާހިރަތް ދުވަހަށް އީމަންވާމީހާ ޔަހޫދސީންނާ ނަސާރާ އިން ކާފަރުންކަމުގާ ﷲ ވަހީކުރެއްވީ މުހަންމަދުގެ ފާނުގެ ރަސޫލުކަން ގަބޫލު ނުކުރުމާ ގުރްއާންގަބޫލު ނުކުރުމުގެ ސަބަބުން. މިކަންކަން ގަބޫލު ނުކުރމީހާ މުސްލިމަކަށް ވާނެތަ ؟ ތައުބާލެއްވުން ނުވަތަ ތައުބާ ވެވޭނީ މުސްލިމެއްނަމަ.\nޖެނުއަރީ 18, 2019 21:41\nނުސީދާ ކޮނ ވިދާޅުނުވޭ\nޖެނުއަރީ 18, 2019 21:44\nޖެނުއަރީ 18, 2019 21:56\nތައުބާވަމާ ހިނގާ މިއޮތީ މުސްލިމުން\nޖެނުއަރީ 18, 2019 22:01\nޖެނުއަރީ 18, 2019 22:26\nއިލިޔާސޫ ކަލޭ މާތާހިރެއް ނޫނޭ އަނގަފޭ ކުރާކައް ކަލެއައް ސޭހް ކިޔަން ހެޔޮވެސް ނުވާނެ ކަލެއަކީ އަމިއްލެ ފައިދާއައް ދީންވިއްކަމުން ދުވާ ޖާހިލެއް ފުރަތަމަ ތައުބާވާން ވީ ކަލޭ\nSirޫުu hama rangalhy\nޖެނުއަރީ 19, 2019 00:07\nތައުބާވާން ގޮވާލަން އަދި މަޑުކުރަންވީނު. މިހާރު އެކުރާ ކަންކަމަށްވުރެ ބޮޑެތި ކަންކަން އަދި ކުރާނެ. މިހާރު ދުލުން ވާ ތައުބާއަކުން ފަހުން އަދި ކުރަން ހުރި ކަންކަން ނުކޮށެއް ނުހުންނާނެ. ވޯޓްލައިގެން މިހާރުވެސް އެއޮތީ އެއް ފައި މަޖްލިސްތެރޭ. އަނެއް ފައި ލީމަ ކުޅިވަރު ފެންނާނެ.\nޖެނުއަރީ 19, 2019 05:12\nޢަންނި އަކީމުސްލިމެއްތޯ ސުވާލުކޮއްލަންބޭނުނ\nޖެނުއަރީ 19, 2019 06:19\nﷲ މީނަޔައްވެސް އަޖަލުހަމަވަންދެން\nބޭރުންދަޅަދަންކާގެން އުޅޭނެ އިލްޔާސަކީ\nޖެނުއަރީ 19, 2019 13:30\nކީއްވެ ތަ ސީދާކޮއް ނުބުނީ ؟\nޖެނުއަރީ 19, 2019 14:56\nއޭ މިތިބަ މަސްވެރިންގެ ދަރިންނޭވެ. މާބޮޑަށް ބޮޑާނުވެ ތިމަންމެންގެ ފެންވަރު ނުއޮޅި ފަސްވަޤުތު މިސްކިތައް ގޮސް ޙްރާމް ކުރެއްވި ކންތަކުން ދުރުވެ ތިބެ ޙަލާލުތަކެތި ކައިބޮއެ ހަދައިގެން މަރު އައިސް ބައްދަލުކުރަންދެން މަޑުން ތިބެވޭތޯ ބަލާބަލަ، ކަލޯމެންގެ ކާބަފައިން އުޅުނީވެސް އެގޮތަށް. ޢަރަބި ބަހުގައި އީމާންކަމޭ ބުނެވޭ ބަހުގެ މައުނައީ ހިތުގއަި ޝައްކުކަމެއް އޮތުމަކާ ނުލައި ތެދުކޮށް ކަށަވަރުކޮށް ގަތުމެވެ. ކޮންމެ މީހަކު މާބޮޑު ދަންނަމީހަކަށް ހެދިގެން މީހަކަށް ގޮތެއް ކިޔަމުން ނޫޅުނަސް ދީނަށް އުޅެވެން އޮންނާނެ. ދީނުގައި މީގެ ކުރިންވެސް ޙަރާމް ކުރައްވާފައިވާ ކަންތއަް މިހާރުވެސް ހަރާމް. ޥީމާ ދިވެހިން ކުރިންވެސް އުޅެމުން އައި ގޮތަށް ރީތޮކޮށް މިކުޑަކުޑަ މުޖުތަމައުގައި އުޅެޥޭތޯ ބަލާބަލަ.\nވާނެ އެއްޗެއް ވާ ފަހުން ތި އަދި ކިރިޔާ ވަހުމް ތިޔަވަނީ ބޯ ހަލާކު.މިވެސް........އެކޭ ކިޔާ.


Maamendhoo iss magistrate Shukoor vakikuran committee inn ninmaifi\nމަޖިލީހުގެ ޖުޑިޝަރީ ކޮމިޓީ-- ފޮޓޯ: ރައްޔިތުންގެ މަޖިލިސް\nމާމެންދޫ އިސް މެޖިސްޓްރޭޓް ޝުކޫރު ވަކިކުރަން ކޮމިޓީން ނިންމައިފި\n27 އޮކްޓޯބަރ 2020 - 11:53:45\nބޮޑެތި ތުހުމަތުތަކެއް ކޮށްފައިވާ ގއ. މާމެންދޫ މެޖިސްޓްރޭޓް ކޯޓުގެ އިސް މެޖިސްޓްރޭޓް އަހުމަދު ޝުކޫރު މަގާމުން ވަކިކުރަން ރައްޔިތުންގެ މަޖިލީހުގެ ޖުޑިޝަރީ ކޮމިޓީން މިއަދު ނިންމައިފި އެވެ.\nޖުޑިޝަލް ސާވިސް ކޮމިޝަން (ޖޭއެސްސީ) އިން ޝުކޫރުގެ މައްސަލަތަކެއް ބެލުމަށް ފަހު މަގާމުން ވަކިކުރުމަށް ވަނީ މަޖިލީހަށް ފޮނުވާފަ އެވެ. މިވަގުތު އޭނާ ހުރީ މަގާމުން ސަސްޕެންޑް ކޮށްފަ އެވެ.\nމަޖިލީހުގެ ޖުޑީޝަރީ ކޮމިޓީން އިއްޔެ ނިންމީ ޝުކޫރުގެ މައްސަލާގައި ޖޭއެސްސީން ނިންމާފައިވާ ނިންމުމަކީ ގާނޫނުތަކާއި އިޖުރާއަތުތަކާ އެއް ގޮތަށް ނިންމާފައިވާ ނިންމުމެއް ކަމަށެވެ.\nއެހެންކަމުން އޭނާ މަގާމުން ވަކިކުރުމަށް ފެންނަ ކަމަށް ކޮމިޓީން ވަނީ ފާސްކޮށްފަ އެވެ. އެ މައްސަލާގައި ދެން ގޮތެއް ނިންމާނީ މަޖިލީހުގެ ތަޅުމަށް ފޮނުވައިގެންނެވެ.


ހަރަކާތުގެ ބަލި - ވިކިޕީޑިއާ\nހަރަކާތުގެ ބަލި (އިނގިރޭސި ބަހުން: Motion sickness)އަކީ ދަތުރުފަތުރުކުރާ އިރު މޭނުބައިކޮށް ހޮނޑުލުން ކުރިމަތިވުމެވެ. އެހެން ގޮތަކަށް ބުނާނަމަ މިއީ ކަންފަތުގެ އެތެރޭގައި ހުންނަ ދިޔަވަރު ތެޅުމުން ހަށިގަނޑުގެ ހަމަ ހިފެއްހެޓުން ގެއްލި، ބޯއަނބުރާ މޭނުބައިކޮށް ހޮނޑުލެވޭގޮތް ވުމެވެ. ބައެއް މީހުންނަށް ހީވެފައި އޮންނަނީ ބޯ އަނބުރާ ހޮނޑުލެވެނީ ހަމައެކަނި ކަނޑުދަތުރުފަތުރު ކުރާއިރުކަމަށެވެ. ނަމަވެސް މިއީ އޮޅުމެކެވެ. މަތިންދާ ބޯޓް، ކާރު، ލޮރީ، ޕިކަޕް، ރޭލް، ބަސް ފަދަ ތަކެތީގައި ދަތުރުކުރާ އިރުވެސް ބައެއް މީހުންނަށް މިމައްސަލަ ދިމާވެއެވެ. ދިވެހި ބަހުންމޭހެލުން މިހެންވެސް ކިޔައެވެ.\n1 ހަރަކާތުގެ ބަލީގެ އުދަގޫ ކުރިމަތިވުމުގެ ފުރުޞަތު\n2 ހަރަކާތުގެ ބަލީގެ އަލާމާތްތައް\n3 ހަރަކާތުގެ ބަލި ކުރިމަތިވާގޮތް\nހަރަކާތުގެ ބަލީގެ އުދަގޫ ކުރިމަތިވުމުގެ ފުރުޞަތުEdit\nހަރަކާތުގެ ބަލި ކުރިމަތިވުމުގެ ފުރުޞަތު އުމުރުން 12-5 އަހަރާއި ދެމެދުގެ ކުދިންނަށް އަދި އުމުރުން ދުވަސްވީ މީހުންނަށް ބޮޑުކަމަށް ވެއެވެ. ހަމަމިހެން އުމުރުން2އަހަރުން ދަށުގެ ކުދިންނަށް ހަރަކާތުގެ ބަލީގެ އުދަގޫ ދިމާވުމަކީ ވަރަށް ނާދިރު ކަމެއްކަމަށް ޞިއްޙީ ތަޖުރިބާކާރުން ވިދާޅުވެއެވެ.\nހަރަކާތުގެ ބަލީގެ އަލާމާތްތައްEdit\nހަރަކާތުގެ ބަލީގެ އުދަގޫ ތަކުގެ ތެރޭގައި ހިތް ނުތަނަވަސްވުން، ބޯއެނބުރުން، މޭނުބައިކުރުން، ހޮނޑުލުން، ބޮލުގައި ރިހުން އަދި ދާހިއްލުން ފަދަ ކަންތައްތައް ހިމެނެއެވެ. ހޫނު ނުވިނަމަވެސް ބައެއް ފަހަރު ދާހިއްލާގޮތް ވެދާނެއެވެ. އާންމު ގޮތެއްގައި ބަލީގެ އުދަގޫތައް ދަތުރުނިމޭތަނާހެން ފިލައިދެއެވެ. ނަމަވެސް ބައެއް ފަހަރު ދަތުރު ނިމުމަށްފަހު ދެތިންގަޑިއިރަށް އުދަގޫތައް ދެމިގެންދިއުމަކީ ވެދާނެ ގޮތެކެވެ.\nހަރަކާތުގެ ބަލި ކުރިމަތިވާގޮތްEdit\nހަރަކާތުގެ ބަލީގެ އުދަގޫ ކުރިމަތިވަނީ އެތެރޭ ކަންފަތް، ލޯ، އަދި ހަށިގަނޑުގެ ހަމަހިފެހެއްޓުމުގައި ބައިވެރިވާ އެހެން ބައިތަކުން ސިކުނޑިއަށް ފޮނުވާ މެސެޖް އޮޅުންބޮޅުން އެރުމުންނެވެ. މިގޮތަށް ދިމާވަނީ ދަތުރު ފަތުރު ކުރާއިރު، އުޅަނދު ތަޅުވައި، ދެއަތަށް ހެލުވުމާއި ގުޅިގެން، އެތެރޭ ކަންފަތުގައި ހުންނަ ދިޔަވަރު ތެޅެން ފެށުމުން، ހަށިގަނޑު އެކި ފަރާތް ފަރާތަށްދާ ކަމުގެ މެސެޖް ނުވަތަ ސިގްނަލް ސިކުނޑިއަށް ލިބޭތީ އެވެ. ހަށިގަނޑުގެ ހަމަހިފެހެއްޓުން ގެއްލި އެކިއަރިއަރިއަށް ހެލޭ ކަމުގެ މެސެޖް ހަޖަމުކުރާ ނިޒާމް އަށް ލިބުމަކީ ހޮނޑުލުން މެދުވެރިވާ ކަމެކެވެ.\nހަރަކާތުގެ ބަލި ކުރިމަތިވުމުގެ ކުރިން ރަގަޅީ އެކަމަށް ރައްކާތެރިވުމުގެ ގޮތުން އެޅެންހުރި ފިޔަވަޅުތައް އެޅުމެވެ. މިގޮތުން ދަތުރަށް ފެށުމުގެ ކުރިންނާއި އަދި ދަތުރު މަތީގައިވެސް މިބަލީގެ އުދަގޫ ކުޑަކުރުމަށް އަންނަނިވި ކަންތައްތައް ކުރެވިދާނެއެވެ.\nދަތުރަށް ފެށުމުގެ ކުރިން ފުރިހަމަ ނިދި ލިބިގަންނާށެވެ. ހޭލާހުރެ ދަތުރެއް ފެށުމަކީ ބައެއް ފަހަރު ބޯއެނބުރުން، މޭނުބައިކޮށް ހޮނޑުލެވުން ކުރިމަތި ކުރުވާނެ ކަމެކެވެ.\nހުސް ބަނޑާހުރެ ދަތުރުކުރަން ނުފަށާށެވެ. ހުސްބަނޑާ ހުރުމަކީ ބަނޑުގައި ވައިހެދި ހޮނޑުލެވުން މެދުވެރިކުރުވާ ކަމެކެވެ. އެހެން ކަމުން ދަތުރުކުރަން ފެށުމުގެ ކުރިން ރަގަޅަށް ކާށެވެ. މާގިނައިން ކެއުމަކީ ވެސް ރަގަޅު ކަމެއް ނޫނެވެ. ސަބަބަކީ މާގިނައިން ކެއުމަކީ އޭގެ ޒާތުގައި ވެސް މޭނުބައިކޮށް ހޮނޑުލެވުން މެދުވެރިކުރުވާނެ ކަމަކަށްވާތީ އެވެ.\nދަތުރަށް ފެށުމުގެ ކުރިން ގިނައިން ދިޔާތަކެތި ބޯށެވެ. ކޮފީއަކީ ދަތުރަށް ފެށުމުގެ ކުރިން ބޯން ރަގަޅު އެއްޗެއް ނޫނެވެ. ގިނައިން ދިޔާތަކެތި ބުއިމަކީ ހޮނޑުލުމުގެ ސަބަބުން މެދުވެރިވެދާނެ ހަށިގަނޑުން ފެންހުސްވުން ފަދަ ކަންތައްތަކުން މިންޖުކޮށްދޭނެ ކަމެކެވެ.\nއެސިޑް އެކުލެވޭ ކާނާގެ ބާވަތްތައް ދަތުރަށް ފެށުމުގެ ކުރިން ބޭނުން ނުކުރާށެވެ. ދަތުރު މައްޗާއި ދަތުރެއް ފެށުމުގެ ކުރިން ވެސް އެސިޑް މަދު ކާނާގެ ބާވަތްތައް ބޭނުން ކުރެވިދާނެއެވެ. މިގޮތުން ދޮންކެޔޮ، އާފަލް، ނާސްޕަތީ، ކަރާ. ކުރުބާ، މޭބިސްކަދުރު، އަދި ކަދުރު ފަދަ އެސިޑް މަދުން އެކުލެވޭ ބާވަތްތައް ބޭނުންކުރެވިދާނެއެވެ.\nތެލާއި ހަވާދު އެކުލެވޭ ކާނާގެ ބާވަތްތައް ދަތުރެއް ފެށުމުގެ ކުރިން ބޭނުން ނުކުރާށެވެ.\nދޯނީގައި އިންނައިރު ސާފުވައި ލިބޭތަނެއް އިޚްތިޔާރު ކުރާށެވެ. ހަމަމިހެން އަވިން ސަލާމަތްވެ، ހިޔަލުގައި އިދެވޭތޯ ބަލާށެވެ. މިސާލަކަށް ދޯނި ފަހަރު ނުވަތަ ބޯޓް ފަހަރުގެ އެތެރޭ ގޭގަނޑުގައި އިނުމަކީ ސާފުވައި ލިބުމަށް ހުރަސް އަޅާނެ ކަމެކެވެ.\nތެލުގެ ވަސްނުދުވާ ހިސާބެއްގައި އިންނާށެވެ. ވަރަށް ގިނަ ފަހަރު ތެލުގެ ވަސްދުވައި، އޭގެ ސަބަބުން ބައެއް މީހުންނަށް މޭނުބައިކުރުން އަދި ހޮނޑުލުން މެދުވެރިކުރުވާ ކަމަށް ވަނީ ފާހަގަ ކުރެވިފައެވެ.\nދޯނީގައި އިންނައިރު ރަގަޅީ ތައްޓުމަތި ފަދަ ތަނެއްގައި އިނުމެވެ. ދޯނީގެ ތެރެއަށް ބެލުމަށްވުރެ އުދަރެހުގެ ވަކި ދިމާލަކަށް ބެލުންރަގަޅެވެ.\nދަތުރުުކުރާއިރު އަބަދު އޮށޯވެ، ނުވަތަ އިށީދެ ނީންނާށެވެ. ތެދުވެ ދަތުރުގެ ބައިވެރިންނާއި ވާހަކަ ދައްކާލައި ހިގާލާ ހަދާށެވެ.\nމީހަކު ހޮނޑުލާތަން ފެނުމުން ސަކަރާތްވާނަމަ އެތަން ނުބަލާށެވެ. ހޮނޑުލާތަން ފެނުމަކީ ބައެއް މީހުންނަށް ހޮނޑުލުން މެދުވެރިކުރުވާ ކަމެކެވެ.


Apple Time Flies: Apple Watch series6gai dhulhaheyo sihhathah haassa feature thakeh - One Online\nއެޕަލްގެ ވޮޗް ސީރީޒް6--\nލޭގައި އޮކްސިޖަން ހުރި މިންވަރު ބަލައިލެވޭ ޓެކްނޮލޮޖީއާ އެކު އެޕަލްގެ ވޮޗް ސީރީޒް6ތައާރަފު ކޮށްފިއެވެ.\nއެޕަލް އިން ރޭ ބޭއްވި ހާއްސަ ރަސްމިއްޔާތުގައި އެ ކުންފުނީން ވަނީ އެންމެ ފަހުގެ ދެ އައި ވޮޗް ދައްކައިލައިފައެވެ. ފަހުގެ ވޮޗްތައް ތައާރަފު ކޮށްދިނީ އެޕަލްގެ ޗީފް އޮޕަރޭޓިންގް އޮފިސަރު ޖެފް ވިލިއަމްސް އެވެ.\nއެޕަލްގެ ވޮޗް ސީރީޒް6ގައި ވަނީ އައިވޮޗް އަށް އިންގިލާބީ ކުރިއެރުންތަކެއް ގެނެސްފައެވެ. މިފަހަރުގެ އައިވޮޗް އަކީ ކަސްރަތު ކުރުމާއި ދުޅަހެޔޮ ސިއްހަތަކަށް ހާއްސަ އައިވޮޗް އެކެވެ.\nއައިވޮޗް6ގައި އެޕަލް އިން ވަނީ ލޭގައި އޮކްސިޖަން މިންވަރު އެކުލެވޭވަރު ބަލައިލެވޭނެ ޓެކްނޮލޮޖީ ހިމަނައިފައެވެ. ހާއްސަ އެޕެއް ބޭނުންކޮށްގެން މި ގަޑި ބޭނުންކުރާ މީހާގެ ލޭގައި އޮކްސިޖަން ހުރި މިންވަރު ބަލައިލެވޭނެއެވެ. ފުއްޕާމެއިން ހަށިގަނޑުގެ އެހެން ގުނަވަންތަަކަށް ލޭގެ އެހީގައި އޮކްސިޖަން ފޯރުކޮށްދޭ އިންސައްތަ ވެސް މިއެޕްގެ އެހީގައި ބުނެދޭނެއެވެ.\nއެޕަލް އައިވޮޗް6ގައި ޑުއަލް ކޯ ޕްރޮސެސަރު ހިމެނޭއިރު މީގެ ސަބަބުން 20 އިންސައްތައަށް އައިވޮޗް6 ފާސްޓު ވާނެ ކަމަށް އެޕަލް އިން ބުނެއެވެ. މީގެ އިތުރުން އެންމެ ފަހުގެ ޓެކްނޮލޮޖީގެ އެހީގައި އައިވޮޗް ބޭނުން ކޮށްގެން ކާރު އަން ލޮކް ކޮށްލެވޭ ހިދުމަތް ވެސް އެޕަލް އިން ވަނީ ހިމަނައިފައެވެ.\nއެޕަލް ވޮޗް6 ދޮޅު ގަޑިއިރުތެރޭ ފުލް ޗާޖް ކުރާނެ ކަމަށް އެޕަލް އިން ބުނެއެވެ. ކަސްރަތު ކުރުމާއި ދުވުމުގައި އެޕަލް ވޮޗް އިން ބެޓަރީ ބޭނުންކުރެވޭ މިންވަރު މަދުވާނެ ކަމަށްވެސް ވަނީ ފާހަގަކޮށްފައެވެ.\nއެޕަލް އިން ވަނީ އާ އައިވޮޗް އާއެކު ވޮޗް އޯއެސް7ވެސް ތައާރަފު ކޮށްފައެވެ. އާ އޯއެސް ގައި ފާހަގަކޮށްލެވޭ އެންމެ ތަފާތު އެއް ކަމަކީ އާއިލާ މެންބަރުންގެ މެދުގައި އޮންނަ ގުޅުން ބަދަހި ކުރުމަށް ހިމަނާފައިވާ ފީޗާއެވެ. އެގޮތުން އެޕަލް ފޯނެއް ބޭނުން ނުކޮށް އެޕަލް އައިވޮޗް މެދުވެރިކޮށް އެކަކު އަނެކަކާ ގުޅައިލެވެއެވެ. އައިވޮޗް މެދުވެރިކޮށް އިމަޖެންސީ ކޯލް ވެސް އެކަކު އަނެކަކާ ކުރެވޭނެ ކަމަށް އެޕަލް އިން ބުނެފައި ވެއެވެ.\nއެޕަލް ވޮޗް އެސްއީ --\nއެޕަލް އިން ރޭ ތައާރަފު ކޮށްފައިވާ އެޕަލް އައިވޮޗް އެސްއީ ގައިވެސް ފާހަގަ ކޮށްލެވޭ ތަފާތު ކަންތައްތަކެއް ހިމަނާފައި ވެއެވެ.\nއެޕަލް ވޮޗް އެސްއީގެ ޑިސްޕްލޭ އައިވޮޗް3 ގެ ޑިސްޕްލޭއަށްވުރެ 30 އިންސައްތަ ބޮޑުވާނެ ކަމަށް އެޕަލް އިން ބުނެއެވެ. އެސްއީގައި ހިމެނޭ ހާއްސަ ޕްރޮސެސާގެ ސަބަބުން އައިވޮޗް3 އަށްވުރެ ދެގުނަ ފާސްޓް ވާނެއެވެ.\nއެޕަލް ވޮޗް އެސްއީގައިވެސް ވޮޗް އޯއެސް7ހިމެނޭނެ ކަމަށް އެޕަލް އިން ފާހަގަކޮށްފައި ވެއެވެ.\nއެޕަލް ވޮޗް އެސްއީ އަދި އެޕަލް ވޮޗް6ވެސް ބާޒާރަށް ނެރުމަށް ހަމަޖެހިފައިވަނީ އަންނަ ހުކުރު ދުވަހުގައެވެ. އެޕަލް އިން ވަނީ އެކުންފުނީގެ ވެބްސައިޓުގައި ޕްރީ އޯޑަރަށް ވެސް ހުޅުވާލައިފައެވެ.\nގުޅޭ ޓެގު އެޕަލް ޓެކްނޮލޮޖީ ލުއި ޚަބަރު


Dhuvaafaru school in amilla TV channel eh hadhai kiyavaidheyn fashaifi – Iru\nދުވާފަރު ސުކޫލުން އަމިއްލަ ޓީވީ ޗެނަލްއެއް ހަދައި ކިޔަވައިދޭން ފަށައިފި\nދުވާފަރު ޕްރައިމަރީ ސުކޫލުން އަމިއްލަ ޓީވީ ޗެނަލްއެއް ގާއިމްކޮށް ދަރިވަރުންނަށް ކިޔަވައިދޭން ފަށައިފިކަމަށް އެސުކޫލުން ބުނެފިއެވެ.\nޒަމާނީ ވަޞީލަތްތައް ބޭނުންކޮށްގެން، ކޭބަލް ޓީ.ވީ މެދުވެރިކޮށް ސްކޫލްގެ އަމިއްލަ ޗެނެލްއެއް ގާއިމްކުރެވި ދަރިވަރުންގެ ގޭގޭ ސިޓިންރޫމަށް ފިލާވަޅުތައް، ޓީ.ވީ މެދުވެރިކޮށް ގެނެސްދޭން ފެށިފައިވާކަމަށް އެ ސްކޫލުން ބުނެއެވެ.\nއެސުކޫލުން ބުނެފައިވަނީ މިއަދަކީ އެ ސްކޫލުގެ ތާރީޚުގައި ފާހަގަކޮށްލެވޭ މަސައްކަތްތަކެއް ކޮށްލެވުނު ދުވަހެއްކަމަށެވެ. އަދި ކާމިޔާބުކަމާއެކު އެމަސައްކަތް ނިންމާލެވުނީ ގިނަ ފަރާތްތަކެއްގެ އެހީތެރިކަމާއި ގިނަގުނަ މަސައްކަތުންކަމަށެވެ.\nމޯލްޑިވިއަންއިން ޑާކާއަށް ހަފްތާއަކު4ދުވަހު ދަތުރުތައް ބާއްވަނީ


Covid-19: Geygai Thibumah Enggifahun Kim Makeup Kuran Beyrah Dhiyakamah Ebbasvehjje - Vaguthu\nކޮވިޑް-19: ގޭގައި ތިބުމަށް އެންގި ފަހުން ކިމް މޭކަޕް ކުރަން ބޭރަށް ދިޔަކަަމަށް އެއްބަސްވެއްޖެ\nކޮވިޑް-19 ފެތުރެމުންދާތީ ފުރަބަންދު (ލޮކްޑައުން)ކޮށްފައިވަނިކޮށް އެމެރިކާގެ ރިއަލިޓީ ޓީވީ ތަރި، އަދި މޮޑެލް، ކިމް ކާޑޭޝިއަން ބޭރަށް ދިޔަކަން އޭނާ އެއްބަސްވެއްޖެއެވެ.\nކެލިފޯނިއާގެ ގަވަރުނަރު ގަރިން ނިއުސަމް ވަނީ މާރިޗް އިން ފެށިގެން އާއްމުން ގޭގައި ތިބުމަށާއި، ވަރަށް މުހިންމު ވެގެން ނޫނީ ބޭރަށް ނުނިކުތުމަށް އެދިފައެވެ.\nނަމަވެސް ކިމް ވަނީ، މިދިޔަ އަންގާރަ ދުވަހު އޭނާ އާއި ފިރިމީހާ އަދި ދަރިންނާއެކު މަންމަ ކްރިސް ޖެނާގެ ގެއަށް ދިޔަ ކަމަށް ބުނެފައެވެ. އޭނާ ބުނީ، އެގެއަށްގޮސް ކައިލީ ލައްވާ އޭނާގެ މޭކަޕް ކުރުވި ކަމަށެވެ.\nކިމް މޭކަޕް ކުރަން ގޮސްފައި ވަނީ ޖިމީ ފެލަންގެ އެޓް ހޯމް އެޑިޝަން އޮފް ދަ ޓުނައިޓް ޝޯވއަށް އެރުމަށެވެ. އެ ޝޯވ ކުރިއަށް ދާނީ ވީޑިއޯ ކޮންފަރެންސް މެދުވެރިކޮށެވެ.\nކިމް އެ ޝޯވގައި ވާހަކަދައްކަމުން ވަނީ، އޭނާ ހުރީ މަންމަ ގޭގައި ކަމާއި، އޭނާގެ މޭކަޕް ކޮށްދީފައި ވަނީ ކައިލީކަން ހާމަކޮށްފައެވެ. އަދި އާއިލާއާ ބައްދަލުވީ ވަރަށް ދުވަސްފަހުން ކަމަށް އޭނާ ވަނީ ބުނެފައެވެ.\nކިމްގެ ހަތަރު ކުދިންވެސް ތިބެއެވެ. އޭނާ ވަނީ އޭނާ ހުރީ ދަރިންނަށް ފިލައިގެން ކަމަށްވެސް އެ ޝޯވގެ ތެރެއިން ހާމަކޮށްފައެވެ.\nމިދިޔަ ބުދަ ދުވަހު ރިޕޯޓްކޮށްފައިވާގޮތުން ލޮސް އެންޖަލަސްގައި ކޮވިޑް-19 ޖެހުނު މީހުން އަދަދު 500 އަށްވުރެ މައްޗަށް ވަނީ އަރާފައެވެ. އަދި އެއާއެކު އެ ރީޖަންގައި ކޮވިޑް-19 ޖެހުނު މީހުންގެ އަދަދު 3518 އަށް ވަނީ އަރާފައެވެ.


Loan Thakaa Behey Gothun Raees Nasheed Hehdhevee Ithurufulheh Kan Haama Vejje - Vaguthu\nލޯނުތަކާ ބެހޭ ގޮތުން ރައީސް ނަޝީދު ހެއްދެވީ އިތުރުފުޅެއް ކަން ހާމަވެއްޖެ\nކޮވިޑް-19 ގެ ހާލަތުގައި ރާއްޖެއިން ނަގާފައިވާ ލޯނުތައް ދެއްކުމަށް ޗައިނާއިން ލުޔެއް ނުދޭނެ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވިޔަސް، އެ ލޯނުތައް ދެއްކުން ޗައިނާ އިން ފަސްކޮށްދީފައިވާ ކަމަށް ރައީސް އޮފީހުން ވިދާޅުވެއްޖެއެވެ.\nރައީސް އިބްރާހިމް މުހައްމަދު ސޯލިހްގެ ވެރިކަމަށް ދެ އަހަރު ފުރުމާ ގުޅިގެން އިއްޔެ އެމްޑީޕީ ހަރުގޭގައި ހުންނަވައި ނަޝީދު ވިދާޅުވީ، ޗައިނާއިން ދަރަނިތައް ދައްކަން ލުއި ނުދިން ކަމަށެވެ. އަދި އެގޮތަށް އެކަންތައް ނުކުރުމަށް އެގައުމުގެ ރައީސް އަށާއި ސަރުކާރަށް ދަންނަވާފައިވާ ކަމަށްވެސް ނަޝީދު ވިދާޅުވިއެވެ.\nރައީސް ނަޝީދު މިގޮތަށް ވާހަކަ ދައްކާފައިވީ ނަމަވެސް، މިދިޔަ ޖޫން މަހުގެ ތެރޭގައި ރައީސް އިބްރާހިމް މުހައްމަދު ސޯލިހް ވިދާޅުވީ، ޗައިނާގެ ދަރަނިތައް ދެއްކުން ހަތަރު އަހަރަށް ފަސްކޮށްދޭނެ ކަމަށެވެ.\nމިކަމާއި ގުޅިގެން "ވަގުތު" އިން ކުރި ސުވާލަކަށް ޖަވާބު ދެއްވަމުން ރައީސް އޮފީހުގެ ތަރުޖަމާނު އިބްރާހިމް ހޫދު ވިދާޅުވީ، ޗައިނާ ސަރުކާރުން ރާއްޖެއަށް ދޫކޮށްފައިވާ ލޯނުތައް މިހާރު ފަސްކޮށްދީފައިވާ ކަމަށެވެ.\n"ޖީ20 ގެ ޑެޓް ސާވިސް ސަސްޕެންޝަން އިނީޝިއޭޓިވް (ޑީއެސްއެސްއީ) އޭގެ ދަށުން ޗައިނާ ސަރުކާރުން ދޫކޮށްފަ ހުރި ލޯނުތައް މިހާރު ވަނީ ފަސްކުރެވިފައި" ހޫދު ވިދާޅުވިއެވެ.\nޗައިނާއިން މެދުވެރިކޮށް ރާއްޖެއިން ވަނީ އެއް ބިލިއަން ޑޮލަރަށްވުރެ ބޮޑު އަދަދެއްގެ ލޯނެއް ނަގާފައެވެ. އެއީ ރާއްޖޭގައި އެކި އެކި މަޝްރޫއުތައް ކުރިއަށް ގެންދިއުމަށް ނަގާފައިވާ ލޯނުތަކެކެވެ.\nއަންނަ އަހަރަށް ލަފާ ކުރާ ދައުލަތުގެ ބަޖެޓްގައި ލޯނު އަނބުރާ ދެއްކުމަށް 4.9 ބިލިއަން ރުފިޔާ ވަނީ ހިމަނައިފައެވެ. އެހެން ނަމަވެސް ނަޝީދު ވިދާޅުވާ ގޮތުން ނަމަ އެ ފައިސާގެ ބޮޑު އަދަދަކީ ޗައިނާއިން ނަގާފައިވާ ލޯނުތައް ދެއްކުމަށް ހިމަނާފައިވާ ފައިސާއެވެ.\nނޮވެމްބަރު 18, 2020 14:58\nނަޝީދޫޫޫޫޫޫ ދައްކާ ހުރިހާ ވާހަކައެއް މިޖެހެނީ ޑަސްބިނަކަށްނު ލާން.\nނޮވެމްބަރު 18, 2020 15:04\nތީ ނަޝީދުގެ ޖީބައް އަޅާ ލާރިކޮޅެއް. ދިވެހިން ބީތާވެފަ ހުރި ވަރުން އަދިވެސް މިމީހުންނަށް ތާއީދު ކުރާނެ.\nނޮވެމްބަރު 18, 2020 15:35\nމަތް ﷲ މި ނަޝީދުގެ މުޞީބާތުން މި ޤައުމު ސަލާމަތަކުރައްވާށި\nނޮވެމްބަރު 18, 2020 15:38\nއަބަދުވެސް މީހުން މަގުފުރެއްދުމަށް މިސޮރު ދޮގުމަތިން ދޮގު ހެދުންނޫން އެހެންކަމެއް\nތިސޮރު ކުރޭތެ؟ މީނާ އަކަށް އެއްވެސް ފިޔަވަޅެއް ނޭޅޭ އެހެން މީހަކު އެއްޗެއް ބުނެފިތަ\nލަހެއްފަހެއް ނެތިމުޅި ގަޢުމުގައި އަޑުފަށްގަޑު ހިއްޕާލާފައި އޮންނާނެ، އަދި ވަކިން ރާކަނި\nޓީވީން (ރާއްޖެޓީވީން) ޕްރޮގްރާމްތައް ހަދައިގެނެސްދޭނެ އަހަންނަށް ހީވަނީ މި އަންނި އަށް\nރާއްޖެ ޓީވީން ސަޖިދަ ޖަހާނެހެން\nނޮވެމްބަރު 18, 2020 15:39\nމީނަ ތެދެއް ހެދީ ކޮން އިރަކު؟ ހަންދާން ހުރިމީހަކު ބުނެބަލަ..\nޢެމީހަކަށް . ކު ރަން އިގޭ ކަމެއް ދޯ ކު ރާނީ\nނޮވެމްބަރު 18, 2020 16:54\nމީނަ މީ ހަމަ އިންޓަނޭސަނަލް ކަށްޒާބެއް މިގައުމަށް ފާވެފަހުރި ސައިތާނެއް.\nނޮވެމްބަރު 18, 2020 17:44\nއައްނި ޖަހާ މަޅިއަކީ އޭނާ ބެދޭނެ މަޅިއެވެ މިސަ ރުކާ ރު\nވެ ރިކަމާ ހަވާލް ވިއި ރު ދައުލަތުގެ ވަތްގަޑުގައިުހު ރި ފައިސާ ތައް ތަޅާބު ރުރުރުއްސީ އަމިއްލަ މަސްލަހަތުގައެވެ. މިހާ ރުވެސް\nނަގާފައިވާ އެތައްބައިވަ ރު ލޯނު ބޭނުންކު ރަމުންދަނީ މަގޭ\nވެ ރިކަމަށް އައުމަށް ކެމްޕޭން ކު ރުމަށެވެ އެހެންވީމާ އިތުރު ރު\nލޯނު ރ ނުނެގުމަށް ސަ ރުކާރ ރަށް ގޮވާ ލަމެވެ.\nނޮވެމްބަރު 18, 2020 20:58\nތީ ހަމަ ބީތާއެއް\nނޮވެމްބަރު 18, 2020 21:17\nދުވަހަކުވެސް ދުވަހަކުވެސް ދޮގެއްހެދެންއޮއްވާ މިކަލޭގެ ތެދެއްނުހަދާނެ އެއީ ސައްތައިން ސައްތަ ޔަޤީންކަމެއް\nނޮވެމްބަރު 18, 2020 22:54\nހެހެހެ..އެމްޑީޕީ ހަރުގޭގައި ހުންނަވައި ނަޝީދު ޚުދު އޭނަގެ އަމިއްލަ ސަޕޯޓަރުންނަށްވެސް އޮޅުވާލަނީ.\nނޮވެމްބަރު 18, 2020 23:44\nޗައިނާގެ އެއްވެސް ލޯނެއް ދައްކާކަށްނުޖެހޭ.ލޯނުދަެކަން ޖެހެނީ އިންޑިޔާ އަށް މިހަދައިގެން އުޅޭ ބަޖެޓަކީ ރައްޔިތުންގެ ލޮލު އަނދުނެއް.ހަގީގަތެއް ނޫން އޮޅުވާލުމެއް.\nނޮވެމްބަރު 19, 2020 02:22\nކޮންއި ރަކުތަ ެެެެެެެެެެެެެެެެެެެެެެެެެެެެެެެެެެެެެެެެެެ އެދައްޖާލު ތެދެއްހެދީ ދޮގެއްނޫނީ ނުހަ ދާނެ އޭނަދައްކާ އެވެސްވާހަކައެއް ގަބޫލުކު ރާނީ ބޮލު ރޮދިކެ ޑިފަތިބޭ ގަމާ ރުން:\nނޮވެމްބަރު 19, 2020 03:52\nއެމީހަކަށް އިނގޭ ކަމެއްތާ ކު ރެވޭނީވެސް ދޯ ކުދިންނޭ.\nނޮވެމްބަރު 19, 2020 07:37\nދޮގެއް ހެދެން އޮއްވާ ތެދެއް ނަހަދާނެ މީހުން އުޅޭކަން ނޭނގެނީބާ! އެމްޑީޕީގައި ގިނަވާނީ އެކަހަލަ މީހުން!\nނޮވެމްބަރު 19, 2020 07:53\nޗައިނާއިން ދަރަނިތައް ފަސްކޮށްދިނެވެ. އެކަމު ރައްޔިތުންގެ ބޭންކް ބީއެމްއެލް އިން ފަސްކޮށްދޭނެޔޭ ކިބޫބުނިނަމަވެސް އެކަމެއް މިސަރުކާރުން ނުކޮށްދެއެވެ. ހެދީމަކަރެވެ. އިންޓްރެސްޓް އަރައެވެ.\nނޮވެމްބަރު 19, 2020 08:51\nއަބަދަކު ހިނިޖަހާކަށް ނުތިބެވޭނެ. ކޮންމެވެސް ދުވަހަކުން ތިޔަވެރިކަން ބަދަލުވާނެކަން ދަންނާތި. އެދުވަހުން އާއިލާއޭ އަމަޔޭ ބަފަޔޭ ނުގޮވާތި. ތިޔަކަހާ ކަނޑުލުގެ ހިތިވެސް ފެންނާނެ.\nނޮވެމްބަރު 19, 2020 08:56\nސުވާލު މުބާ ރާތުގެ ފަހުސުވާލު ތެދެއް ހެދެން އޮތްވާ ދޮގުހަދާ ،ދޮގެއް ހަދަން ޖެހިއްޖެއްޔާ ފަސްނުޖެހި ދޮގުހަދާ މީހަކީ ކާކު؟\nނޮވެމްބަރު 19, 2020 09:00\nތީ އަބަދުވެސް ދޮގު ހަދާ މީހެއް. ތީނަގެ އަނގަޔަކުން ނުނިކުންނާނެ އެންމެ ތެދެއްވެސް. މިޤައުމުގެ ހަލާކުތީ\nނޮވެމްބަރު 19, 2020 09:01\nތީ ވަރަށް ދޮގު ހަދާމީހެއް. މީނަގެ އަނގަޔަކުން ނުނިކުންނާނެ އެންމެ ތެދެއްވެސް. ޤާއުމުގެ ހަލާކު ތީ\nނޮވެމްބަރު 19, 2020 13:01\nއަންނިއަށް އެހެން ބުނެ ޓްވީޓް ކޮއްލެވުނީ ބޮލުގަ ބަޑިޖައްސާފަ އިން ވަގުތެއްގައޭ ގެޓުވެބަލަ.\nޔާﷲ. ކެނެރީގެއިން މިގައުމުގެ މައްޗަށް ފާވެފައި ހުރި މުޙައްމަދު ނަޝީދޭ ކިޔުނު ނުބައި ނުލަފާ ޝައިޠާނުގެ ކިބައިން މިގައުމު ސަލާމަތްކުރައްވައިފާނދޭވެ. ދިވެހި އެންމެހައި ރައްޔިތުން ނުކުމެ ﷲގެ ޙަޟުރަތުގައި ދުއާދަންނަވައި، މިނުބައި ދައްޖާލާއި އޭނާގެ ރޭވުންތަކުގައި ޖެހިފައި ތިބި މީހުންގެ ކިބައިން މި ގައުމާއި ރައްޔިތުން ސަލާމަތްކުރެއްވުން އެދި ދުއާކުރަން އެންމެ ހިނގާބަލަ ހުސްބިމަކަށް އަންނަ ހުކުރު ދުވަހު ޖަމާވެލަން.


Firihenvantha Fahuge Trend Thah "Alice" In, Heyo Ageh Gai - Vaguthu\nފިރިހެންވަންތަ ފަހުގެ ޓްރެންޓްތައް "އެލައިސް" އިން ހެޔޮ އަގެއްގައި!\n5 މަސް ކުރިން ( އޮގަސްޓް 8, 2021 )\nފެޝަންގެ ދުނިޔޭގައި ފިރިހެނުންވެސް ދޫދިނުމެއް ނެތެވެ. ތަފާތު އެކި ޑިޒައިންގެ ތައާރަފްވަމުން އަންނައިރު ފިރިހެނުންނަށް ވެސް ދެވިފައިވާ ހާއްސަކަން ކުޑައެއް ނުވެއެވެ. މިސާލަކަށް ބަލާނަމަ ވަރަށް ގިނަ ވައްތަރުވައްތަރުގެ ޓީޝާޓް ވެސް އަންނަނީ ބާޒާރަށް ނިކުންނަމެވެ.\nރަސްމީ ކަމެއްގައި ނޫންނަމަ ގިނައިން ފެންނަނީ ޓީޝާޓްގައި އުޅޭ ފިރިހެނުންނެވެ. އެއީ ޓީޝާޓް އުޅެން ފަސޭހަވުމުން ކަމަށް ބެލެވެ. އެހެންނަމަވެސް ކޮންމެ ފޮއްޗެއްގެ ޓީޝާޓެއް ލައިގެން އުޅެން އިހާ އަރާމެއް ނުވާނެއެވެ. އަދި ކޮންމެ ޑިޒައިންނެއްގެ ޓީޝާޓް ލައިގެން އުޅުން އެއީ ފަސޭހަ ކަމެއް ވެސް ނޫނެވެ.\nގިނަ މީހުންނަށް ކަމުދަނީ މާ ގޮތްބޮޑު ކުރުމުގެ ބަދަލުގައި ވަރަށް އަދައިގެ "ސިމްޕަލް" ޑިޒައިނެއްގައި ހުންނަ ޓީޝާޓްއެވެ. ގިނަ ފަހަރަށް އާ ޓީޝާޓެއް މި ގަންނަނީ އީދު ފަދަ މުނާސަބާއަކާއިި ގުޅުވައިގެންނެވެ. އެއީ ރީތި ކޮލިޓީ ޓީީޝާޓް ބާޒާރުގައި އަގު ބޮޑުވުމުންނެވެ.\nއެހެންނަމަވެސް ދެން ހާސްވާކަށް ނުޖެހޭނެއެވެ. "އެލައިސް" އިން މިވަނީ އެންމެ ފަހުގެ ކޮލިޓީ އަދި ރީތި ޓީޝާޓް ރާއްޖެ އެތެރެކޮށް ވިއްކަން ފަށާފައެވެ. ފިހާރަތަކުގައި އަގު ހުރި ޓީޝާޓްތައް އެލައިސް އިން މިވަނީ އަތްފޯރާ ފަށަށް ގެނެސްފައެވެ.\nކޮންމެ މީހަކުވެސް އެންމެ ބޭނުންވާނީ އަމިއްލަ ގޭގައި އިނދެގެން ވިޔަފާރިކޮށްލެވޭނެ ފަސޭހަ ގޮތެކެވެ.\nއެލައިންސް އިން ވިޔަފާރިކުރާ ފަރާތްތަކަށް މިހާރު މި ފަސޭހަ ވެސް އޮންނާނެ އެވެ. އެލައިންސްގެ ފޭސްބުކް ޕޭޖު ނޫނީ އިންސްޓަގްރާމު ޕޭޖަށް މެސެޖުކޮށްލައިގެން ނޫނީ ވައިބާ ކޮށްލައިގެން ޓީޝާޓަށް އޯޑަރު ކުރެވޭނެއެވެ.\nވައިބާ މެދުވެރިކޮށް އޯޑަރު ކުރަން ބޭނުންނަމަ 9751834 އަށް މެސެޖް ކުރެވޭނެއެވެ. އަދި ހޮޓްލައިން ނަމްބަރަށް ގުޅައިގެންވެސް އިތުރު މައުލޫމާތު ސާފު ކުރެވޭނެއެވެ\nއެލައިންސް އިން ބުނާ ގޮތުގައި ހުޅުމާލެ އަދި ވިލިމާލޭގެ އިތުރުން ބޯޓުތަކަށްވެެސް ޑެލިވަރީ ކޮށްދޭނެ އެވެ. ޕޭމެންޓު ޓްރާންސްފާކޮށްގެން ފައިސާ ދެއްކުމުގެ ފަސޭހަ ގޮތްވެސް އެލައިންސް އިން ވަނީ ކަސްޓަމަރުންނަށް ފަހިކޮށްދީފައެވެ.\nއެލައިސް އިން ބުނީ އެ ވިޔަފާރީގެ އަމާޒަކީ އެންމެ ހިނގާ ޓްރެންޑުތަކުގެ ޓީޝާޓް ކަސްޓަމަރުންނަށް ފޯރުކޮށްދީ ވީހާވެސް ގާތުން ހިދުމަތް ދިނުން ކަމަށެވެ.\nވިޔަފާރިތައް ގިންތި ކުރާނެ އާމްދަނީ ކަނޑައަޅައިފި\nޕްލާސްޓިކް ކޮތަޅު ޓެކުހުން ލިބޭ އާމްދަނީ ހޭދަކުރާނެ ގޮތެއް އަދި ނުނިންމާ\nބުރުގާ މަތިން އަޅާ މާސްކު ހެޔޮ އަގުގައި މިހާރު އެމްވީ މޮޓޯސް އިން


Hekinge vote kaamiyaabuvumun Trump salaamaivumaa gaathah\nހެކިންގެ ވޯޓު ކާމިޔާބުވުމުން ޓްރަމްޕް ސަލާމަތްވުމާ ގާތަށް\nމިއީ އެމެރިކާގެ ތާރީހުގައި ރައީސަކު އިމްޕީޗުކުރަން ހައުސްއިން ފާސްކުރި ތިންވަނަ ފަހަރެވެ. -- ފޮޓޯ: އީޕީއޭ\nވޮޝިންގްޓަން (ފެބްރުއަރީ 1) - އެމެރިކާގެ ރައީސް ޑޮނަލްޑް ޓްރަމްޕް އިމްޕީޗުކުރުމާގުޅޭ ޝަރީއަތަށް ހެކިން ހާޒިރުކުރުމަށް އިދިކޮޅުން ހުށަހެޅި ހުށަހެޅުން ފާސްނުވުމުން، އިމްޕީޗުމަންޓުން ޓްރަމްޕް ސަލާމަތްވާނެކަން ވަރަށް ބޮޑަށް ޔަގީންވެއްޖެ އެވެ.\nހެކިން ހާޒިރުކުރުމާމެދު، ރިޕަބްލިކަނުންގެ މެދުގައި އޮތް ހިޔާލުތަފާތުވުންތައް އިތުރުވީ ޓްރަމްޕްގެ ކުރީގެ ސެކިޔުރިޓީ އެޑްވައިޒަރު ޖޯން ބޯލްޓަން ކުރެއްވި އާ ތުހުމަތުތަކާއެކު އެވެ.\nއެ ތުހުމަތުތަކާއެކު، ރިޕަބްލިކަނުންގެ ތެރޭގައި ވަކި ގޮތެއް ނުނިންމަވާ ތިބި ހަތަރު މެންބަރަކު ހެކިން ހާޒިރުކުރުމަށް ވޯޓުދޭނެކަމަށް އިދިކޮޅުން އުއްމީދު ކުރި އެވެ. ނަމަވެސް، އިއްޔެ އެކަމަށް ނެގި ވޯޓުގައި ހެކިން ހާޒިރުކުރަން ފެންނަކަމަށް ވޯޓު ދިނީ އޭގެ ތެރެއިން ދެ މެންބަރުންނެވެ.\nހެކިން ހާޒިރުކުރަންވެސް ވޯޓު ހަމަނުވުމުން، ޓްރަމްޕް އިމްޕީޗުކުރަން ބޭނުންވާ އަދަދަށް ވޯޓު ލިބޭނެކަމުގެ އުއްމީދު އިދިކޮޅަށް ވަނީ ވަރަށް ބޮޑަށް ކުޑަވެފަ އެވެ.\nހައުސްގައި ރައީސަކު އިމްޕީޗު ކުރަން ސިމްޕަލް މެޖޯރިޓީއަކުން ފުދުނު ނަމަވެސް، ސެނެޓްގައި ނަގާ ވޯޓުން ރައީސް ޓްރަމްޕް މަގާމުން ދުރު ކުރެވޭނީ ތިން ބައި ކުޅަ ދެ ބައި ވޯޓު ލިބިގެންނެވެ. ސެނެޓްގައި ޑިމޮކްޓެރިކް ޕާޓީއަށް ނިސްބަތްވާ 45 މެމްބަރުން ތިއްބެވިއިރު، ޓްރަމްޕް މަގާމުން ދުރުކުރަން މަދުވެގެން 67 ވޯޓު ބޭނުންވެ އެވެ.\nސެނެޓުގެ ޝަރީއަތުގައި ދެ ފަރާތުގެ ފަހު ވާހަކަތަކަށް ފުރުސަތު ދިނުމަށްފަހު، އަންނަ ބުދަ ދުވަހު ޓްރަމްޕް އިމްޕީޗުކުރުމާމެދު ސެނެޓުން ވޯޓަށް އެހުމަށްވަނީ ހަމައްޖައްސައިފަ އެވެ.


Penalty Gai Kalaafaanu Balikoh Iskandharu Final Ah - Vaguthu\nޕެނަލްޓީގައި ކަލާފާނު ބަލިކޮށް އިސްކަންދަރު ސްކޫލް ފައިނަލަށް\nއިސްކަންދަރު ސްކޫލް އާއި ކަލާފާނު ސްކޫލް ބައްދަލުކުރި މެޗުގެ ތެރެއިން - ވަގުތު އިމޭޖެސް: އަޝްހާދު އަބްދުﷲ\nޕެނަލްޓީގައި ކަލާފާނުގެ މައްޗަށް ކުރިހޯދާ އިސްކަންދަރު ސްކޫލް މައިލޯ އިންޓަ ސްކޫލް 14 އަހަރުން ދަށުގެ މުބާރާތުގެ ފައިނަލްގެ ދެވަނަ ޖާގަ ކަށަވަރުކޮށްފިއެވެ.\nމި ދެ ޓީމު މިއަދު ހަވީރު ބައްދަލުކުރި މެޗުގެ ފުރިހަމަވަގުތު ހަމަވިއިރު އޮތީ 3-3 އިން އެއްވަރުވެފައެވެ.\nމިއަދު ހަވީރު ހެންވޭރު ދަނޑުގައި ކުޅުނު މިމެޗްގައި ފުރަތަމަ ލަނޑުޖަހާ ލީޑް ނެގީވެސް އިސްކަންދަރު ސްކޫލެވެ. ފުރަތަމަ ލަނޑު މެޗްގެ 13 ވަނަ މިނިޓްގައި އެޓީމަށް ކާމިޔާބުކޮށްދިނީ ޖާޒީ ނަންބަރ 11 ޒަޔާންއެވެ. ފުރަތަމަ ހާފްގައި ކުރީ ކޮޅު އިސްކަންދަރު ސްކޫލުން ރަނގަޅަށް ކުޅެމުން ދިޔަ ނަމަވެސް ކަލާފާނު ސްކޫލުން ވަނީ ކުޅުން ރަނގަޅުކޮށް މެޗްގެ 20 ވަނަ މިނިޓްގައި ނަތީޖާ އެއްވަރުކޮށްފައެވެ. ނަތީޖާ އެއްވަރުކޮށްދިން ލަނޑު ކަލާފާނަށް ޖަހައިދީފައިވަނީ އެޓީމްގެ ޖާޒީ ނަންބަރ 10 އެވެ.\nނަމަވެސް މާގިނައިރުތަކެއް ނުވެ މެޗްގެ 21 ވަނަ މިނިޓްގައި އިސްކަންދަރު ސްކޫލްގެ ޖާޒީ ނަމްބަރ 20 ވަނީ ލަނޑެއް ޖަހައި ދެވަނަ ފަހަރަށް އިސްކަންދަރަށް ލީޑް ނަގައިދީފައެވެ. ފުރަތަމަ ހާފް ނިމުނީ އިސްކަންދަރު ކުރީގައި އޮވެގެންނެވެ.\nހަމަހަމަ ކުޅުމެއް ފެނުނު ދެވަނަ ހާފްގައި ކަލާފާނުން ލަނޑުޖަހައި ނަތީޖާ ހަމަހަމަ ކުރިއެވެ. ކަލާފާނަށް އެލަނޑު ޖަހައިދިނީ ދެވަނަ ހާފްގެ ކުރީކޮޅު އެޓިމްގެ ޖާޒީ ނަމްބަރ 10 އެވެ. އަދި މެޗްގެ 55 ވަނަ މިނިޓްގައި ކަލާފާނުގެ ޖާޒީ ނަންބަރ5އެޓީމަށް އިތުރު ލަނޑެއް ޖަހައިދީ ފުރަތަމަ ފަހަރަށް ކަލާފާނަށް މެޗްގެ ލީޑް ނަގައިދިނެއެވެ. ނަމަވެސް އިސްކޮޅުން ކުރު ކަލާފާނުގެ ކީޕަރުގެ ފައިދާ ނަގާ އިސްކަންދަރުން ވަނީ ނަތީޖާ އެއްވަރުކޮށްފައެވެ. އެލަނޑު އެޓީމަށް ޖަހައިދިނީ މެޗްގެ 57 ވަނަ މިނިޓްގައި ޖާޒީ ނަންބަރ 10 އެވެ.\nމެޗުގެ ފުރިހަމަވަގުތު ހަމަވިއިރު ނަތީޖާ އެއްވަރުވެފައި އޮތުމުން ނަތީޖާ ނެރުނީ ޕެނަލްޓީ އިންނެވެ.\nއެގޮތުން ކަލާފާނުން ޖެހި ފުރަތަމަ ޕެނަލްޓީ ގޯލްގެ މަތީ ދަނޑިއަށް އަމާޒުވިއިރު އިސްކަންދަރުން ޖެހި ޕެނަލްޓީ ދިޔައީ ގޯލްގެ މަތިން ބޭރަށެވެ. އަދި ކަލާފާނުން ޖެހި ދެވަނަ ޕެނަލްޓީ އިސްކަންދަރު ކީޕަރު ދިފާއުކުރިިއިރު އިސްކަންދަރުން ޖެހި ދެވަނަ ޕެނަލްޓީ ވަނީ ކީޕަރު އަތުގައި ޖެހިފައި ގޯލްގެ ވާތް ފަރާތު ކަނަށް ވަދެފައެވެ.\nކަލާފާނުން ޖެހި ތިންވަނަ ޕެނަލްޓީ ވެސް ވަނީ ކާމިޔާބު ކުރެވިފައެއް ނުވެއެވެ. ގޯލްގެ ވާތްފަރާތު ކަނަށް ފޮނުވާލި ޕެނަލްޓީ އިސްކަންދަރު ކީޕަރުގެ ހުޝިޔާރުކަމާއެކު ވަނީ ދިފާއުކޮއްފައެވެ.\nއިސްކަންދަރުން ޖެހި ތިންވަނަ ޕެނަލްޓީ އެޓީމުން ކާމިޔާބު ކުރި އިރު ކަލާފާނަށް ޖެހުނު ހަމައެކަނި ޕެނަލްޓީ ޖެހީ ގޯލްގެ ކަނާތް ފަރާތު މަތީ ކަނަށެވެ. އިސްކަންދަރުން ވަނީ އެޓީމުން ޖެހި ފަހު ޕެނަލްޓީވެސް ކާމިޔާބުކޮށް ފައިނަލްގެ ޖާގަ ކަށަވަރުކޮށްފައެވެ.\nއިސްކަންދަރު ފައިނަލަށް ދަތުރުކޮށްފައިވާއިރު އިއްޔެ ކުޅުނު ސެމީފައިނަލްގެ ފުރަތަމަ މެޗުން ހިރިޔާ ސްކޫލްގެ މައްޗަށް ކުރިހޯދައިގެން ފައިނަލްގެ އަނެއްޖާގަ ހޯދާފައިވަނީ މަޖީދިއްޔާ ސްކޫލެވެ. މި ދެ ޓީމް ބައްދަލުކުރާ ފައިނަލް މެޗް އޮންނާނީ މިމަހު 24 ވާ ހޮނިހިރު ދުވަހު ހެންވޭރު ދަނޑުގައެވެ.\nމާޗް 21, 2018 22:17


San Fransisco Aky 'Huthuru Meehun' Gein Beyrah Nikuthun Manaakuraa Gaanooneh Oiy Rasheh - Vaguthu\nއެމެރިކާގެ ސެން ފްރާންސިސްކޯއަކީ 'ހުތުރު މީހުން' ގެއިން ބޭރަށް ނިކުތުން މަނާކުރާ ގާނޫނެއް އޮތް ރަށެއް\nއެމެރިކާގެ ސެން ފްރަންސިސްކޯއަކީ ދުނިޔޭގައި އެރަށެއްގެ ރީތިކަމަށްޓަކައި ނަން މަޝްހޫރު ރަށެކެވެ. ރަން ރަށުގެ ގޮތުގައި ނަން މަޝްހޫރު ވެފައިވާ ސެން ފްރަންސިސްކޯއަކީ 1848 ވަނަ އަހަރާއި ހަމަޔަށް މެކްސިކޯގެ ބާރުގެ ދަށުގައި އޮތް ސަރަހައްދެކެވެ.\nއެ ރަށް ހިމެނޭ ސަރަހައްދު އެމެރިކާގެ ސަރަހައްދަކަށްވެގެންދިޔައީ މެކްސިކޯއާއި އެމެރިކާއާއި ދެމެދު ހިނގައިދިޔަ ހަނގުރާމައަށްފަހުއެވެ. އެންމެ ފުރަތަމަ ޗައިނީޒް ފޯޗުން ކުކީ އީޖާދުކޮށްފައިވަނީވެސް ސެން ފްރާންސިސްކޯގެ ރައްޔިތެކެވެ.\nސެން ފްރާންސިސްކޯއަކީ ވިޔަފާރިކުރުމަށްވެސް އެވަރެއް ނެތް ރަށެކެވެ. އިގްތިސާދީ ޑިޕްރެޝަންގެ ތެރެއިން އެ ރަށުގެ އެއްވެސް ބޭންކެއް ބަނގުރޫޓުވެފައެއް ނުވެއެވެ. އަދި މަޝްހޫރު ބޮޑެތި ބްރިޖްތައްކަމުގައިވާ އޯކްލެންޑް ބޭ ބްރިޖް އަދި ގޯލްޑަން ގޭޓް ބްރިޖްވެސް ބިނާކުރެވިގެންދިޔައީ ޑިޕްރެޝަންގެ ތެރެއިންނެވެ.\nސެން ފްރާންސިސްކޯއަކީ އެމެރިކާއާއި ޖަޕާނުގެ ދެމެދުގައި ދެވަނަ ބޮޑު ހަނގުރާމައިގެ ތެރެއިން އޮތް ހަތުރުވެރިކަން ނިންމާލުމުގައި ބޮޑު ދައުރެއް އަދާކޮށްދިން ރަށެކެވެ. އެގޮތުން ދެ ގައުމުގެ ދެމެދުގައި ސޮއިކުރެވުނު ސުލްހައިގެ އެއްބަސްވުމުގައި ސޮއިކުރެވުނީވެސް އެ ރަށުގައެވެ. 1906 ވަނަ އަހަރު ސެން ފްރާންސިސްކޯއަށް އައި ބޮޑު ބިންހެލުމެއްގެ ސަބަބުން އެ ރަށުގެ ބޮޑު ސަރަހައްދެއް ވަނީ މުޅިން ސުންނާފަތިވެސްވެފައެވެ.\nއަދި ސެން ފްރާންސިސްކޯއަކީ ހުތުރު މީހުން އާންމުންގެ ތެރެއަށް ނިކުތުމަށް މަނާކުރާ ގާނޫނެއްވެސް އެންމެ ފުރަތަމަ އެމެރިކާގައި އުފެއްދި ރަށެވެ. އެ ގާނޫނު މިހާރު ވަނީ ނައްތާލެވިފައެވެ. އެ ގާނޫނުގެ ދަށުން ހުތުރު މީހުންނަށް އާންމުންގެ ތެރެއަށް ނިކުމެ އެމީހުންގެ މޫނު ދެއްކުމަކީ މަނާކަމެކެވެ.


ގައުމުން ބޭރުގައި ތިބި ނައިޖީރިޔާގެ ރައްޔިތުން ގައުމަށް ގެނައުމަށް ޚާއްސަ ފްލައިޓްތަކެއް ބާއްވަނީ – Dhen.mv\nގައުމުން ބޭރުގައި ތިބި ނައިޖީރިޔާގެ ރައްޔިތުން ގައުމަށް ގެނައުމަށް ޚާއްސަ ފްލައިޓްތަކެއް ބާއްވަނީ\nދެން އެމްވީ May 6, 2020 - 8:51 pm\nކޮވިޑް-19 އާއި ގުޅިގެން ގައުމުތަކުގައި އިޢުލާން ކޮށްފައިވާ ލޮކްޑައުންގެ ސަބަބުން އެކި ގައުމުތަކުގައި ތާށިވެފައިވާ ނައިޖީރިޔާގެ ރައްޔިތުން އަނބުރާ ގައުމަށް ގެނައުމަށް ނައިޖީރިޔާއިން ތައްޔާރު ވެއްޖެއެވެ.\nމިކަމާ ގުޅިގެން ފޮރިން މިނިސްޓްރީގެ ފަރާތުން ހާމަ ކުރިގޮތުގައި،އެންމެ ފުރަތަމަ ގެންދާނީ ދުބާއީގައި ތިބި 265 މީހުންނެވެ. މިމީހުން ގެނައުމަށް ހަމަޖެހިފައިވަނީ އެމިރޭޓްސްގެ ފްލައިޓެއްގައެވެ. އަދި އިތުރު 300 މީހުން ލަންޑަނުން ގެނައުމުގެ މަސައްކަތްވެސް ދަނީ ކުރަމުންނެވެ.\nއަދި ވަކި އަދަދެއް ޔަގީން ނުވި ނަމަވެސް ނިއު ޔޯކްގައި ތިބި ނައިޖީރިޔާގެ ގިނަ އަދަދެއްގެ މީހުން ވެސް ގެންދިއުމުގެ މަސައްކަތް ދަނީ ކުރަމުންނެވެ. އަދި މިގޮތަށް ގައުމަށް ގެނެވޭ ކޮންމެ މީހަކު ވެސް ސަރުކާރުން ކަނޑައަޅާތަނެއްގައި އެމީހުންގެ ބެލުމުގެ ދަށުން 14 ދުވަހުގެ ކަރަންޓީނު މަރުހަލާއެއް ފުރިހަމަ ކުރަން ޖެހެއެވެ.\nއެފްރިކާގެ އެންމެ އާބާދީ ބޮޑު ނައިޖީރިޔާގެ، ބޯޑަރު ބަންދުކޮށްފައިވަނީ މަރޗް މަހުއެވެ. އަދި އެއަރޕޯޓް ހުޅުވާނީ ހަމަ އެކަނި މިގޮތަށް ގައުމުން ބޭރުގައި ތިބި މީހުން ގެނައުމަށް އަޅާ ޚާއްސަ ފްލައިޓްތަކަށެވެ.\nނައިޖީރިޔާއަށް ކޮވިޑް-19 އެތެރެވާން ދިމާވި ސަބަބަކީ ނުވަތަ އިންޑެކްސް ކޭސް އަކީ، މިދިޔަ ފެބްރުއަރީ މަހު ލާގޯސް އަށް އައި އިޓަލީގެ ވިޔަފާރިވެރިއެކެވެ. އޭގެ ފަހުން 2،950 މީހަކަށް މިބަލި ޖެހި މިހާތަނަށް 98 މީހަކު ވަނީ މަރުވެފައެވެ. ލަގޯސް އަދި އަބޫޖާގައި ބަލި ޖެހޭ މީހުންނާއި މި ބަލީގައި މަރުވާ މީހުން ގިނަވުމުގެ ސަބަބުން، ރައީސް މުޙައްމަދު ބުހާރީ ވަނީ މި ދެ ސިޓީގައި5ހަފްތާގެ ލޮކްޑައުން އިޢުލާން ކޮށްފައެވެ. މިދިޔަ ހޯމަދުވަހުން ފެށިގެން މި ލޮކްޑައުންއަށް ލުޔެއްދީ، ސަލާމަތީ ފިޔަވަޅުތަކާއެކު މީހުން ވަނީ ވަޒީފާތަކަށް ނިކުންނަން ފަށާފައެވެ.\nއެއީ މިހާރު ރައްޓެހިންނެއް ނޫނެވެ. ބީރައްޓެހިންނެވެ.\nރާއްޖެއަށް ރަޙުމަތްތެރިއަކު ބޭނުންވާ ކޮންމެ ވަގުތަކު އިންޑިއާ އޮވޭ: ރައީސް ޞާލިޙު\nމާޒީގެ ފޮޓޯތައް ފޯނުން ފޮހެލިޔަސް ހިތުގައި ބިންވަޅު ނެގިފައިވާ ހަނދާންތައް ފޮހެލާނީ ކިހިނެއް؟\nފާޑުކިޔުން އަމާޒުވުމަކީ ދިރިއުޅުމުގެ ބައެއް، އެކަމާއެކު އުޅެން ދަސްކުރޭ: މެންކް\nކޮވިޑް-19: އަލްޙަމްދުﷲ ،އިތުރު 73 މީހުން ބަލިން ފަސޭހަ ވެއްޖެ


Beynun konmebgaumakun kiyeveygothah 163 loanah kurumathilumuge furusathu hulhuvaalaifi\nބޭނުން ކޮންމެ ގައުމަކުން ކިޔެވޭގޮތައް 163 ލޯނަށް ކުރިމަތިލުމުގެ ފުރުސަތު ހުޅުވާލައިފި\nރާއްޖެ އިން ބޭރުގައި ކިޔަވަން ބޭނުންވާ ދަރިވަރުންނަށް ހާއްސަކޮށް ހުޅުވާލި ލޯނު ފުރުސަތަށް އެދި ހުށަހެޅި 900 އަށްވުރެ ގިނަ ފަރާތްތަކުގެ ތެރެއިން ގިނަ ބަޔަކު ލޯނަށް ނުހޮވުމުގެ ސަބަބުން ހަޔަ އެޑިޔުކޭޝަން މިނިސްޓްރީ އަށް ފާޑުކިޔުން އަމާޒުވެފައި ވަނިކޮށް ހުޅުވާލިޖާގަތަކުގެ ތެރެއިން ބާކީ އޮތް 163 ޖާގަ އަށް ކުރިމަތިލުމުގެ ފުރުސަތު ހުޅުވާލައިފި އެވެ.\nފުރަތަމަ ހުޅުވާލި ފުރުސަތުގައި ލޯނު ލިބޭކަމަށް ކަނޑައަޅާފައިވަނީ 79 ދަރިވަރަކަށެވެ. ދެވަނަ ފަހަރަށް ހުޅުވާލި މި ފުރުސަތަށް ކުރިމަތިލުމުގެ ސުން ގަޑިއަކީ މިމަހުގެ 24 ވާ ހޯމަ ދުވަހުގެ 13:30 ގެ ކުރިންނެވެ. އަދި މި ފުރުސަތުގައި ދަރިވަރުން ބޭނުން ކޮންމެ ގައުމަކަށް ކިޔަވަން ދިއުމުގެ ފުރުސަތު ލިބޭ ގޮތަށް ހަޔާ އެޑިޔުކޭޝަނުން ވަނީ އުސޫލު ބަދަލުކޮށްފަ އެވެ.\nކުރިން ލޯނަށް އެދެވެނީ ވަކި ކަނޑައަޅާފައި ގައުމުތަކަކަށް ދާނަމަ އެވެ. އެ ގައުމުތަކަކީ ފިލިޕީންސް، ތައިލެންޑް، ޗައިނާ، ކިރްގިސްތާން، އަޒަރްބައިޖާން، ޔޫކްރޭން، ޗެކް ރިޕަބްލިކް، ރަޝިއާ އަދި ސާކްގެ ގައުމުތަކެވެ.\nބޭރު ގައުމުތަކުގެ ޔުނިވާސިޓީތަކަށް ދާން ބޭނުންވާ ފަރާތްތަކަށް ދަރިވަރުންގެ ލޯނުގެ ނަމުގައި ޖުމްލަ 242 ފުރުސަތެއް ހުޅުވާލިއިރު ލޯނު ހަމަޖެހުނީ އެންމެ 79 ފަރާތަކަށެވެ. ލޯނަށް އެދި 993 މީހުން ފޯމު ލިއެވެ.


Maleehuge vaahakatha varah ves furihama: jameelu - adduLive via Habaru\nމަލީހުގެ ވާހަކަތައް ވަރަށް ވެސް ފުރިހަމަ: ޖަމީލު\nMon, 01 Mar 2021 10:26 PM\nView on this article on adduLive\nކުރީގެ ކޮމިއުނިކޭޝަން މިނިސްޓަރު މުހައްމަދު މަލީހު ޖަމާލު މިއަދު ރައްޔިތުންގެ މަޖިލީހުގައި ދެއްކެވީ ވަރަށް ވެސް ފުރިހަމަ ވާހަކަތަކެއް ކަމަށް ކުރީގެ ނައިބު ރައީސް އަދި ޕީޕީއެމްގެ އެޑްވައިޒަރު ޑރ.މުހައްމަދު ޖަމީލު ވިދާޅުވެއްޖެއެވެ.\nމަލީހްގެ އިތުބާރު ނެތްކަމަށް ފާސްވެފައިވަނީ ވޯޓުގައި ބައިވެރިވި 59 މެމްބަރުންގެ ވޯޓުންނެވެ. އަދި މަލީހުގެ އިތުބާރު އޮތްކަމަށް އެއް މެމްބަރަކު ވޯޓު ދެއްވާފައިވެއެވެ. އަދި ވަކި ގޮތަކަށް ވޯޓު ނުދެއްވާ ހަތަރު މެމްބަރުން ތިއްބެވި އެވެ.\nއިތުބާރު ނެތްކަމުގެ މައްސަލައިގައި ޖަވާބު ދެއްވަމުން މަލީހް ވިދާޅުވެފައިވަނީ އިތުބާރު ނެތްކަމުގެ މައްސަލައަކީ ދޮގާ މަކަރާ ހީލަތުން ދައުލަތެއްގެ ވަޒީރެއްގެ ނަން ކިލަންބުކުރުމަށް ކުރިއަށްގެންދާ ޒާތީ މައްސަލައެއް ކަމަށެވެ. އަދި މަޖިލީހުގެ ރައީސް، މުހައްމަދު ނަޝީދަށް ވެސް މަލީހު ވަނީ ބަހުގެ ހަމަލާތަކެއް އަމާޒު ކުރައްވާފައެވެ.\nމަލީހުގެ ވާހަކަތަކާ ގުޅިގެން ޖަމީލު މިރޭ ކުރެއްވި ޓްވީޓެއްގައި ވަނީ އޭނާ ދެއްކެވީ ވަރަށް ވެސް ފުރިހަމަ ވާހަކަތަކެއް ކަމަށާއި އެއީ ހަގީގަތް ކަމަށް ވިދާޅުވެފައެވެ.\nވަރަށްވެސް ފުރިހަމަ. މިއީ ޙަގީގަތް! pic.twitter.com/mw2rGnZldi\nމިއީ ރައީސް އިބްރާހިމް މުހައްމަދު ސޯލިހްގެ ސަރުކާރުގެ ވަޒީރަކާއި ދެކޮޅަށް އެމްޑީޕީގެ ސުޕަމެޖޯރިޓީ މަޖިލީހުން އިތުބާރު ނެތްކަމުގެ ވޯޓުނަގާ މަގާމުން ދުރުކުރި ފުރަތަމަ ފަހަރެވެ.\nމަލީހުގެ އިތުބާރު ނެތްކަމުގެ މައްސަލަ މަޖިލީހަށް ވައްދާފައިވަނީ 14 މެމްބަރުންގެ ސޮޔާއި އެކުއެވެ.\nމަލީހު ވަކިކުރުމަށްފަހު އެ ވުޒާރާ ވަގުތީ ގޮތުން ހިންގެވުން ވަނީ އިކޮނޮމިކް މިނިސްޓަރު ފައްޔާޒު އިސްމާއިލާއި ހަވާލުކުރައްވާފައެވެ.\nThe post މަލީހުގެ ވާހަކަތައް ވަރަށް ވެސް ފުރިހަމަ: ޖަމީލު appeared first on adduLIVE.\nMore from adduLive\nWed, 14 Apr 2021 06:44 PM\nމަޖިލީހުގައި ދަފްތަރުގެ މީހުން ތަމްސީލުކުރަން ދާއިރާތަކެއް ކަނޑައަޅަންޖެހޭ\nWed, 14 Apr 2021 02:59 PM\nހަ ވޯޓު ފޮށްޓެއްގެ މައްސަލަ އެމްޑީޕީން އީސީއަށް ހުށަހަޅައިފި\nWed, 14 Apr 2021 01:48 PM\nWed, 14 Apr 2021 01:01 PM\nކުޑަކުއްޖަކަށް ޖިންސީ ހާނިއްކަ ކުރިކަމުގެ ތުހުމަތުގައި މީހަކު ހޯދަނީ\nWed, 14 Apr 2021 12:13 PM\nރާއްޖޭގެ ސިޔާސީ މިސްރާބު ހުރީ ރަށްވެހިި ފަތިހަކަށް: ރައީސް ނަޝީދު


ކޮބައިތަ ދުވާ ކުދިން، ހިނގާބަލަ ލީޕް ރަން 400 ޗެލެންޖުގަ ބައިވެރިވާން! | Atoll News\nކޮބައިތަ ދުވާ ކުދިން، ހިނގާބަލަ ލީޕް ރަން 400 ޗެލެންޖުގަ ބައިވެރިވާން!\nޝާއިޢުކުރީ: މުޙައްމަދު އަފްރާޙް ޖުލައި 12, 2021, 22:02\nލީޕް ރަން 400 ކިލޯމީޓަރުގެ ނަމުގައި ޚާއްސަ ޗެލެންޖެއް ފަށައިފި އެވެ.\nމި ޗެލެންޖު އިންތިޒާމު ކުރާ ފަރާތުން އެޓޯލް ނިއުސް އަށް މަޢުލޫމާތު ދެއްވަމުން ވިދާޅުވީ މިއީ4މެމްބަރުންގެ މައްޗަށް އެކުލެވޭ ޓީމަކުން ފުރިހަމަކުރަން ޖެހޭ ޗެލެންޖެއް ކަމަށެވެ.\nވަރޗުއަލްކޮށް ބާއްވާ މި ޗެލެންޖު މި ޖުލައި މަހުގެ 31 ވަނަ ދުވަހުގެ ނިޔަލަަށް ކުރިއަށްދާނެ ކަމަށާއި ރެޖިސްޓްރީވުމުގެ ފުރުސަތު މމި ޖުލައި މަހުގެ 20 ވަނަ ދުވަހުގެ ނިޔަލަށް ހުޅުވާލާފައިވާ ކަމަށް ވެސް ވިދާޅުވި އެވެ.\n“ކޮންމެ ދުވަހަކު ދުވެފަ، އަޅުގަނޑުމެންގެ ވެބްސައިޓަށް އަޕްލޯޑުކުރަންވާނެ. ދެން ޓީމުގެ ދުވުންތެރިންނަށް އެނގޭނީ ކިތައް ދުވަހު ދުވެގެންތޯ 400 ކިލޯ މީޓަރު ހަމަކުރާނީ. ކޮންމެގޮތެއްވިޔަސް ޖުލައި 31 އަށް ނިންމަންވާނެ.” ލީޕް ރަނަރސް އިން ވިދާޅުވި އެވެ.\nލީޕް ރަނަރސް އިން އިތުރަށް ވިދާޅުވީ މި ޗެލެންޖުގައި ބައިވެރިވުމަށް ކޮންމެ ދުވުންތެރިއަކު 250 ރުފިޔާ (ޓީމަކަށް 1،000 ރުފިޔާ) ދައްކަން ޖެހޭނެ ކަމަށެވެ. އަދި ދުވުންތެރިން (ޓީމުތައް) ސައިޓަށް އަޕްލޯޑު ކުރަމުންދާ ވަރަކަށް ރިޒަލްޓް ފެންނަން ހުންނާނެ ކަމަށް ވެސް ލީޕް ރަނަރސް އިން ވިދާޅުވި އެވެ.\nޗެލެންޖުގައި ބައިވެރިވުމަށް އަދި އިތުރު މަޢުލޫމާތު ސާފު ކުރުމަށް: http://www.leaprunner.org\n“400 ކިލޯމީޓަރު އެންމެ އަވަހަށް ނިންމާ ޓީމަކަށް ވަރަށް ޚާއްސަ އިނާމެއް އޮންނާނެ. އެ އިނާމަކީ ހަމަ ސަރޕްރައިޒްއެއް. ޗެލެންޖު ފުރިހަމަ ކުރާ ފަރާތްތަކަށް (ޓީމުގެ ކޮންމެ މެމްބަރަކަށް) ފިނިޝަރ ޓީޝާޓާއި މެޑެލް ލިބޭނެ.” ލީޕް ރަނަރސް އިން ވިދާޅުވި އެވެ.\nމިލިޔުމަށް ޚިޔާލު ފޮނުވާ "ކޮބައިތަ ދުވާ ކުދިން، ހިނގާބަލަ ލީޕް ރަން 400 ޗެލެންޖުގަ ބައިވެރިވާން!"


Beynun jehey komme vaguthaku China in eheevaane: Safeeru | Mihaaru\nބޭނުން ޖެހޭ ކޮންމެ ވަގުތަކު ޗައިނާ އިން އެހީވާނެ: ސަފީރު\nޗައިނާ ސަފީރު ލިޒޯންގް ވާހަކަ ދައްކަވަނީ: ޗައިނާގެ ލޯނުތައް ދެއްކުން ވަނީ ފަސްކޮށްދީފައި - މިހާރު ފޮޓޯ\n18 ނޮވެމްބަރ 2020 - 22:13\nރައީސް އޮފީހުން މިއަދު ބުނެފައިވާ ގޮތުގައި ޗައިނާއިން ބައެއް ލޯނުތައް ފަސް ކޮށްދީފައިވަނީ ޖީ-20ގެ "ޑެޓް ސާވިސް ސަސްޕެންޝަން އިނީޝިއޭޓިވް" (ޑީއެސްއެސްއައި)ގެ ދަށުންނެވެ. މިއީ ކޮވިޑް-19 ގެ ސަބަބުން ދުނިޔޭގެ ފަގީރު ގައުމުތަކުން ދައްކަން ޖެހޭ ލޯނުތައް ދެއްކުމުގެ މުއްދަތު އިތުރު ކޮށްދިނުމުގެ ގޮތުން ވޯލްޑް ބޭންކުން ނަގާފައިވާ އިނީޝިއޭޓިވް އެކެވެ.\n1/2 Happy to meet with @abdulla_shahid to further the ongoing discussion on the debt sustainability issue. Minister Shahid expressed appreciation on the progress of debt suspension implemented by China to Maldives under the G20 Debt service Suspension Initiative.\n— Amb. Zhang Lizhong (@AmbassadorZhang) November 18, 2020\nލިޖޮންގް މިއަދު ކުރެއްވި ޓްވީޓެއްގައި ވިދާޅުވީ ލޯނުތަކާ ގުޅޭގޮތުން މަޝްވަރާކުރެއްވުމަށް ފޮރިން މިނިސްޓަރު އަބްދުﷲ ޝާހިދާ މިއަދު ބައްދަލު ކުރައްވާފައިވާ ކަމަށާއި ޗައިނާގެ ލޯނުތައް ދެއްކުމުގައި ދީފައިވާ ލުއި މިނިސްޓަރު ބަލައިގެންނެވި ކަމަށެވެ.\n"ހަގީގީ ރަހުމަތްތެރިންނަކީ ބޭނުން ޖެހިފައިވާ ވަގުތު އެހީވާ މީހުން،" އިނގިރޭސި ހަރުބަހެއް ޓްވީޓްކުރައްވަމުން ސަފީރު ވިދާޅުވި އެވެ.\n"ރާއްޖެ އާއި ޗައިނާއާ ދެެމެދު އޮތް ގުޅުން ވަރުގަދަ ކުރުމަށް، ޗައިނާއިން އަބަދުވެސް އެހީތެރިވާނެ،"\n2/2 A friend in need isafriend indeed. China is always ready to offer its helping hand to Maldives forastrengthened partnership and shared future.\nލޯނު ދެއްކުމުގައި ދީފައިވާ ލުއިގެ ދަށުން، ޗައިނާގެ އިތުރުން ޔޫރަޕްގެ އެހެން ބައެއް ގައުމުތަކުން ނަގާފައިވާ ލޯނުތަކަށް ދައްކަން ޖެހޭ ފައިސާ، އަންނަ އަހަރުގެ ފުރަތަމަ ހަ މަހުގެ ތެރޭގައި ދައްކާކަށް ނުޖެހޭނެ އެވެ. މި ލުޔާ އެކު އަންނަ އަހަރު ދައްކަން ޖެހޭ ދަރަނިން 809.1 މިލިއަން ރުފިޔާ ކުޑަ ކުރެވޭނެ ކަމަށް ބަޖެޓުގައި ވަނީ ލަފާކޮށްފަ އެވެ.\nރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވަނީ ޗައިނާއިން ލޯނުތަކަށް ލުއި ނުދޭ ކަމަށް ވިދާޅުވެފަ އެވެ. އަދި ޗައިނާ ފަދަ ތަނަވަސް ގައުމަކުން، ރާއްޖޭގައި ތިބި ހަތަރު ލައްކަ މީހުން ކައިރީގައި "ފައްޓަރުބައި ވިއްކާފައި" އެ ގައުމުގެ ބޭންކުތަކަށް އަނބުރާ ފައިސާ ދައްކާށޭ ބުނާތީ އަޖައިބުވެ އަންތަރީސްވެ ވަޑައިގަންނަވާ ކަމަށް ވެސް އޭނާ ވިދާޅުވި އެވެ.\nއަންނަ އަހަރަށް ލަފާ ކުރާ ބަޖެޓުގައި ދަރަނި ދެއްކުމަށް ހަތަރު ބިލިއަން ރުފިޔާ ވަނީ ކަނޑައަޅައިފަ އެވެ. މީގެ ތެރެއިން 80 ޕަސެންޓު ދައްކަން ޖެހޭނީ ޗައިނާ އަށް ކަމަށް ވިދާޅުވެ ނަޝީދު ވަނީ ކަންބޮޑުވުންފާޅު ކުރައްވައިފަ އެވެ.\nކުރީގެ ސަރުކާރުގައި ޗައިިނާގެ އެހީގައި ރާއްޖޭގައި ގިނަ މަޝްރޫއުތަކެއް ކުރިއަށް ގެންދިޔަ އެވެ. އޭގެ ތެރެއިން ގިނަ މަޝްރޫއުތައް ހިންގީ އެ ގައުމުގެ ލޯނު އެހީ އާއި ހިލޭ އެހީގެ ދަށުންނެވެ. އެކަމަކު މި ސަރުކާރުން، ޗައިނާއަށް ވުރެ އިންޑިއާގެ އެހީއަށް ބަރޯސާ ވެފައިވުމާއެކު ދެގައުމުގެ ދެމެދުގައި އޮތް ގުޅުމަށް ނުތަނަވަސްކަން ވެރިވެފައި ވެ އެވެ. އަދި ޗައިނާއިން ލޯނުތައްް ދޫކުރަނީ ދަރަނީގެ މަޅިއަކަށް ވާ ގޮތަށް ކަމަށް ބުނެ މި ސަރުކާރުގެ ބައެއް އިސްވެރިން ދައްކަވާ ވާހަކަތަކަށް، ސަފީރު އާއްމުކޮށް ރައްދު ދެއްވަ އެވެ.\nޗައިނާ އަބްދުﷲ ޝާހިދު، ފޮރިން މިނިސްޓަރު ބޭންކް ލޯން ރާއްޖެ-ޗައިނާ\n37 ކޮމެންޓް, 61 ރިއެކްޝަންސް\nފައިސާ ނުދޭތި މިސަރުކާރަށް. ރައްޔިތުންނަ އެހީވަންޏާ ޗައިނާ ފައިސާދޭން ހިޔާލު ނުކުރާތި..ފައިސާގެ ބަދަލުގަ ތަކެތިދޭންއެދެން.. މިސަރުކާރުގަ ފައިސާ ހަފާ ކަތުރުފަނިތަކެއުޅެނީ.. ވައްކަ މެނުކުރެޔޯ ކޮރަޕްޝަނެވެސް ނުހިންގަޔޯ އެކަ މަކު ތިޖޫރީގަހުރި ފައިސާއަށް ވީނުވީއެއްނޭގި ހުސްވީ. ނެގިހާ ލޯނުތައްވަނީ ކޮންތާކަށްކަ މެނޭގޭ. އިންޑިޔާގެ އިންތިހާބަށް ކެންޕޭންކުރަން ރާއްޖެއަށް ލޯނާ އެހީގެނަ މުގަ އެގައު މުގެ ބެންކްތަކުގެ ލިޔުންތައްޔާރުކޮއްފަ އެލާރިތައް އިންޑިޔާއިންބޭނުންކުރީކަންނޭގެ.\nއަސުލު އިންޑިޔާގެ ކިބައިން ލަންކާވެސް ސަލާމަތްވީ އެކުވެރި ހިޔަޅެއްގެބައި އިންޑިޔާ އަދާކުރާތީ. ނިކަމެތިވާވަގުތު އެހީގެ އަތެއް ދިއްކޮށްލާފަ ބަދަލުގައި ދިން ފައިސާއާއި އަދި އިތުރު އިންޑިޔާއަށް ފައިދާވާ އެތައް އެއްބަސްވުމެއް ހަދާ އެމީހުންގެ މީހުންގެނެސް ދައުލަތާއި ކުންފުނިތައް އަޅުވެތިކުރުމުގެ މަސައްކަތްކުރޭ. މިއީ އިންޑިޔާ ދޫކޮށް ޗައިނާކޮޅަށް އެނބުރެންވީވަގުތު. އިންޑިޔާ ނޫންގޮތެއް ހޯދަން މިދަނޑިވަޅުގެ ބޭނުންކުރަންޖެހޭ.\nޗައިނާ ސަފީރު އުޅުއްވާގޮތުން ބައެއްފަހަރު ހީވޭ އިދިކޮޅު ޕީޕީއެމް ޕީއެންސީގެ ލީޑަރުހެން\nމަޖްލިސް ރައީސް އުޅުއްވާ ގޮތުން ގިނަ ފަހަރު ހީވަނީ އިންޑިއާއިން ޗައިނާއާ ދެކޮޅަށް މިގައުމަށް ފޮނުވާފަ ހުރި އާރމީ ލީޑަރެއްހެން.\nގައުމަށް ދިމާވާ ބައެއް ގެއްލުންތަކުގެ އަސްލަކީ އަންނިގެ ވިހަ ދޫ. މީނާގެ ދުލުގެ ނުބައިކަމުން ގައުމު ސަލާމަތްކޮށް ދިނުމަށް ގައުމުގެ ރަޢިސްގެ ކިބައިން އާދޭހާއި އެކު އެދެން.\nކިތަންމެ އާދޭހެއް ކުރިއަސް ތިއައީ ވާން ނެތް ކަމެއް. ނަޝީދު ނެތް ހާލަތެއްގަ އިބޫއެއް ނުހުންނާނެ. އިބޫ ނެތް ހާލަތުގަ އެކަމު ނަޝީދު ހުރެދާނެ.\nމަ ޗައިނާ ނަމަ އެއްވެސް ލޯނެއް ފަސް ނުކޮއްދޭނަން..އެވަރަށް ނަޝީދު ހުންނަނީ ޗައިނާ އާއި ޖައްސާލާފައި...ޗައިނާ ވާ ރަގަޅު ތިވަރު ކޮއްދިންކަންވެސް....ނަސީދު ވެރިކަން ނިމި ވަހީދު ވެރިކަމަށް އެރި ތަކުން ނަސީދު ވެރިކަމުގައި ނަގާފައިވާ ލޯނުތަކުގެ ތެރެއިން 50 މިލިއަން އެއް ފަހަރާ ދައްކަން އިންދިޑިއާއިން ވަގުތުން އެންގި...މިހަދާން މިހާރުވެސް ހުރިމީހުން އުޅޭނެ..\nމިއުޅޭ ކެނެރީގޭ ނަޝީދުގެ ދުއްޕާން މިޤައުމުގެ ރައްޔެތުންނަށް ވަރަށް ބޮޑުވެއްޖެ.. އެކުވެރި ރަހުމަޓްރެރި ޤައުމުތަކާ މޫނުކެޑި ޤައުމުގެ ނަން ވެއްޔާ މޮޑެވިގެން މިދަނީ... މިޤައުމު ގެ ރައްޔެތުން މީގެ އެތަށް އަހަރެއް ކުރިން ބުދު ދީން ދޫކޮއްލާ އިސްލާމްދީން ބަލާގަންފި.. ދެން އިންޑިޔާގެ ތައްޕާހަކަށް ނުވެއްޓޭނެ... ގެރިޔަށް އަޅުކަން ކުރާމީހުންނަށް ނަފުރަތުކުރަން\nމިއޮތީ ކޮވިޑްގެ ސަބަބުން ގައުމު ހާލުގައި ޖެހިފައި. ދެން ތިޔަ ބުނާ އެހީ ވާންވީނު؟\nޗައިނާގައި މިގައުމުން އެދުނީމަ އެއޮތީ 800 މީހުންގެ ކަރަންޓީން ފެސިލިޓީއެއް މެއިމަހު އަޅާދީ ނިންމާ ހަވާލުކޮށްފަ. ދެންވެސް އެދުނީމަ ޗައިނާއިން އެހެން ކަންކަންވެސް ކޮށްދޭނެ. މިސަރުކާރުން އިންޑިއާއާ އޮންނަ ގުޅުމުގެ ސަބަބުން ޗައިނާއާ ގައިދުރުކަން ބާއްވާ ވަރަކަށް އެމީހުންވެސް އެ ގައިދުރުކަން ބާއްވާނެ.\nޗައިނާއިން ލުއިދިނީ ސަރުކާރުން ސަރުކާރަށް ނަގާފައިވާ ލޯނުތަކަށް އެކަނި. ނަމަވެސް ހައުސިން ޕްރޮޖެކްޓް ފަދަ އެތައް ކަމަކަށް ދައުލަތުގެ ކުންފުނިތަކުން ނަގާފައިވާ އެއްވެސް ލޯނަކަށް ލުއި ނުދޭ. އަދި ހަމަ އެހެން ދައުލަތުން ގެރެންޓީ ދީގެން ޔާމީނުގެ ގާތް މީހުންނަށް ނަގާފައިވާ ލޯނުތަކަށްވެސް ލުއި ނުދޭ.\nނަޝީދު ޗައިނާއާ ޖައްސާލާފައި ހުރިވަރު ފެނިފަ އެވަރު ޗައިނާއިން ކޮށްދިން ކަންވެސް ރަގަޅު. ޗައިނާއަކީ ގޮތްހުސްވެގެން އުޅޭ ބައެއް ނޫން. ޗައިނާ ކައިރީ ހިންޏަކަށްވާވަރުގެ ކުޑަގައުމެއްގެ މަޖްލިސް ރައީސެއް ބޮޑެތި ގައުމުތަކާ އޮންނަންވީ ގުޅުން ދަމަހައްޓަން ނޭނގޭ ގޮތަށް ވާހަކަ ދައްކައިގެން ޗައިނާ ރުޅިއައިނަމަ ލޯނުތައް ވަގުތުން ދައްކަން ޗައިނާއިން އެންގިނަމަ ކިހިެނެތްބާވީހީ؟\nހަނދާން އެބަހުރިތޯ؟ އިންޑިޔާބޭނުންވާގޮތަށް ޔާމީނުދައުރުގަ ރާއްޖެކަންނުކުރީމާކީއްތޯކުރީ؟ބަލިމީހުންނަށް އިންޑިޔާ ވިސާދަތިކޮށް، އިންޑިޔާގައި ތިބި ދިވެހިންތަށްބޭރުކޮއްލާ، ހިލަގަލާވެލީގެ ޝިޕްމަންޓުތަށް ހިފަހެއްޓީ. ޗައިނާއާދިމާލަށް ޕާލިމެންޓުލީޑަރު އެއްޗެހިކިޔާ އެމްޑީޕީ ވެރިކަމުގެ ސަރުކާރުން ދޮގުހަދާއިރުވެސް، ޗައިނާމިބުނަނީ އެހީވާނަމޭ! ކޮން ގަދަބާރެއްގެ އެހީހޯދައިގެން ތިބީއާބާ ކުރިއަށް އޮތްތާނގަ ރާއްޖެއަށް ރަނގަޅީ؟\nކިހިނެއް ދެން ރައީސް ނަޝީދަށް ބަރުލަމާނީ ވެރިކަމެއް ކުރަން ފުރުސަތު ދޭނީ. ރައްޔިތުންގެ ނަމުގައި ރަހުމަތްތެރި ގައުމުތަކޭ ކިކައިގެން ހަގީގަތް އޮޅުވައިލަންޏާ. މާގިނައިންނޭ ދޮގު ހަދަނީ!


Ukthunnah Suvarugeygai Vanee Kon Ehcheh? އުޚްތުންނަށް ސުވަރުގޭގައި ވަނީ ކޮން އެއްޗެއް؟ – Ilm Ukthunnah Suvarugeygai Vanee Kon Ehcheh?\nއުޚްތުންނަށް ސުވަރުގޭގައި ވަނީ ކޮން އެއްޗެއް؟\nޙަމްދާ ޝުކުރު ކުރަނީ ތަޤްވާ ވެރި އަންހެނުންނާއި ފިރިހެނުން ސުވަރުގެ ވެއްދުމަށް ވަޢްދުވެ ވޮޑިގެންނެވި މާތް ﷲ އަށެވެ. ޞަލަވާތާއި ސަލާމް ލެއްވުން އެދިދުޢާކުރަނީ ސުވަރުގެ ދިޔުމަށްޓަކައި އޮތް އެއްމެ ސީދާ މަގު ދެއްކެވި ލޮބުވެތި ނަބިއްޔާއަށެވެ. އަދި މި ޞަލަވާތުގަ އެކަލޭގެފާނުގެ އާލު އަޞްޙާބުން ޝާމިލް ކުރަމެވެ.\nލޮބުވެތި އުޚްތުންނާ އަދި އެންމެހާ ކިޔުންތެރިން، އައްސަލާމު ޢަލައިކުމް ވަރަޙްމަތުﷲ!\nމިދުނިޔެއަކީ އިސްވެ ދެންނެވުނު މާތް ﷲގެ ރަޙްމަތުގެ ގޯތި ސުވަރުގެ ދިޔުމަށްޓަކައި މަސައްކަތް ކުރަން އޮތް ރަނުގެ ފުރުޞަތެކެވެ. ކޮންމެ މީހަކީ އެތަނަށް ދިޔުމަށް ނުހަނު ޝައުޤުވެރިވާނެ މީހެއްކަން ކަށަވަރެވެ. ރަސޫލުﷲ ޞައްލަﷲޢަލައިހި ވަސައްލަމް ޙަދީޘް ކުރެއްވިއެވެ. ((ماَ لَا عَيْنٌ رَأَتْ وَ لَا أُذُنٌ سَمِعَتْ وَ لَا خَطَرَ عَلَى قَلْبِ بَشَر))މާނައަކީ؛ ” އެ ސުވަރުގެއަކީ ދުވަހަކުވެސް އާދަމުގެ ދަރިއެއްގެ ލޮލަކަށް ފެނިފައިނުވާ، ކަންފަތަކުން ދުވަހަކުވެސް އަޑުއިވިފައިނުވާ އަދި ހިތަކަށް ތަޞައްވުރުވެސް ކުރެވިފައި ނުވާ ފަދަ ފުރިހަމަ އުޖާލާ މަންޒިލެކެވެ.”\nސުވަރުގެ އަކީ ވަކި ޖިންސަކަށް ﷲ ޚާއްޞަ ކުރައްވާފައިވާ ތަނެއްނޫނެވެ. އެކަލާނގެ ވަޙީކުރައްވަނީ وَمَنْ يَعْمَلْ مِنَ الصَّالِحَاتِ مِنْ ذَكَرٍ أَوْ أُنْثَى وَهُوَ مُؤْمِنٌ فَأُولَئِكَ يَدْخُلُونَ الْجَنَّةَ وَلا يُظْلَمُونَ نَقِيرًا (١٢٤) = النساء = މާނައަކީ؛ “އަދި،مؤمن އަކު ކަމުގައި ވެގެންހުރެ، ފިރިހެނުންނާއި، އަންހެނުންގެ ތެރެއިން ހެޔޮ عمل ކުރާމީހާ (ދަންނާށެވެ!) ފަހެ، އެއުރެން ސުވަރުގެޔަށް ވަންނާނެތެވެ.” ވީމާ ސުވަރުގެ ދިޔުމަށްޓަކައި އޮތީ ފިރިމީހާޔާ ވެސް ވާދަ ކުރުމެވެ. އަދި އެހެން ކޮންމެ ފިރިހެނަކާވެސް ވާދަކުރުމެވެ. ހެޔޮޢަމަލުގައި ކުރި އަރާ ދިޔުމެވެ.\nފަހަރެއްގައިވެސް ފިރހެނުންނަށް ސުވަރުގޭގައި ޙޫރުލްޢީނުން ވާކަން ބަޔާންވެގެން ވުމަކީ، އުޚްތުންގެ ޙައްގުގައި އެތަނުގައިވާ ނިޢްމަތްތަކަށް އުނިކަން ވާކަމުގެ ދަލީލެއްނޫނެވެ. މާތް ﷲ ވަޙީބަސްފުޅުގައި ވެއެވެ. وَتِلْكَ الْجَنَّةُ الَّتِي أُورِثْتُمُوهَا بِمَا كُنْتُمْ تَعْمَلُونَ (٧٢) =الزخرف= މާނައަކީ؛ “އެސުވަރުގެއަކީ ﷲ ތަޢާލާ މީސްތަކުން ކޮށްއުޅުނު ހެޔޮ ޢަމަލުތަކުގެ ސަބަބުން އެބައިމީހުންނަށް މިލްކު ކޮށްދެއްވަވާ އެކަލާނގެ ރަޙުމަތުގެ ގޯއްޗެވެ” އަދި ސުވަރުގެ ތައްޔާރު ކުރެވިގެންވަނީ އަންހެނުން ފިޔަވައި ފިރިހެނުންނަކަށް އެކަންޏެއްނޫން ކަން އަޅުގަނޑުމެން ހަނދާނުގައި އަބަދުވެސް ބަހައްޓަންޖެހޭނެއެވެ. ﷲ ވަޙީ ކުރައްވަނީ …أُعِدَّتْ لِلْمُتَّقِينَ (١٣٣) = آل عمران= މާނައަކީ؛ “އެ ސުވަރުގެ ތައްޔާރުކުރައްވާފައިވަނީ، ތަޤުވާ ވެރިންނަށެވެ.” ވީމާ ތަޤްވާ ވެރިވުމަކީ ވަކި ފިރިހެނުންނަށް ޚާއްޞަ ސިފައެއް ނޫނެވެ. ސުވަރުގޭގައި ވަނީ އެއްވެސް ފޫހިކަމެއްނުވާ ފުރިހަމަ ނިޢްމަތްތަކެވެ ﷲ ވަޙީ ކުރައްވަނީ لا يَمَسُّهُمْ فِيهَا نَصَبٌ وَمَا هُمْ مِنْهَا بِمُخْرَجِينَ (٤٨) = الحجر= މާނައަކީ؛ “އެއުރެންނަކަށް އެތާނގައި އެއްވެސް ވަރުބަލިކަމެއް ނުޖެހޭނެތެވެ. އަދި އެ ތަނުން ނެރުއްވާނެ ބަޔަކު ކަމުގައިވެސް އެއުރެން ނުމެވޭމެއެވެ.” އަދިވެސް ވަޙީކުރައްވަނީ …وَفِيهَا مَا تَشْتَهِيهِ الأنْفُسُ وَتَلَذُّ الأعْيُنُ وَأَنْتُمْ فِيهَا خَالِدُونَ (٧١) = الزخرف آية = މާނައަކީ؛ “އަދި އެތާނގައި ހިތްއެދޭ، އަދި ލޯތަކަށް އަރާމު ލިބިދޭ ހުރިހާ ތަކެއްޗެއްވެއެވެ. އަދި ތިޔަބައިމީހުން އެތާނގައި ދެމިތިބޭނެތެވެ. ސުވަރުގޭގައި ވަނީ ހިންހަމަޖެހުމާއި އުފަލެވެ. އެތަނުގެ އަހުލުވެރީންނާއި މެދު ﷲތަޢާލާ ރުހިވޮޑިގެން ވެއެވެ. އަދި އެތަނުގެ އަހުލުވެރިންވެސް އެކަލާގެއަށް ރުހިގެންވެއެވެ. އެކަލާނގެ ވަޙީކުރެއްވިއެވެ. … رَضِيَ اللَّهُ عَنْهُمْ وَرَضُوا عَنْهُ …(١١٩) =المائدة= މާނައީ؛ ” ސުވަރުގެ ވަދެވިއްޖެ ބަޔަކަށްﷲ ރުހިވޮޑިގެން ވެއެވެ. އަދި އެބައިމީހުންވެސް އެކަލާނގެ އަށް ރުހިގެންވެއެވެ.”\nމިހިސާބުން އުފެދޭ ސުވާލަކީބަޔާންވެދިޔަފަދައިން، ކީއްވެގެންބާއޭ ﷲތަޢާލާ ސުވަރުގޭގައި ފިރިހެނުންނަށް ޙޫރުލްޢީނުން ވާކަން ބަޔާންކުރައްވާފައި އަންހެނުންނަށް އެތަނުގައިވާ އެފަދަ ނިޢްމަތެއްގެ ވާހަކަ ބަޔާން ނުކުރެއްވެވީ؟ މީގެ ރައްދު ޖަވާބެއްގެ ގޮތުގައި ދެންނެވެން އޮތީ ﷲތަޢާލާ ގެ މިވަޙީ ބަސްފުޅެވެ. لَا يُسْأَلُ عَمَّا يَفْعَلُ وَهُمْ يُسْأَلُونَ =الأنبياء= މިއާޔަތުގެ މާނައަކީ؛ “އެކަލާނގެ ޙުކުމްފުޅާ މެދު އަދި ކުރައްވަވާ ކަންތައްތަކާ މެދު އެކަނލާގެއާ ސުއާލެއް ނުކުރެވޭހުއްޓެވެ. އެހެންނަމަވެސް ޚަލްޤު ތަކުންގެ އަމަލާމެދުސުވާލު ކުރެވޭނެއެވެ.”\nއެހެންނަމަވެސް މިފަދަ ސުއާލުތަކުގެ ޖަވާބުލިބި އަދި އޭގެ ޙިކްމަތްތަކުން ހިތްހަމަޖެހުން ލިބިގަތުމަކީ ފަހަރެއްގައިވެސް ނެތްކަމެއް ނޫނެވެ. ކޮންމިޔަކަސް ފިރިހެނުންނާއި ޚިލާފަށް އަންހެނުންގެ ޠަބީޢަތުގެ އަސްލަކީ ލަދުވެތިކަން ކަމަށް ވާތީ، އަންހެނުން ލަދުގަންނަ ގޮތަކަށް ސުވަރުގެއަށް ޝައުޤު ވެރި ކުރުވަން ﷲތަޢާލާ ބޭނުންފުޅުވެ ވޮޑިގެންނުވަނީ ކަން ޢިލްމުވެރިން ވަނީ ބަޔާންކުރައްވާފައެވެ.\nވީމާ އެއްވެސް އުނިކަމެއް، އަދި ބޭއިންސާފެއް އެދުނިޔޭގައި ނުވާނެ ކަން އަޅުގަނޑުމެން ޤަބޫލުކުރަންޖެހޭނެއެވެ. އަޅުގަނޑުމެންގެ ވެރި އިލާހު ބަޔާން ކުރައްވަނީ …وَلا يَظْلِمُ رَبُّكَ أَحَدًا (٤٩) =الكهف= މާނައަކީ؛ “ކަލޭގެފާނުގެ ވެރިރަސްކަލާނގެ އެއްވެސްމީހަކަށް އަނިޔާވެރިވެވޮޑިއެއް ނުގަންނަވާނެތެވެ.” އަދިވެސް ބަޔާން ކުރައްވަވާ ހަތް އުޑުމަތިން ވަހީ ކުރައްވަނީ إِنَّ اللَّهَ لا يَظْلِمُ مِثْقَالَ ذَرَّةٍ وَإِنْ تَكُ حَسَنَةً يُضَاعِفْهَا وَيُؤْتِ مِنْ لَدُنْهُ أَجْرًا عَظِيمًا (٤٠)=النساء= މާނައަކީ؛ “اللَّه، (އެއްވެސް މީހަކަށް) ޒައްރެއްގެ މިންވަރުވިޔަސް ބޭއިންސާފެއް ނުކުރައްވާނެކަން ކަށަވަރެވެ. އެއީ، ހެޔޮކަމެއް ކަމުގައިވާނަމަ، އޭގެ ثواب ގިނަގުނަ ކުރައްވަވާނެތެވެ. އަދި، އެކަލާނގެ حضرة ން ބޮޑުވެގެންވާ ދަރުމަ ދެއްވާނެތެވެ.” ހަވާނަފްސުގެ އެދުމެއް ނެތި ބަސް ހަދީސް ކުރައްވާ، އަދި މުޅި ޢާލަމްތަކަށް ރަޙްމަތެއްކަމުގައި ފޮނުއްވުނު ނަބިއްޔާ ޞައްލަﷲ ޢަލައިހި ވަސައްލަމް ޙަދީށްކުރައްވަނީ (( إِذَا صَلّتِ اْلمَرْأَةُ خَمْسَهَا وَصَامَتْ شَهْرَهَا وَحَصَّنَتْ فَرْجَهَا وَأَطَاعَتْ زَوْجَهَا قِيْلَ لَهَا : ادْخُلِيْ اْلَجَّنةَ مِنْ أَيِّ أَبْوَابٍ الَجَنةَ شِئْتِ )) މިބަސްފުޅުގެ މާނައަކީ؛ ” އަންހެނާ އޭނާގެ ފަރުޟު ފަސް ނަމާދު އަދާކޮށް، އަދި އޭނާގެ ފަރުޟު ރޯދަ ހިފާ، އޭނާގެ ލަދުވެތި ގުނަވަން ރައްކާތެރިކޮށް، އަދި އޭނާ އޭނާގެ ފިރިމީހާ އަށް ކިޔަމަންވެއްޖެނަމަ، އޭނާއަށް ބުނެވޭނެއެވެ. ސުވަރުގޭގެ ދޮރުތަކުގެ ތެރެއިން ކަނބުލޭގެ ބޭނުން ދޮރަކުން އެތަނަށް ވަންނާށެވެ.\nއަދި ފާހަނގަ ކޮއްލަންބޭނުން ނުކުތާ އެއް އެބައޮތެވެ. ދޮން މީހުންނާއި އެމީހުންގެ ގައުމުތަކުން ކިޔަވައިގެން އަންނަ މުސްލިމުން ބުނެއެވެ. އިސްލާމްދީނުގައި އަންހެނުންވަނީ ވަރަށް ނިކަމެތި ކޮށްފައޭ! ޤުރުއާނުގައި އަބަދުމެ ޒިކުރުކުރެވެނީ ފިރިހެނުންގެ ވާހަކައޭ…އަންހެނުންގެ ވާހަކަ ޤުރުއާނުގައި ބަޔާން ކުރެވިފައެއް ނުވެޔޭ!!! ހަގީގަތުގައި މިއީ އިސްލާމީ ޙަޟާރަތުގެ ކަންފުޅެއްވެސް ނޭނގޭތީ ދައްކާ އެއްވެސް ހަގީގަތެއްނެތް ވާހަކަ ތަކެކެވެ. ކީރިތި ގުރުއާނުގައި ފިރިހެނުންނާއި މުޚާޠަބު ކުރެވޭ ކޮންމެފަހަރަކީ އަންހެނުންނާ ވެސް މުޚާޠަބު ކުރެވޭ ފަހަރެއްކަން އަޅުގަނޑުމެން ދަންނަމުއެވެ.\nފިރިހެނުންނާއި އަންހެނުން ފަރަގު ކުރުމަށް ޚާއްޞަ ދަލީލެއް ނުވާނަމަ ކޮންމެ ޙުކުމަކީ އަދި ކޮންމެ ޚިޠާބަކީ ދެޖިންސު ހަމަހަމަކަމާ އެކީ މުޚާޠަބު ކުރެވޭ ބަސްފުޅުތަކެކެވެ.\nފިރިހެނުން ޙައިޟުނުވާވާހަކަ އެބައިމީހުން ނުދައްކަވައެވެ. ފިރިހެނުން ދަރިން ނުވިހާ ވާހަކަ އެބައިމީހުން ނުދައްކަވައެވެ. އެބައިމީހުންދައްކަނީ ހިތައްއެރިވާހަކައެކެވެ. މިއީ މިބައިމީހުންގެ ފަލްސަފާޔާއި މުޅިން ޚިލާފު ދެކޮޅުނުޖެހޭ ވާހަކަތަކެކެވެ. ލޮޖިކު ވައްދަނީ ބައެއް ކަންކަމަށެވެ. އެއްވައްތަރެއްގެ ދެ ކަމަކަށް ތަފާތު ދެ ލޮޖިކެއް ވެއްދުމަކީ ލޮޖިކާ ޚިލާފު ލޮޖިކެކެވެ.\nވީމާ ބަޔަކު ބުނާހާއެއްޗަކަށް އިރާދަކުރެއްވިއްޔާ އަޅުގަނޑުމެން ތަބައެއް ނުވާނަމެވެ. މިދީންމަތީ އަޅުގަންޑުމެން ސާބިތުވެ އިންޝާﷲ ތިބޭނަމެވެ. ދުޢާއަކީ ﷲތަޢާލާ އަޅުގަނޑުމެންނަށް ހެޔޮ ވިސްނުމެއް ދެއްވުމަށް ފަހު ހެޔޮ ނިމުމެއް ދެއްވުމެވެ.


SunOnline: Fuluhunge is officerunthakeh magaamun vaki kuranee\nފުލުހުންގެ އިސް އޮފިސަރުންތަކެއް މަގާމުން ވަކިކުރަނީ\nރުގިއްޔާ މުހައްމަދު މޫސާ 10 Aug 2021, 00:22\nފުލުހުންގެ އިސް އޮފިސަރުންތަކެއް މަގާމުން ވަކި ކުރަން ފުލުހުންގެ ބޯޑުން ނިންމައިފިއެވެ.\n"ސަން"އަށް މައުލޫމާތު ލިބިފައިވާ ގޮތުގައި ފުލުހުންގެ އިސް އޮފިސަރުންތަކެއް މަގާމުން ވަކިކުރަން ޕޮލިސް ބޯޑުން ނިންމާފައި ވަނީ ރައްޔިތުންގެ މަޖިލީހުން މިދިޔަ އަހަރު ފާސް ކުރި ފުލުހުންގެ ހިދުމަތުގެ ގާނޫނުގެ ދަށުންނެވެ. އެގޮތުން ވަޒީފާއިން ވަކި ކުރަން ހަމަޖެހިފައި ވަނީ:\nމިދިޔަ އަހަރުގެ ޑިސެމްބަރު މަހުގެ 27ގައި ރައީސުލްޖުމްހޫރިއްޔާ ތަސްދީގު ކުރި ފުލުހުންގެ ހިދުމަތުގެ ގާނޫނަށް އަމަލު ކުރަން ފެށީ މިދިޔަ މާޗް މަހުގައެވެ. އަދި އެ ގާނޫނުގައި ބުނެފައިވާ ގޮތުގެ މަތިން ފުލުހުންގެ ބޯޑެއް ވަނީ މިދިޔަ އޭޕްރިލް މަހު އެކުލަވާލާފައެވެ.\nއެ ގާނޫނުގައި ވަނީ، އެ ގާނޫނަށް އަމަލުކުރަން ފަށާއިރު، ޕޮލިސް ކޮމިޝަނަރު ފިޔަވައި ސުޕްރިންޓެންޑް އޮފް ޕޮލިސްއިން ފެށިގެން މަތީ ރޭންކުގެ ކޮމިޝަންޑް އޮފިސަރަކު ބާރުގެ ބޭނުން ނަހަމަ ގޮތުގައި ބޭނުން ކުރުން ނުވަތަ ލާއިންސާނީ އަނިޔާވެރި އަމަލެއް ނުވަތަ ކޮރަޕްޝަނުގެ އަމަލެއް ހިންގާފައިވާ ކަމަށް ތުހުމަތު ކުރެވޭ ނަމަ ނުވަތަ އެ މީހަކާ ދެކޮޅަށް އެފަދަ މައްސަލައެއް ރިޕޯޓުކޮށްފައިވާ ނަމަ، އެ އޮފިސަރަކީ މަގާމަށް ގާބިލު މީހެއް ކަމާ މެދު ގޮތެއް ނިންމުމުގެ ބާރު ފުލުހުންގެ ބޯޑަށް ދީފައެވެ.\nމާލޭ ސްކޫލެއްގައި ކުޑަ ކުއްޖަކަށް ޖިންސީ ގޯނާ ކޮށްފި\nވަކި ކުރި ފުލުހުންގެ ގިނަ ތުހުމަތުތަކެއް މިނިސްޓަރަށް!


November 29, 2020 12:18:36\nބަޖެޓަށް ބަހުސްކުރުމަށް ކޮންމެ މެންބަރަކަށްވެސް ލިބެނީ7މިނިޓްގެ ވަގުތެއް\nއަންނަ އަހަރަށް ލަފާކުރާ ބަޖެޓު ދިރާސާކުރާ ރައްޔިތުންގެ މަޖިލީހުގެ ކޮމިޓީއިން ހުށަހަޅާފައިވާ ރިޕޯޓަށް މަޖިލީހުގެ ގިނަ މެންބަރުންތަކެއް ތާއީދުކޮށްފިއެވެ.\nސަރުކާރުން ހުށަހަޅާފައިވާ އަންނަ އަހަރުގެ ބަޖެޓަކީ 34.7 ބިލިއަން ރުފިޔާގެ ބަޖެޓެކެވެ. މީގެ ތެރެއިން ޚަރަދުގެ ގޮތުގައި ހިނގާނެކަމަށް ބެލެވެނީ 33.3 ބިލިއަން ރުފިޔާއެވެ. ބަޖެޓާއި ޚަރަދާއި ހުރި ތަފާތުގެ ބޮޑު ބައެއް ހިއްސާކުރަނީ، ދައުލަތުގެ ދަރަނި އަދާކުރުމަށް ދައްކާ 1.5 ބިލިއަން ރުފިޔާއެވެ.\nއާމްދަނީ އާއި ހިލޭއެހީގެ ގޮތުގައި ދައުލަތަށް ލިބޭނެކަމަށް ފިނޭންސް މިނިސްޓަރު ލަފާކޮށްފައިވަނީ 17.8 ބިލިއަން ރުފިޔާއެވެ. މިއީ ޓެކްސްގެ ގޮތުގައި ލިބޭ 9.8 ބިލިއަން ރުފިޔާއާއި، ޓެކްސް ނޫން ގޮތްގޮތުން ލިބޭ 5.8 ބިލިއަން ރުފިޔާގެ އިތުރުން ހިލޭ އެހީގެ ގޮތުގައި ލިބޭ 2.2 ބިލިއަން ރުފިޔާއެވެ. 2021 ވަނަ އަހަރުގެ ބަޖެޓު، ޑެފިސިޓް ވާނީ 15.5 ބިލިއަން ރުފިޔާއިންނެވެ. މިއީ ޖީޑީޕީގެ ނިސްބަތުން 23.4 އިންސައްތައެވެ.\nއެހެންނަމަވެސް، ސަރުކާރުން ހުށަހަޅާފައިވާ ބަޖެޓަށް ކޮމިޓީ މަރުހަލާގައިވަނީ ގިނަ ބަދަލުތަކެއް ގެނެސްފައެވެ. އެގޮތުން، ބަޖެޓް ދިރާސާކުރުމުގެ މަރުހަލާގައި ދައުލަތުގެ ގިނަ މުއައްސަސާތަކެއް ހާޒިރުކޮށް ބަޖެޓާއި މެދު ސުވާލުކޮށްފައިވެއެވެ. އަދި، އެ މުއައްސަސާތަކުން ހިންގާނެ މަޝްރޫއުތައް އިތުރުކޮށް ބަޖެޓަށް2މިލިއަން ރުފިޔާ އިތުރުކޮށްފައިވެއެވެ. މީގެއިތުރުން، މިނިވަން މުއައްސަސާތަކުގެ ބަޖެޓަށްވެސް ފައިސާވަނީ އިތުރުކޮށްދީފައެވެ. އެގޮތުން، ލޯކަލް ކައުންސިލް އިންތިހާބަށް އީސީއަށް2މިލިއަން ރުފިޔާ އިތުރުކޮށްދީފައިވެއެވެ.\nބަޖެޓަށް ގެނެވުނު އެންމެ މުހިންމު ބަދަލަކީ ދައުލަތުގެ އާމްދަނީ 17.8 ބިލިއަނުން 21.28 ބިލިއަނަށް އިތުރުކުރުމެވެ. މިއީ ދައުލަތަށް ޓެކްސްގެ ގޮތުގައާއި އެހެނިހެން ގޮތްގޮތުންވެސް ލިބޭނެ ފައިސާތައް އަންދާޒާކޮށްފައިވާ ވަރަށްވުރެ އިތުރުވާނޭކަމަށް ކޮމިޓީއަށް ފެންނާތީ ގެނެވުނު ބަދަލެކެވެ. އެގޮތުން، ޓީޖީއެސްޓީއަށް 598 މިލިއަން ރުފިޔާ، އެއާޕޯޓް ސަރވިސް ޗާޖް 218 މިލިއަން ރުފިޔާ، ގްރީން ޓެކްސް 253 މިލިއަން ރުފިޔާ، އެއާޕޯޓް ޑިވެލަޕްމެންޓް ޗާޖްގެ ގޮތުގައި 219 މިލިއަން ރުފިޔާ، ބިން ވިއްކުމާއި ބިން ބަދަލުކުރުމުގެ ފީގެ ގޮތުގައި 700 މިލިއަން އަދި ހަރުމުދަލުގެ އާމްދަނީ ގޮތުގައި 1.3 ބިލިއަން ރުފިޔާ ލިިބޭނެކަމަށް ކޮމިޓީއިން ވަނީ އަންދާޒާކޮށްފައެވެ.\nމީގެއިތުރުން، ބަޖެޓުގެ ޑެފިސިޓްވެސް 15.5 ބިލިއަން ރުފިޔާއިން 12.3 ބިލިއަން ރުފިޔާއަށް ކޮމިޓީ މަރުހަލާގައިވަނީ ކުޑަކޮށްފައެވެ. ޖުމްލަ ބަޖެޓު ކޮމިޓީއިން ފާސްކުރި އިރު 200 މިލިއަން ރުފިޔާ ބޮޑެވެ. އެއީ 34.9 ބިލިއަން ރުފިޔާގެ ބަޖެޓެކެވެ.\nކޮމިޓީއިން ހުށަހަޅާފައިވާ ބަޖެޓު ރިޕޯޓަށް ވާހަކަ ދެއްކެވި ގިނަ މެންބަރުންތަކެއް ވަނީ އެ ބަޖެޓަށް ތާއީދުކުރާކަމަށް ބުނެފައެވެ. އެގޮތުން، ކޮވިޑް-19ގެ ސަބަބުން ރާއްޖޭގެ އިގްތިސާދު ދަށްވެފައިވާއިރުވެސް ތަރައްގީގެ މަޝްރޫއުތައް ކުރިއަށް ގެންދިޔުމަށް ސަރުކާރުން ދެއްވާ އަހަންމިއްޔަތު ގިނަ މެންބަރުން ފާހަގަކުރެއްވިއެވެ. އަދި އެކަމަށްޓަކައި ސަރުކާރަށް ޝުކުރުވެސް އަދާކޮށްފައިވެއެވެ.\nގިނަ މެންބަރުން ފާހަގަކުރެއްވި ގޮތުގައި ސަރުކާރުން މި ހާލަތުގައި ޑެފިސިޓް ބަޖެޓެއް ހުށަހެޅުމަކުން މައްސަލައެއް ނެތެވެ. އެގޮތުން، މަރަދޫ ދާއިރާގެ މެންބަރު އިބްރާހިމް ޝަރީފް ވިދާޅުވީ، ދުނިޔެއަށް ކުރިމަތިވެފައިވާ މި ދަތި ހާލަތުގައި ކޮންމެ ގައުމަކުންވެސް ހުށަހަޅާނީ ޑެފިސިޓް ބަޖެޓެއްކަމަށެވެ.\nކޮމިޓީއިން ފާސްކޮށްފައިވާ ބަޖެޓަށް ބަހުސްކުރުމަށް ކޮންމެ މެންބަރަކަށްވެސް ލިބެނީ7މިނިޓްގެ ވަގުތެކެވެ.


މިއަދު ޕޮޒިޓިވްވީ 70 މީހުން | Naares\nބުރާސްފަތި, އޮކްޓޫބަރު 1, 2020\nމިއަދު ޢަޞުރު ނަމާދުން ފެށިގެން މާލޭ ހުކުރު މިސްކިތް އަލުން ހުޅުވަނީ\nކުވޭތުގެ އައު އަމީރަށް ރައީސް ތަހުނިޔާ ވިދާޅުވެއްޖެ\nދިރާގު ޕްރީޕެއިޑް ކަސްޓަމަރުންނަށް ވޮއިސް، އެސްއެމްއެސް އަދި ޑޭޓާ މިހާރު ހަމަ އެންމެ ޕްލޭނަކުން\nރާއްޖެއިން އިތުރު 37 މީހަކު ކޮވިޑް-19އަށް ޕޮޒިޓިވްވެއްޖެ\nފިޔަވަތީގައި އޮންލައިން ކްލާސްތައް ހިންގުމުގެ ނިޒާމު ދިރާގުން ގާއިމުކޮށްދީފި.\nސިޔާސީ ޕާޓީޓަކުގެ ޤާނޫނަށް އިސްލާޙު ގެނައުމުގެ މަސައްކަތަކީ ވަކި ބަޔަކު ޕްރެޝަރކޮށްގެން ކުރާކަމެއް ނޫން – ޝަރީފް\nމިއަދުވެސް 59 މީހަކު ޕޮޒިޓިވް ވެއްޖެ\nސިވިލް ސާވިސް މުވައްޒަފުންނަށް ޚާއްޞަ ތަމްރީން ޕްރޮގްރާމެއް އިންޑިޔާގެ އެހީގައި ކުރިއަށްގެންދަނީ\n މައުލޫމާތު ހޯދުމުގެ ޙައްގަށް ހުރުމަތްތެރިކޮށް ހިތުމަކީ ދައުލަތުގެ ކޮންމެ މުވައްޒަފެއްގެ ޒިންމާއެއް – ރައީސް\nއަހަރެން ލޯތްބަށްޓަކައި ވަރުބަލިވީއެވެ!!\n14 ސެޕްޓެމްބަރު 2020\nކޮވިޑް-19އަށް މިއަދު ޕޮޒިޓިވް ވީ 70 މީހުންކަމަށް އެޗްޕީއޭއިން ހާމަކުރައްވައިފިއެވެ.\nމިއަދު ޕޮޒިޓިވް ވީ މީހުންނާއެކު ރާއްޖޭގައި ބަލިޖެހުނު މީހުންގެ ޢަދަދު ވަނީ 9243 އަށް އަރާފައެވެ.\nއާދިއްތަ ދުވަހުގެ އިރުއޮއްސި 18:00 އިން ފެށިގެން ފާއިތުވި 24 ގަޑިއިރުގެ ތެރޭގައި 70 މީހަކު ވަނީ ކޯވިޑް-19 އަށް ޕޮޒިޓިވްވެފައެވެ. އޭގެ ތެރޭގައި ހިމެނެނީ ގްރޭޓަރ މާލޭ ސަރަޙައްދުން ޕޮޒިޓިވްވި 65 މީހަކާއި އަތޮޅުތަކުގެ ރަށްތަކާއި ރިސޯޓްތަކުން ޕޮޒިޓިވިވްވި5މީހެކެވެ.\nހެލްތު ޕްރޮޓެކްޝަން އެޖެންސީ، އެޗް.ޕީ.އޭ އިން އާއްމުކޮށްފައިވާ އެންމެފަހުގެ މަޢުލޫމާތަށް ބަލާއިރު، އަލަށް ޕޮޒިޓިވްވި 70 މީހުންގެ ތެރެއިން 48 މީހުންނަކީ ދިވެހިންނެވެ. ދެން ހިމެނެނީ 22 ބިދޭސީންނެވެ. މިއާއެކު މިހާތަނަށް ރާއްޖެއިން ޖުމްލަ 9243 މީހަކު ވަނީ ކޯވިޑް-19އަށް ޕޮޒިވްވެފައެވެ.\nރާއްޖެއިން ކޯވިޑް-19 އަށް ޕޮޒިޓިވްވި މީހުންގެ ތެރެއިން އަލަށް ބަލިން ރަނގަޅުވެފައިވަނީ 210 މީހެކެވެ. އަދި މިހާތަނަށް ބަލިން ރަނގަޅުވި މީހުންގެ ޢަދަދު ވަނީ 7536 އަށް އަރާފައެވެ. ކޯވިޑް-19 ޖެހުނު މީހުންގެ ތެރެއިން 26 ދިވެހިންނާއި،7ބިދޭސީއަކު ހިމެނޭހެން މިހާތަނަށް ރާޢްޖެއިން 33 މީހަކު ވަނީ މި ބަލީގައި ނިޔާވެފައެވެ.\nރާއްޖޭގައި ކޯވިޑް-19ގެ އެކްޓިވް ކޭސްތަކުގެ ޢަދަދު 1668 އަށް އަރާފައިވާއިރު، 834 މީހަކު މިހާރުވެސް އަންނަނީ އައިސޮލޭޝަން ފެސިލިޓީތަކުގައި ފަރުވާ ހޯދަމުންނެވެ. އަދި ހޮސްޕިޓަލުތަކުގައި އެޑްމިޓްކޮށްގެން 105 މީހަކަށް އަންނަނީ ފަރުވާ ދެމުންނެވެ.\n1 އޮކްޓޫބަރު 2020\nމާދަމާއިން ފެށިގެން ގޫގުލް މީޓްބޭނުންކުރެވޭނީ މެދުނުކެނޑި އެއް ގަޑިއިރު


SunOnline: Champions League: Barca molhuvi iru Liverpool fahu vaguthu bali vejje\nބާސާ މޮޅުވި އިރު ލިވަޕޫލް ފަހު ވަގުތު ބަލިވެއްޖެ\nނަޖާހު މަސްއޫދު 04 Oct 2018, 13:06\nރޭ ބާސާއާ ޓޮޓެންހަމް ބައްދަލު ކުރި މެޗުގައި ބަސާގެ ތަރި މެސީ އޭނާގެ ދެވަނަ ގޯލު ކާމިޔާބު ކުރަނީ---\nޗެމްޕިއަންސް ލީގުގައި ރޭ ބާސެލޯނާއިން ޓޮޓެންހަމްގެ މައްޗަށް ކުރި ހޯދި އިރު، ފަހު ވަގުތު ނަޕޯލީ އަތުން ލިވަޕޫލް ބަލިވެއްޖެ އެވެ.\nރޭ ބާސާއާ ޓޮޓެންހަމް، އިނގިރޭސިވިލާތުގެ ވެމްބްލީ ސްޓޭޑިއަމްގައި ކުޅުނު މެޗު 4-2ގެ ނަތީޖާއިން ނިމިގެން ދިޔަ އިރު ބާސާގެ ލިއޮނަލް މެސީގެ ފަރާތުން ވަނީ ތަފާތު މޮޅު ކުޅުމެއް ފެނިގެން ގޮސްފަ އެވެ. އޭނާ ވަނީ ބާސާގެ ހަތަރު ލަނޑުގެ ތެރެއިން ދެ ލަނޑު ކާމިޔާބުކޮށްފަ އެވެ.\nރޭގެ މެޗުގެ ދެ ވަނަ މިނިޓްގައި ޓޮޓެންހަމްގެ ކީޕަރު ހޫގޯ ލޮރިސް ހެދި ގޯހެއްގެ ސަބަބުން ލިބުނު ހުސް ފުރުސަތެއްގައި އެ ޓީމުގެ ކޮޓީނިއޯ ވަނީ ފުތަމަ ލަނޑު ކާމިޔާބު ކޮށްފަ އެވެ. ދެވަނަ ލަނޑަކީ އޭރިއާގެ ބޭރުން ނެގި ޝޮޓަކުން އިވާން ރަކިޓިޗް ކާމިޔާބު ކުރި ގޯލެކެވެ.\nދެވަނަ ހާފު ފެށިގެން މާ ގިނަ އިރުތަކެއް ނުވަނީސް ޓޮޓެންހަމްގެ ހެރީ ކޭން ވަނީ ގޯލެއް ޖަހައި ފަރަގު ކުޑަ ކޮށްފަ އެވެ. އެހެން ނަމަވެސް އެ ލަނޑު ޖެހިތާ މާ ގިނަ އިރުތަކެއް ނުވަނީސް މެސީ ވަނީ ބާސާގެ ތިންވަނަ ގޯލު ޖަހައިފަ އެވެ. ޓޮޓެންހަމްގެ ދެވަނަ ގޯލު ޖެހީ 66 ވަނަ މިނެޓުގައި އެރިކް ލަމެލާ އެވެ. މެޗު ނިމެން ދަނިކޮށް މެސީ ވަނީ ބާސާގެ ހަތަރު ވަނަ ގޯލު ޖަހައި ތިން ޕޮއިންޓު ކަށަވަރުކޮށްފަ އެވެ.\nއެ މޮޅާ އެކު ބާސާ އޮތީ ހަ ޕޮއިންޓާ އެކު ގްރޫޕް ބީގެ އެއްވަނައިގަ އެވެ. ދެވަނައިގައި ހަމަ އެ އަދަދަށް ޕޮއިންޓު ހޯދައިގެން އޮތީ އިންޓަމިލާން އެވެ. ކުޅުނު ދެ މެޗުން ބަލިވި ޓޮޓެންހަމް ތިންވަނައިގައި އޮތް އިރު ޕީއެސްވީ އޮތީ ހަތަރު ވަނައިގަ އެވެ.\nރޭ ލިވަޕޫލް ނަޕޯލީއާ ދެކޮޅަށް ނުކުތީ ނަޕޯލީގެ ސެން ޕައޮލޯ ސްޓޭޑިއަމްގަ އެވެ. އެ މެޗު ނަޕޯލީ ކާމިޔާބު ކުރީ 1-0ގެ ނަތީޖާއިންނެވެ. އެ މެޗުގައި ގިނަ ހަމަލާތަކެއް އުފައްދައި މޮޅު ކުޅުމެއް ދެއްކީ ނަޕޯލީއިންނެވެ.\nމެޗުގެ ހަމަ އެކަނި ގޯޅު ފެނިގެން ދިޔައީ މެޗުގެ އެންމެ ފަގު ވަގުތުކޮޅުގަ އެވެ. ހޯސޭ ކަލެހޯން ތިރިން ނަގައިދިން ހުރަހެއް ގޯލުގެ ތެރެއަށް ފޮނުވާލައިގެން އެ ގޯލު ކާމިޔާބު ކުރީ ލޮރެންޒޯ އިންސިންޔޭ އެވެ.\nއެ ނަތީޖާއާ އެކު ލިވަޕޫލް އޮތީ ގްރޫޕް ސީގެ ދެވަނައިގަ އެވެ. އެއްވަނައިގައި ހަތަރު ޕޮއިންޓާ އެކު ނަޕޯލީ އޮތް އިރު ތިންވަނާގައި އޮތީ ޕީއެސްޖީ އެވެ. ގްރޫޕުގެ އެންމެ ފުލުގައި އޮތީ ރެޑް ސްޓާ ބެލްގްރޭޑް އެވެ.


Jalu Thakugai Harukashi Fikuruge 50'eh Haa Gaidheen! - Vaguthu\nހަރުކަށި ފިކުރުގެ ގައިދީންނަށް ހާއްސަކޮށްގެން މާފުށީ ޖަލުގައި ގާއިމްކުރި ޔުނިޓް ހުޅުވުމުގެ ރަސްމިއްޔާތުގެ ތެރެއިން\nރާއްޖޭގެ ޖަލުތަކުގައި އިސްލާމްދީނުގެ ހަރުކަށި ފިކުރަށް ތާއިދުކުރާ ފަންސާހެއްހާ ގައިދީން ތިބި ކަމަށް ކޮމިޝަނާ އޮފް ޕްރިޒަން އަހުމަދު މުހައްމަދުފުޅު މިއަދު ވިދާޅުވެއްޖެއެވެ.\nހަރުކަށި ފިކުރުގެ ގައިދީން ރިހެބިލިޓޭޓް ކުރުމަށް މާފުށީ ޖަލުގައި ހާއްސަ ޔުނިޓެއް ގާއިމްކޮށް ހުޅުވާފައިވަނީ މި އަހަރުގެ ފެބްރުއަރީ މަހުގެ ކުރީކޮޅުއެވެ.\nއެ ޔުނިޓަށް ހަރުކަށި ގައިދީން ބަދަލުކުރުމަށް ބޭރުގެ ފަރާތްތަކާއި ގުޅިގެން ކަރެކްޝަނުން ދަނީ އެސެސްމެންޓެއް ހަދަމުންނެވެ. ފުލުހުންނާއި ސިފައިން ގުޅިގެން ޖަލުތަކުގައި ތިބި ހަރުކަށި މީހުން ހޯދަން ދާދި ފަހުން ވަނީ ހާއްސަ އޮޕަރޭޝަންތަކެއް ހިންގާފައެވެ.\nއަހުމަދު މުހައްމަދފުޅު "ވަގުތު" އަށް ވިދާޅުވީ، ހާއްސަ ޔުނިޓަށް ބަދަލުކުރެވޭނީ އެސެސްމެންޓުގެ ތެރެއިން ފާހަގަވާ މީހުން ކަމަށެވެ. ސަތޭކަ މީހުންގެ ޖަގާ ހުންނަ ޔުނިޓަށް ގައިދީން ބަދަލުކުރަން ފަށާނީ އަންނަ މަހުއެވެ. އަހުމަދު މުހައްމަދުފުޅު ވިދާޅުވި ގޮތުގައި މިހާތަނަށް ބެލި ބެލުމުގައި ހަރުކަށި ފިކުރުގެ 50-40 އާ ދެމެދުގެ ގައިދީން ޖަލުތަކުގައި އެބަތިބިއެވެ.\n"އެންމެ ގިނައިން ތިބީ މާފުށީ ޖަލުގައި" އަހުމަދު މުހައްމަދުފުޅު ވިދާޅުވިއެވެ.\nއެ މީހުންނާ ގުޅޭ އިތުރު ތަފްސީލެއް އަހުމަދު މުހައްމަދުފުޅު ހާމައެއް ނުކުރައްވައެވެ.\nމިފަދަ ޔުނިޓެއް ގާއިމު ވެގެން ދިއުމަކީ ހަރުކަށި ފިކުރުގެ ހަރަކާތްތަކާއި ވިސްނުން ފަތުރަމުންދާ މީހުން ވަކިން ބެހެއްޓުމަށާއި ރިހެބިލިޓޭޓްކުރުމަށް ލުއި ފަސޭހަ ވެގެންދާނެ ކަމެއްކަމަށް ކޮމިޝަނާ އޮޕް ޕޮރިޒަންސް ވަނީ މީގެ ކުރިންވެސް ވިދާޅުވެފައެވެ.\nއެ ޔުނިޓްގައި ހަރުކަށި ފިކުރުގެ ގައިދީން ރިހެބިލިޓޭޓްކޮށް، ރަނގަޅު ފަރުދުންގެ ގޮތުގައި އަނބުރާ މުޖްތަމައުއަށް ގެނައުމަށްޓަކައި ހާއްސަ ޕްރޮގްރާމްތަކެއް ހިންގާނެއެވެ. އެގޮތުން ބޭނުންވާ ހުނަރާއި ތަމްރީންގެ ބައެއް ޕްރޮގްރާމްތައް މިހާރުވެސް ވަނީ ޔޫއެންއޯޑީސީ އަދި އީޔޫގެ އެހީތެރިކަމާއެކު އޮފިސަރުންނަށް ކުރިއަށް ގެންގޮސްފައިވެއެވެ.\nމިފަދަ ޔުނިޓެއް ގާއިމްކުރާއިރު އޭގެ މުހިއްމުކަން ވަނީ ރާއްޖެއަށް އިންތިހާއަށް ޖެހިފައެވެ. ހަރުކަށި ފިކުރުގެ މީހުންގެ އަދަދު ދުވަހެއް ދުވަހަކަށް ރާއްޖޭގައި ގިނަވަމުން އަންނައިރު ސީރިޔާ ފަދަ ގައުމުތަކުގައި ހިނގާ ދާހިލީ ހަނގުރާމަތަކުގައި ބައިވެރިވާ ދިވެހިންގެ އަދަދުވެސް ދަނީ އިތުރުވަމުންނެވެ.\nމެއި މަހުގެ ހަވަނަ ދުވަހު ކުރީގެ ރައިސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާއަކީވެސް ހަރުކަށިފިކުރުތަކަށް ތާއިދުކުރާ ބަޔަކު އިސްވެގެން ދިން ހަމަލައާއެކެވެ. އެ މީހުންގެ މޫތައް ރާއްޖޭގެ އެކި ސަރަހައްދުގައި އިތުުރުވަމުންދާކަމީ އެންސީޓީސީއަށް ވެސް ކުރިމަތިވާ ބޮޑު ގޮންޖެހުމެކެވެ. އެކަންތައް ހުއްޓުވަން ފުލުހުންނާއި ސިފައިން ދަނީ ބައިނަލްއަގްވާމީ އެހިތެރިކަމާއެކު އެކި ކަހަލަ އޮޕަރޭޝަންތައް ހިންގަމުންނެވެ. ދައުލަތުގެ ތެރޭގައިވެސް މިފަދަ މީހުން ތިބޭކަމުގެ އެތައް ތުހުމަތުތަކެއް ދަނީ ކުރެވެމުންނެވެ.


Yoga harakaaiy beyvvumun Mahloof duvvaalaane kamuge inzaaru dheefi | Mihaaru\nޚަބަރު / މަރުގެ އިންޒާރު\nޔޯގާ ހަރަކާތް ބޭއްވުމުން މަހްލޫފް "ދުއްވާލާނެ" ކަމުގެ އިންޒާރު ދީފި!\nގަލޮޅު ދަނޑު ސަރަހައްދުގައި މަހްލޫފް: ޔޯގާ އިވެންޓް އިންތިޒާމްކުރީ ޔޫތު މިނިސްޓްރީ އާއި އިންޑިއަން ކަލްޗަރަލް ސެންޓަރު ގުޅިގެން. -- ފޮޓޯ: ޗެނަލް 13 ވީޑިއޯ އިން ކެޕްޗާ ކޮށްފައި\nއާލިމް އަބްދުއްލަތީފް، މިހާރު\n23 ޖޫން 2022 - 10:14\nގަލޮޅު ދަނޑުގައި ބޭއްވި ޔޯގާ ހަރަކާތާ ގުޅިގެން، ޔޫތު މިނިސްޓަރު އަހްމަދު މަހްލޫފާއި އޭނާގެ އާއިލާގެ "ޒަމާން ދުއްވާލާނެ" ކަމަށް ބުނެ އިންޒާރު ދީފި އެވެ.\nގަލޮޅު ދަނޑުގައި މިދިޔަ ހޯމަ ދުވަހު ހެނދުނު ބޭއްވި އެ ހަރަކާތް ބަޔަކު މީހުން އެތަނަށް ވަދެ ހަމަނުޖެހުން ހިންގައި އެކަން ވަނީ ހުއްޓުވައިފަ އެވެ. އެ މައްސަލާގައި، މަހްލޫފް ވަނީ ޕީޕީއެމާއި ސަލަފް ޖަމިއްޔާއަށް ތުހުމަތުކުރައްވައިފަ އެވެ.\nމަހްލޫފަށް މީހަކު އިންޒާރުދީ ކޮށްފައިވާ މެސެޖުތަކެއް އޭނާ މިއަދު ވަނީ ޓްވީޓް ކުރައްވާފަ އެވެ. އެ ޓްވީޓުގައި މަހްލޫފް ވިދާޅުވީ، "ތިޔަކަހަލަ ކޮހެއްގެ" އަތުން މަރުވެއްޖެ ނަމަ ވާނީ ޝަހީދަކަށް ކަމަށެވެ. އަަދި މިނިސްޓަރު ކަމަކީ މާ ގަދަ ކަމެއްކަމަށް މެސެޖުކުރި މީހާއަށް ގަބޫލު ކުރެވުނަސް، އޭނާއަށް މަގާމަކީ އެއްވެސް މުހިންމު ކަމެއް ނޫންކަމަށް ވިދާޅުވި އެވެ.\nމިއަދު ވެސް ކަލޭ ދުވެ ފިލީ. އަހަރެމެން މި ތިބީ ބަލަން. އަހަރެމެންގެ އަހަކަށް ނުވަތަ ޖަމިއްޔާއަކަށް ފިޔަވަޅު އަޅާލިޔަސް ކަލެއާ ކަލޭގެ އާއިލާގެ ޒަމާން ދުއްވާލާނަން. އަބަދު މިނިސްޓަރު ކަމުގައި ނުހުރެވޭނެ: އިންޒާރުގެ މެސެޖު\nމަހްލޫފަށް ކޮށްފައިވާ މެސެޖުތަކުގައި ބުނެފައިވަނީ، އެއީ އޭނާއަށް ދޭ "ގަދަފަދަ އިންޒާރެއް" ކަމަށެވެ. އަދި "އިންޑިއާގެ ޕަޕެޓަކަށް ވެގެން" ޔޯގަ ހަލާލުކުރަނީ ބާތިލު ފިކުރުކަމަށް އެ މެސެޖުތަކުގައި ބުނެފައިވެ އެވެ. އަދި "އަތުޖެހުނުނަމަ ނޮޅާލީމުސް" ކަމަށް ބުނެ އިންޒާރު ދީފައިވެ އެވެ.\n"މިއަދު ވެސް ކަލޭ ދުވެ ފިލީ. އަހަރެމެން މި ތިބީ ބަލަން. އަހަރެމެންގެ އަޚަކަށް ނުވަތަ ޖަމިއްޔާއަކަށް ފިޔަވަޅު އަޅާލިޔަސް ކަލެއާ ކަލޭގެ އާއިލާގެ ޒަމާން ދުއްވާލާނަން. އަބަދު މިނިސްޓަރު ކަމުގައި ނުހުރެވޭނެ،" އިންޒާރު ދީ ފޮނުވާފައިވާ މެސެޖުތަކުގައި ބުނެފައިވެ އެވެ.\nއެ މެސެޖުތަކަށް ރައްދު ދެމުން މަހްލޫފް ވިދާޅުވީ، ބިރު ދައްކައިގެން އެއްވެސް ކަމެއް ހާސިލު ނުވާނެ ކަމަށެވެ. އަދި މި މެސެޖުތައް ކޮށްފައިވަނީ މަހްލޫފްގެ ކުރީގެ ނަންބަރަށް ކަމަށް އޭނާ ވިދާޅުވި އެވެ.\nގަލޮޅު ދަނޑުގައި ހޯމަ ދުވަހު އޮތް، ޔޯގާ ޑޭގެ އިވެންޓް ފެށިތާ ކުޑައިރުކޮޅެއްގެ ތެރޭގައި ބަޔަކު "ﷲ އަކްބަރު" އޭ ގޮވަމުން ދުވަމުން ގޮސް އެތަނުން އެ މީހުން ބޭރަށް ނުކުތުމަށް ގޮވައި ހަޅޭއްލަވަމުން ދިޔަ އެވެ.\nޔޯގާ އިވެންޓާ ދެކޮޅު ހެދުމަށް އެއްވެ ތިބި މީހުން ގަލޮޅު ދަނޑުކުރިމަތީގައި -- ފޮޓޯ\nއެ އިވެންޓް ހިނގަމުން ދިޔައިރު ދަނޑުތެރޭގައި ފުލުހުންނެއް ނެތެވެ. އެހެންވެ، އޭރު ޔޯގާ ހަދަން ތިބި މީހުން އެތަނުން ނުކުތެވެ. އެ އިވެންޓަށް ހުރަސްއަޅައި ހަމަނުޖެހުން ފެށުމާ އެކު، އެތަނަށް ފުލުހުން ވަދެ ކަރުނަ ގޭސް ވެސް ޖެހި އެވެ.\nއެ އިވެންޓަށްފަހު ރާއްޖެ ޓީވީއަށް ދިން އިންޓަވިއުއެއްގައި މަހްލޫފް ވަނީ، އެއީ ޕީޕީއެމް އާއި ޖަމިއްޔަތުއްސަލަފް ބައިވެރިވެގެން ހިންގި ހަމަނުޖެހުމެއް ކަމަށް ތުހުމަތު ކުރައްވައިފަ އެވެ. އަދި 2014 ވަނަ އަހަރުން ފެށިގެން ރާއްޖޭގައި ޔޯގާ ޑޭ ފާހަގަ ކުރަމުން އަންނަ ކަމަށް ވިދާޅުވި އެވެ، ނަމަވެސް އޭރު މިކަން "ހަރާމް ކަމަކަށް" ނުވާ ކަމަށާއި، ޔޯގާ "ހަރާމްވީ މި އަހަރު" ކަމަށް އެ ދުވަހު އޭނާ ވިދާޅުވި އެވެ.\nމި މައްސަލައިގައި ހަ މީހަކު ހައްޔަރުކޮށް، އިއްޔެ ވަނީ ބަންދުގެ މުއްދަތު ވެސް އިތުރުކޮށްފަ އެވެ. އަދި އިއްޔެ ވެސް މި މައްސަލާގައި ބަޔަކު ވަނީ ހައްޔަރު ކޮށްފަ އެވެ. އޭގެ ތެރޭގައި ކުރީގެ މަޖިލިސް މެންބަރު މުހައްމަދު އިސްމާއީލާއި ޝައިހް އާދަމް ނިޝާން އަދި ޝައިހް ފަޒްލޫން މުހައްމަދު ހިމެނެ އެވެ.\nއަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު މަރުގެ އިންޒާރު ހައްދުފަހަނައެޅުން\n90 ކޮމެންޓް, 35 ރިއެކްޝަންސް\nމަހުލޫފު އާހެދި މުޅިސަރުކާރާ ޕާޓީވެސް ބަދުނާމު .. ގަދަބަސް ބުނެފާ ތީމާގެ ހުރިގަދަކަން ދައްކަން ކުރި ކަމަކުން މުޅިން ގައުމު ހަލަބޮލިވެއްޖެ މިކަހަލަ ދެއުޅިއެއް ނުވާ މީހުން ނަށް މަގާމުތައް ނުދީ\nރައީސް ނަސީދުގެ ހަޔާތުން އިބުރަތް ހާސިލުކުރުން މުހިންމު. ދީނާ ބޭނުން ގޮތަކަށް އަނބުރައިގެން ކުޅެފިނަމަ ވާނެ ގޮތް ރައީސް ނަސީދައަށް ވީ. ދީން ދެކެ ލޯބިވާ މީހުން މި ފަސްގަނޑުގަ އެބަތިބި\nމި މީހުން މައިތިރި ނުކުރެވިއްޖެނަމަ މިރާއްޖޭ މުސްތަގުބަލު ވަރަށް ބަނަވާނެއެވެ. ސަލަފިއްޔާގެ ދުރު މުސްތަގުބަލުގެ އަމާޒަކީ މިރާއްޖެ ދެވަނަ އަފުގާނިސްތާނަށް ހެދުމެވެ. މިދުވަސް ދެކެން ބޭނުން ނުވާ ނަމަ މިއަދު މި މީހުން ރިހިބިލިޓޭޓް ހަމަ މަގަށް އަޅުވަން ޖެހެއެވެ.\nހެޔޮނުވާނެ، ސަލަފިއްޔާ އަދި ސަލަފީން ފުރަތަމަ އެއީ ކޮންބައެއްކަން އިގުން މުހިއްމު، ތިފަދަ ކޮމެންޓްތައް ކުރާއިރު، (ސަލަފު ޖަމިއްޔާގެ) ކިޔާފަ ބުނުމުންވެސް ކުފުރުނުވެ ސަލާމަތް ވެދާނެ….. އުގެނުން މުހިއްމު….\nމިހާރުން މިހާރަށް ސަލަފު އުވާލާންޖެހޭ މިހާރު އެފެށީ އަޑީދައިުލަތުން ހުކުމް ތަންފީޒުކުރަން މާދަމާ ރަށުތެރޭގަ ދުވާނެ ބަންގިގޮވީމާ ދަޑުބުރި ހިފައިގެން މީހުންގެ ފަަހަތުން.\nސްކޫލަށް ނުފޮނުވާ ބެލެނިވެރިންމިއީ\nމިއީ މިޤައުމުގެ މުސްތަޤްބަލް ހަލާކުކުރާ އެމީހުންގެ ދަރިން ސްކޫލަށް ނުފޮނުވާ ބަިއގަޑު. ސަރުކާރުން އެބަޖެހޭ އެމީހުންވެސް ހިފާ ހައްޔަރުކުރަން\nހަމަ ސީދާ ތޯލިބާންގެ ވިސްނުންއެއީ.. ނެތޯ ކަމުދާ އެއްތަންވެސް.. އަރަބިއްޔާވެސް ނުފެތެޔޯލަ އެމީހުން އެބުނާ ދީނީ މިންގަޑަކަށް...އަސްލު ބޭނުންނުވަނީ އަންހެންދަރިންނަށް ތައުލީމު ނުދޭން އެމީހުން!!!\nއިންޑިއާގެ އާރު އެސް އެސް އިން ލިޔާ މުގައްރަރަށް ކިޔަވަދޭން ފޮނުވާނެކަމެއް ނެތް!\nޔޯގާގެ މައްސަލައަކީ ކޮބާތަ އިރަށް ނޫން ކޮންމެ އެއްޗަކަށް އަޅުކަންކުރިޔަސް؟ ދުނިޔޭގެ އެހެން މުސްލިމު ގައުމުތަކުގަވެސް އެކަން އޮވޭ! ކެސީނޯ ހުރޭ. ޝޮޕިންގމޯލް ތަކުން ރާ ގަންނަން ލިބޭ. ޕޭކޭޝް އެން ގެޓް ހެޕިނެސް ފްރޮމް ސަމްވަން އޮވޭ. ބޭންކު އިންޓެރެސްޓް އޮވޭ. ދީނުގެ މިނިވަންކަން އެއީ ކޮންމެ އިންސާނަކުވެސް ބޭނުންވާނެ އެއްޗެއް. މިތަނުގަ ބިދޭސީންވެސް އުޅޭ. އެމީހުންގެ ހައްގު ކޮބާ؟. އަޅުކަމުގަވެސް ލިބެންވާނެ! އެމީހަކު އެމީހެއްގެ ދީނުގަ އުޅުނީމަ ނިމުނީ\nމިއީ 100 ޕަސެންޓް މުސްލިމް ގައުމެކެވެ . ތަފާތަކީ އެއީ އެވެ .\nތަންކޮޅެއް އޯވާ މިކޮމެންޓު ހެހެ\nﷲ ގެ ހައްގަށް ވުރެން ބޮޑު ހައްގެއް ނެތް.. އެ މީހަކު އެމިޙެއްގެ ދީނުގައި އުޅުނީމާ ނިމުނީ. އެކަމަކު އިސްލާމީ ދައުލަތެއް އޮތް ގައުމުގައި އިސްލާމް ދީނަށް ކަމޭ ހިތަންވާނީ.. ހިތު ހުރިހާ އެއްޗެއް ނުހެދޭނެ. އެހެން ނޫނީ އިއުލާން ކުރޭ މީ އިސްލާމީ ދައުލަތެއް ނޫނޭ. ގާނޫނުތައް ބަދަލު ކުރޭ..\nބޮޑަށް ވަތަރީ ކުރިންޖެހި ކަހަލަ މެސެޖަކާ، ބަހުރުވަ ހުރީ މަހޭގެ އާއި ކާރީގަ އުޅޭ ބޯއިސްކޮޅުގެ ބަހުރުވަ ހުންނަގޮތަށް\nމިމީސްމީހުން ޤުރުއާނާއި ﷲގެ ރަސޫލާގެ ބަސްފުޅުތަކުން ދަލީލުދައްކާއިރު، މަޝްވަރާގެމަތިން ކަންކަން ނިންމަން އަންގަވާފައިއޮންނަ ބަސްފުޅު ނުދެކެނީބާވައެވެ! ޙައިރާން ވާވަރުވެއެވެ. މަހުލޫފު ތިކަންކުރީ ރަނގަޅަކަށޭ ނުބުނާނަމެވެ. އެކަމަކު ނިޔާ ތިގޮތަށް އަތްމައްޗަށް ލައިގެނެއް ހަމަހިލާ ނުވާނެއެވެ. މަޝްވަރާގެމަތިން ނުނިމިއްޖެނަމަ، ޝަރުޢީ މަރުޙަލާއަށް ދާންވީއެވެ. ތިގޮތަށް ޖަމާޢަތް ޖަމާޢަތަށް ޙުކުމް އިއްވިގެނެއް ނުވާނެއެވެ. މިކަން ހުޓުވަންއެބަޖެހެއެވެ.\nޖަމާއަތް ހަދާއިގެން ހުކުމް އިއްވާތަން ފެންނަނީ އާންމުކޮށް އިންސާފު ނެތް ތަނެއްގައި.. އަހަރުމެންގެ މާތް ނަބިއްޔާއަށް ފުރައްސާރަކުރީމާ ބަސް ބުނެލާނެ ހަމަ އެކަކުވެސް ސަރުކާރުގައި ނެތް. ޔޯގާއާ ޖެހުނީމާ ފުލުހުންވެސް އެލާޓް. ރައީސްވެސް ހަރުކަށި ވެއްޖެ. މަހުލޫފުވެސް ކާފަރުންގެ އަތް ދަށުވެއްޖެ..\nދުއްވާނުލާތި. އެއީ ގޯހެއް.\nސްޓަންޓެކޭ ކިޔާތަ އެބަ؟\nބޮޑައް ވައްތަރީ މަހޭ ސަމާލުކަން ހޯދަން ވެގެން ފަހުގެ ނަމްބަރުން ކުރީގެ ނަމްބަރައް ފޮނުވި މެސެޖަކާ


Xavi ge coach kamugai Barca ah furathama bali, Real ah bodu lead eh - vNews.mv\nބާސާ އާއި ބެޓިސް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nޒަވީގެ އިރުޝާދުގެ ދަށުން ބާސާއަށް ފުރަތަމަ ބަލި، ރެއާލަށް ބޮޑު ލީޑެއް!\nއައްފާން މުހައްމަދު 05 December 2021, 11:53\nއައު ކޯޗު ޒަވީ ހެރްނާންޑޭޒްގެ އިރުޝާދުގެ ދަށުން ކުޅުނު މެޗެއްގައި ފުރަތަމަ ފަހަރަށް ބާސެލޯނާ ބަލިވިއިރު ލަލީގާގެ ޕޮއިންޓް ތާވަލުގެ އެއްވަނައިގައި ރެއާލް މެޑްރިޑުން ބޮޑު ލީޑެއް ނަގައިފިއެވެ.\nހޮނިހިރު ދުވަހުގެރޭ އަމިއްލަ ދަނޑުގައި ކުޅެ ރެއާލް ބެޓިސް އަތުން ބާސާ ބަލިވިއިރު މިއީ މިދިޔަ ނޮވެމްބަރު މަހުގެ6ވަނަ ދުވަހު ބާސާގެ ކޯޗުކަމާއި ޒަވީ ހަވާލުވިފަހުން އެޓީމުވީ ފުރަތަމަ ބައްޔެވެ.\nލަނޑުޖެހުމަށް ބާސާއަށް ގިނަ ފުރުސަތުތަކެއް ލިބުނުނަމަވެސް ބޭނުންނުހިފު މިމެޗުގައި ބެޓިސް އަތުން ބާސާ ބަލިވީ 0-1 ގެ ނަތީޖާއަކުންނެވެ.\nމި މެޗުގައި ފެނިގެންދިޔަ ހަމައެކަނި ލަނޑު ބެޓިސްއިން ކާމިޔާބުކޮށްފައިވަނީ މެޗު ނިމެން 11 މިނެޓަށް ވެފައި ވަނިކޮށެވެ. ކައުންޓަ އެޓޭކެއްގައި ޓެލޯ ދިން ބޯޅައަކުން މި ލަނޑު އެ ޓީމަށް ކާމިޔާބުކޮށްދިނީ ހުއާންމީއެވެ.\nމެޗުގައި ބާސާއަށް ލަނޑުޖަހަން ގިނަ ފުރުސަތުތަކެއް ލިބުނުއިރު، ނަތީޖާ އެއްވަރުކޮށްދޭން އެންމެ ރަނގަޅު ފުރުސަތެއް ލިބުނީ އެ ޓީމުގެ އަބްދޭ އެޒަލްޒޫލީއަށެވެ. އެހެންނމަވެސް އޭރިއާ ތެރެއިން ހުހަށްހުރެ އޭނާ ފޮނުވާލި ހަމަލާ ދިޔައީ ގޯލާ އަމާޒުނުވެ މާ މަތިިން ބޭރަށެވެ.\nމި ނަތީޖާއާއެކު ތާވަލުގެ ހަތްވަނައިގައި ބާސާ އޮތީ 15 މެޗުން 23 ޕޮއިންޓާއެކުއެވެ. އެއާއެކު ތާވަލުގެ އެއްވަނައިގައި އޮތް ރެއާލާ ބާސާއާ ދެމެދު 16 ޕޮއިންޓުގެ ފަރަގެއް އެބައޮތެވެ. އަދި ބާސާ ބަލިކުރި ބެޓިސް އޮތީ ތާވަލުގެ ތިންވަނައިގައި 16 މެޗުން 30 ޕޮއިންޓާއެކުއެވެ.\nސޮސިއެޑާޑާއި ރެއާލް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nމީގެއިތުރުން ތާވަލުގެ އެއްވަނައިގައި ރެއާލުން ލީޑުފުޅާކުރީ ރަށުން ބޭރުގައި ކުޅުނު މެޗުން ސޮސިއެޑާޑް އަތުން 2-0 ގެ ނަތީޖާއަކުން މޮޅުވެގެންނެވެ.\nފޯރިގަދަ ކުޅުމެއް ފެނިގެންދިޔަ މި މެޗު ފަށައިގެން 16 ވަނަ މިނެޓުގައި ލިބުނު އަނިޔާއެއްގެ ސަބަބުން ރެއާލުގެ އިތުބާރު ފޯވާޑް ކަރިމް ބެންޒެމާ ބަދަލުކުރަން ޖެހުނެވެ. އޭނާގެ ބަދަލުގައި ލޫކާ ޔޮވިޗް ކުޅެން އެރިއިރު، ރެއާލުން ޖެހި ދެ ލަނޑުގައިވެސް އޭނާ ވަނީ މުހިންމު ދައުރެއް އަދާކޮށްފައެވެ.\nމި މެޗުގެ ފުރަތަމަ ހާފުގައި ލަނޑެއް ނުފެނުނު ނަމަވެސް، ދެވަނަ ހާފު ފަށައިގެން ދެވަނަ މިނެޓުގައި އެ ޓީމުން ވަނީ ލީޑު ނަގާފައެވެ. ޔޮވިޗް ދިން ބޯޅައަކުން މި ލަނޑު އެ ޓީމަށް ކާމިޔާބުކޮށްދިނީ ވިނީޝިއުސް ޖޫނިއާއެވެ. އަދި އޭގެ 10 މިނެޓު ފަހުން ކަސެމީރޯގެ އެހީތެރިކަމާއެކު ޔޮވިޗް ވަނީ ލަނޑެއް ޖަހައި، ރެއާލުގެ ލީޑު ފުޅާކޮށްދީފައެވެ.\nމި މޮޅާއެކު ތާވަލުގެ އެއްވަނައިގައި ރެއާލުން އަށް ޕޮއިންޓުގެ ލީޑެއް ނެގިއިރު، އެ ޓީމަށް ވަނީ ކުޅުނު 16 މެޗުން 39 ޕޮއިންޓް ލިބިފައެވެ. އަދި ތާވަލުގެ ދެވަނައިގައި އޮތް ސެވިއްޔާއަށް 15 މެޗުން ލިބިފައިވަނީ 31 ޕޮއިންޓެވެ.\nބާސެލޯނާ ރެއާލްމެޑްރިޑް ސްޕެނިޝް ލަލީގާ ކުޅިވަރު